ኤምባሲ ኣሜሪካ ኣብ አዲስ አበባ ኣብ ምዕራብ ወለጋ ዘጋጠመ መጥቓዕቲ ከምዘተሓሳሰቦ ገሊጹ

ኣብ ምዕራብ ወለጋ ክልል ኦሮምያ፣ ቅድሚ ክልተ መዓልታት ንደቂ አንስትዮን ቆልዑን ሓዊሱ ዝተፈጸመ ግፍዓዊ ቅትለት ከምዘሰምበዶ ኤምባሲ ኣሜሪካ ኣብ አዲስ አበባ ገሊጹ። መብዛሕተኦም ግዳያት ዒላማ ቅትለት ዝኾኑ ብምኽንያት መንነቶም ምኻኑ ምሒር ዘስግእ ከምዝኾነ’ውን እቲ ኤምባሲ ኣፍሊጡ። መንግስቲ ኢትዮጵያ ነዚ ዘስካሕክሕ መጥቓዕቲ ግልጽን ሙሉእን መርመራ ንክገብረሉ ዝጸወዐ እቲ ኤምባሲ፣ ተሓተቲ ናብ ሕጊ ንክቀርቡ፣ ኣብ’ቲ ከባቢን ኣብ ካልእን ንዝነብሩ ሰላማዊያን ሰባት ግቡእ ሓለዋ ንክገብረሎም’ውን ሓቲቱ። ብሰንኪ ቅትለት እቶም ሰላማዊያን ሰባት ዝተሰመዐና ሓዘን ምስ ኢትዮጵያዊያንን ኣባላት ማሕበረሰብ ዓለምን እናገለጽና፣ ንስድራቤት ዝተቀትሉ ጽንዓት ይሃብኩም፣ ኣብቲ መጥቃዕቲ ዝቆሰሉ ምሉእ ምሕዋይ ንክረኽቡ፣ ኣብ እዋን ሓዘን፣ ኩሎም ኢትዮጵያዊያን ናብ ሓደ ክመጹን ንሰላም ክጽዕሩን ንህውከት ክነጽጉን ኣተባቢዑ ኣሎ። ብዝተታሓሓዘ ዜና፣ሕብረት ኣውሮጳ ኣብ ኢትዮጵያ ይምዕብል ዘሎ ኩነታት ከምዘሻቀሎ ኣፍሊጡ። ምክትል ፕረዚደንት ኣውሮጳዊ ሕብረት ጆሴፍ ቦረል ኣብ ዘውጽእዎ መግለጺ ‘ኩሎም ወገናት ከምኡውን ጎረባብቲ ሃገራት ኢትዮጵያን፣ ንውጥረት ኣብ ምህዳእ ክሰርሓ፣ ተባራዒ መግለጺታት ከውግዳ፣ ካብ ተኹታኺ ወታሃደራዊ ምውፋራት ንክቁጠባ ኣተሓሳሲቦም። እዚ ምስ ዘይግበር ግና፣ ንኢትዮጵያ ክሕምሳን ኣብ ሙሉእ እቲ ዞባ ሓደገኛ ሳዕቤን ከምዝህልዎን ሕብረት ኣውሮጳ ሓቢሩ ኣሎ።  ልዕሊ ኩሉ ግና፣ ንኩሉ ዘሳተፈ ፖለቲካዊ ልዝብን ሃገራዊ ምስምማዕን ከምዘድሊ ዝጠቀሰ ሕብረት ኣውሮጳ፣ እዚ ኣገባብ’ዚ ንኢትዮጵያ ናብ ዴሞክራሲን ምዕባለን ከምዘሳግራ ጠቂሱ። ምጭፍላቅን ሓይሊ ንምጥቃም ምፍርራሕን ግና ኣማራጺ ኣይኮነን ኢሉ።  ኣውሮጳዊ ሕብረት ኣብ መግለጺኡ፣ ንለውጢ ኣብ ኢትዮጵያ ከምዝድግፍ፣ እቲ ዝተጀመረ ለውጢ ክዕወት እንተኾይኑ ግና፣ ልዕልና ሕጊ ምስ ዝረጋገጽን፣ ሎም ዘበን ነጻን ርትዓዊን ተኣማኒን መረጻ ምስ ዝሳለጥን ጥራሕ እዩ ኢሉ ኣሎ።  11-03-20 U.S. - Ethiopia B.S.


ኣምንስቲ ኣብ ምዕራብ ኦሮምያ ዘጋጠመ መጥቓዕቲ 54 ሰባት ምሟቶም ይገልጽ

አምነስቲ ኢንተርናሽናል ኣብ ምዕራብ ወለጋ፣ ወረዳ ጉሊሶ፣ ጋዋ ጋንቃ ኣብ ዝተባህለ ስፍራ ዝነበሩ 54 ተወለድቲ ክልል ኣምሓራ፣ ኣብ ሓደ ቤት ትምህርቲ ከምዝተቀትሉ ገሊጹ። እዚ ኣሃዝ’ዚ፣ ብመሰረት ዛጊት ዝተቆጽረ ኣስከረን ከምዝኾነ’ውን አምነስቲ ኣፍሊጡ። ኣብቲ ከባቢ፣ ንሓለዋ ተዋፊሩ ዝነበረ ሰራዊት ምክልኻል ቀዳም ካብ’ቲ ቦታ ድሕሪ ምስሓቡ እቲ መጥቃዕቲ ከምዝተፈጸመ፣ ሰራዊት ኦነግ ሰንበት ነቲ ቦታ ከምዝተቆጻጸሮ፣ ህጻናትን ቆልዑን ኣረጋዊያንን ናብ ኣኼባ ትጽውዑ ኣለኹም ተባሂሎም ምስተኣከቡ፣ እቲ መጥቓዕቲ ከምዝተፈጸመ ንካብቲ መጥቓዕቲ ኣምሊጥና ዝበሉ ብምጥቃስ ኣምነስቲ ገሊጹ አሎ። ኣብ ኣምነስቲ ንጉዳያት ሰብኣዊ መሰላት ዝከታተል ኣቶ ፍስሃ ተክሌ ንድምጺ ኣሜሪካ ኣብ ዝሃቦ ርእይቶ ጠንቂ እቲ መጥቃዕቲ ‘ናይቲ ከባቢ ጸጥታ ሰላማዊ ምኻኑ ብልክዕ ቅድሚ ምርግጋጹ፣ ሰራዊት ምውጽኡ ነቶም ሰላማዊያን ሰባት ንሓደጋ ኣቃሊዕዎም ኣሎ። እቲ ሰራዊት ስለምንታይ እዩ ካብቲ ከባቢ ወጺኡ? እኹል ሓለዋ ከይተገበረሎም ሰራዊት ምውጽኡ፣ ምርመራ ክግበረሉ ይግባእ’ ኢሎም። ኮሚሽነር ፖሊስ ክልል ኦሮምያ ኣራርሳ መርዳሳ ብወገኖም ‘ብዝሒ ዝሞቱ 32 ከምዝኾኑ’ ንመሓውራት ዜና ኣፍሊጦም። ብተመሳሳሊ ኣቦ መንበር ሕብረት ኣፍሪቃ ሙሳ ፋቂ መሃመት ኣብ ኢትዮጵያ፣ ኣብ ልዕሊ ሰላማዊያን ሰባት ዝተፈጸመ ቅትለት ብጽኑዕ ከምዝኾነንዎ ገሊጾም። ንቤተሰብ ግዳያት መልእኽቲ ምጽንናዕ ዘሕለፉ እቶም ኣቦ መንበር፣ ንዝቆሰሉ ምሉእ ሕውየት ተመንዮም። ሰበ ስልጣን’ታ ሃገር፣ ንፈጸምቲ እቲ ቅትለት ረኺቦም ናብ ሕጊ ንከቅርብዎም'ውን ሓቲቶም። ኣብ ኢትዮጵያ ንዝራኣይ ዓሌታዊ ግርጭት ዘልዐሉ ፋቂ ማሓመት፣ ኩሎም አካላት ካብ ተባራዒ መግለጺታት ክቁጠቡን ኣብ’ታ ሃገር ዝራኣይ ውጥረት ንምትህድዳእ ሓቢሮም ንክሰርሑን ጸዊዖም። ኣቦ መንበር ሕብረት ኣፍሪቃ ሙሳ ፋቂ መሓመት ‘ፖለቲካዊያን ሓይልታት ኢትዮጵያ፣ ንኩሉ ኣብ ዘሳተፈ ሃገራዊ ልዝብ ንክአትውን ኣብ ዙርያ ቁልፊ ጉዳያት ናይ ሓባራዊ ምርድዳእ ንክገብሩን፣ ከምኡ እንተዘይገይሩ ግና፣ ኣብ ልዕሊ ኢትዮጵያን ሙሉእ እቲ ዞባን ከቢድ ዋጋ ከኽፍሎ እዩ’ ኢሎም ። ገዛኢ ፓርቲ ክልል አምሓራ ብወገኑ ኣብ ልዕሊ ተወልድቲ ኣምሓራ ይፍጸም ንዘሎ ብሄር ተኮር ቅትለት ማሕበረሰብ ዓለም ንክኹንኖ ጸዊዑ። ነቲ ይፍጸም ዘሎ መጥቃዕቲ ዝሕተትሉ ህወሓትን ኦነግ ሸኔን እዮም ዝበለ ፓርቲ ብልጽግና ኣምሓራ:ዝዓበየ ኣጀንዳ ህወሓት ንኢትዮጵያ ምፍራስ እዩ ክብል’ውን ከሲሱ ኣሎ። እዚ ከምዚ'ሉ ከሎ፣ ኣብ ምዕራብ ኦሮምያ ወረዳ ጉሊሶ ዝተፈጸመ ቅትለት፣ ብናጻ ኣካል ንክጻረ፣ ኣቶ ዳውድ ኢብሳ ዝመርሕዎ ግንባር ነጻነት ኦሮሞ (ኦነግ) ጸዊዑ። ኣቶ ዳውድ "ዕለታዊ ሰባት እናተቀትሉ ንሰምዕ ኣለና፣ እንተኾነ፣ ተኸታቲሉ ንቀተልቲ ናብ ሕጊ ዘቅርብ፣ ውጽኢቱ ንህዝቢን ንስድራ ግዳያት ሓበሬታ ዝህብ ኣካል ኣይተረኸበን"ኢሎም ። ብኣቶ ኣራርሶ ቢቂላ ዝምራሕ ፈጻሚ ስራሕ ኦነግ ብወገኑ፣ እቲ ኣብ ጉሊሶ ኣብ ልዕሊ ዜጋታት ዝተፈጸመ ቅትለት ኮኒንዎ ኣሎ። ብዝተሳሰረ ዜና፣ ፓርላማ ኢትዮጵያ ኣብ ዘካየዶ ኣኼባ ‘ብሓይልታት ጥፍኣት ኣብ ልዕሊ ተወላዶ ኣምሓሩ ዝተፈጸመ ቅትለት፣ ጭፍጨፋን ገበን ምጽናት ዓሌትን፣ ብመንግስቲ ዘየዳግም ስጉምቲ ንክወሰድ’ ሓቲቱ። ገለ ኣባላት እቲ ቤት ምኽሪ ‘ብናይ መግለጺታት ብዝሒ ዝሕለፍ ጉዳይ ኣይኮነን፣ ክንዘራረበሉ ይግባእ፣ ከምመጠን መንግስቲ፣ እዛ ሃገር ካብ ምብትታን ክነድሕና ይግባእ’ ከምዝበሉ ዝመጸ ዜና ጠቂሱ።  ኣብ መንግስታዊ መሓውር ኮይኖም ምስ ሓይልታት ጥፍኣት ወጊኖም ዝሰርሑ ውልቀ ሰባት ክህልው ስለዝኽእሉ፣ ብትኩርነት ምጽራይ ከምዝግባእ ዝገለጹ ኣባላት ፓርላማ ከምዝነበሩ’ውን ሪፖርተርና ዝላኣኾ ዜና ጠቂሱ ኣሎ።  ኣቦ መንበር ሕብረት ኣፍሪቃ አብ መግለጺኦም ‘ብመንግስቲ ኢትዮጵያ ንዝተኣታተወ ለውጢ ከምዝድግፉን፣ ኢትዮጵያ ናብ ጎደና ሰላምን ህድኣትን ኣብ ትገብሮ ጻዕሪታት ሕብረት ኣፍሪቃ ከምሕግዛን’ ገሊጾም ኣለው።  11-03-20


'ህወሓት ንኣምሓራ ምጥቃዕ፥  ከም ናብ ስልጣን ምምላስ ጌሩ ቖጺርዎ'ሎ'ብልጽግና ፓርቲ ክልል ኣምሓራ

ብልጽግና ፓርቲ ክልል ኣምሓራ ናብ ክልል ኣምሓራ እንተሓሊፍና ፥ ህወሓት ንኣምሓራ ምጥቃዕ፥ ከም ናብ ስልጣን ምምላስ ጌሩ ቖጺርዎ'ሎ ክብል ከሲሱ ። እቲ ፓርቲ ወሲኹ ህዝቢ ኣምሓራ ኣብ ኦሮሚያ ኾነ ኣብ ካልኦት ከባብታት ዋጋ ዝኸፍል ዘሎ ብናይ ሕወሓት ኢድ ኣዙር መጥቃዕቲ'ዪ ኢሉ ። ብልጽግና ፓርቲ ክልል ኣምሓራ ኣተሓሒዙ፡ ኦነግ ሸኔ ኾነ ካልኦት ጸረ ህዝቢ ጉጅለታት፥ ብዘይ ናይ ህወሓት ናይ ፕሮፓጋንዳ፥ ዕጥቅን ፋይናንስን ድጋፍ፡ ክሳብ ክንድ’ዚ ንፈደራልን ንኽልልን ኣይመጸገሙን ኔሮም ኢሉ ። ብኻልእ ወገን፥ ብሄራዊ ምንቅስቓስ ኣምሓራ(ኣብን)፥ ኣብ ልዕሊ ህዝቢ ኣምሓራ ኣበየ ቦትኡ ዝፍጸም ዘሎ ዓሌት ናይ ምጥፋእ ገበን፥ ደው ከብሎ ብዘይምኽኣሉ ምሉእ ንምሉእ ሓላፍነት ዝወስድ መንግስቲ' ዩ ኢሉ'ሎ። ምኽትል ቀዳማይ ሚንስተር ኢትዮጵያ ኣቶ ደመቀ መኮነን ንመንግስታዊ ሚድያ ኣብ ዝሃቦ መግለጺ፥ ነቲ ጸገም ዝምጥን ፍታሕ ብነባሪነት ንምምጻእ ዘድሊ ዘበለ ኩሉ ክግበር'ዩ ኢሉ። ኣተሓሒዙ፥ ልዕልና ሕጊ ንኽረጋገጽ፥ ከምኡ'ውን ንኹሎም መጥቃዕትታት ንምምካት ናይ ህዝብን መንግስትን ውሁድ ምርብራብ ብዝሓየለ መልክዑ ክቕጽል'ዩ ኢሉ።


'ኣብን' ኣብ ዝጸውዖ ሰልፊ ዝተአሰሩ ሰባት ከምዘለዎ ፖሊስ ኮሚሽን ክልል ኣምሓራ ኣረጋጊጹ

ብቕድሚ ትማሊ ረቡዕ 18 ጥቅምቲ 2013 ኣብ ክልል ኣምሓራ ተፅዊዑ ዝነበረ ናይ ተቓውሞ ሰልፊ ብዝተሓሓዝ ዝተኣሰሩ ወልቀሰባት ከምዘለው ዘረጋገፁ ኮሚሽነር ፖሊስ ክልል ኣምሓራ ኣበረ ኣዳሙ ሕጂ ግን ይፍትሑ ኣለው ኢሎም። ንሶም ሰልፊ ኣብ ዝተፀውዐሉ ዕለት ክንስለፍ ኢና ዝበሉ ሒደት መናእሰይ ምስ ፖሊስ ብምግጫዎም ዝተኣሰሩ ምንባሮም ገሊፆም። ነቲ ሰልፊ ዝፀውዐ ናይ ኣምሓራ ብሄራዊ ምንቅስቓስ [ኣብን] ዝተኣሰሩ ኣባላቱ ይፍትሑ ከምዘለው ብምሕባር ዝተኣሰሩ ግን ኣብ ቤት ፅሕፈቶም እናሃለው እምበር ንሰልፊ ወፂኦም ኣይኮነን ኢሉ ኣሎ።


ሃገራዊ ምርጫ ኢትዮጵያ ኣብ ዝመጽእ ግንቦት ክሳብ ሰነ ከምዝካየድ ቦርድ ምርጫ ኣፍሊጡ

ኣብ ኢትዮጵያ ሻድሻይ ሃገራዊ ምርጫ ካብ መወዳእታ ግንቦት ክሳብ መጀመሪያ ሰነ ንምክያድ መደብ ከምዝተትሓዘ ሃገራዊ ቦርድ ኮሚሽን ምርጫ ኣፍሊጡ።እቲ ምርጫ ኣብ መላእ ሃገር ኣብ ዝርከቡ ልዕሊ 50 ሽሕ ናይ ምርጫ ጣቢያታት ከምዝካየድ ሓላፊት ጉዳያት ኮሚኒኬሽን ምርጫ ቦርድ ወይዘሪት ሶሊያና ሽመልስ ገሊፀን። እቲ ቦርድ ሎሎሚ ዓርቢ ምስ ስቪክ ማሕበራትን ሰብ ሞያ መራኽቢ ብዙሃንን ኣብዘካይዶ መድረኽ ምኽክር ዘድልዩ ሓበሬታታት ካብ ፍርቂ ጥሪ ክሳብ ፍርቂ ወርሒ ለካቲት ንኹሉ ድልው ክኸውን ምዃኑ ተሓቢሩ። እቲ ቦርድ ቁርፅ ዝበለ መዓልቲ ዘየቐመጠሉ ምኽኒያት ዝተሓተታ ሓላፊት ጉዳያት ኮሚኒኬሽን ቦርድ ምርጫ ወይዘሪት ሶሊያና ሽመልስ ምስ ለበዳ ኮቪድ ተኣሳሳሲሩ ኣብ ዝተፈለየ ኩነታት ስለዝካየድ ካብ ዝምልከቶም ኣካላት ኣድለይቲ ዝብሃሉ ሓበሬታታት ንምርካብ እዩ ኢለን። ቤት ምኽሪ ፌደረሽን ዘይሕጋዊ ዝበሎ ኣብ ክልል ትግራይ ዝተኻየደ ምርጫ ብዝምልከት እቲ ቦርድ ዘለዎ ምድላው ዝተሓተታ ወይዘሪት ሶሊያና ሽመልስ ሕገ መንግስቲ እታ ሃገር ኣብ ኢትዮጵያ ምርጫ ንምክያድ ሓላፍነቱ ናይ ቦርድ ምርጫ ስለዝኾነ እቶም ዝተቐመጡ 50,900 ጣቢታት ናይ ትግራይ እውን ዝሓውስ ስለዝኾነ እዩ ምድላውና ኣብ መላእ እታ ሃገር ምርጫ ንምክያድ እዩ ኢለን።እቲ ቦርድ ብዛዕባ ግዜ ሰሌዳ ምስ ፖለቲካዊ ፓርትታት ምይይጥ ከምዘካይድ እውን ሓቢረን ይብል ።


ቀ/ሚ ኣብይ ኣሕመድ ኣብ ክልል ሶማሌን ምምሕዳር ድሬዳዋን ዝርከቡ ዝተፈላለዩ ፕሮጀክትታት መሪቖም

ቀዳማይ ሚንስትር ኣብይ ኣሕመድ ኣብ ክልል ሶማሌን ምምሕዳር ድሬዳዋን ዝርከቡ ዝተፈላለዩ ፕሮጀክትታት መሪቖም።ካልኦት ፕሮጀክታት ንምስራሕ እውን እመነ ኩርናዕ ኣንቢሮም ኣለው። ቀዳማይ ሚንስትር ኣብይ ኣሕመድ ብልዕሊ ሽዱሽተ 6 ቢሊዮን ብር ዝህነፅ 388 ኪሎ ሜትር ዝንውሓቱ መንገዲ ንምስራሕ እምነ ኩርናዕ ብምቕማጥ ኣብ ድሬዳዋ ድማ ናይ ኢንዱስቱሪ ፓርክ መሪቖም ኣለው። ምሉእ ትሕዝቶ ኣብዚ ምስማዕ ይክኣል ። No media source currently available


ኣብ ኢትዮጵያ ክካየድ ዝጸንሐ ዳህሳስን መጽናዕትን ወሰን ክልላትን መንነትን ከምዝዛዘም ተገሊጹ

ኣብ ኢትዮጵያ፡ ካብ ዝሓለፈ ሰነ ጀሚሩ ክካየድ ዝጸንሐ ዳህሳስን መጽናዕትን ወሰን ክልላትን መንነትን ዝመጽእ ግንቦት ከምዝዛዘምን እማመ ሓሳብ'ውን ከም ዘቕርብን፡ ኮሚሽን ወሰንን መንነትን ኢትዮጵያ ኣፍሊጡ። እቲ ናብ ቤት ምኽሪ ፈደረሽን ዝቐርብ ሓሳብ፡ ንስኻ ግደፎ ንስኺ ግደፍዮ ብዝብል ኣካይዳ ዘይኮነስ ኣብ መጽናዕቲ ዝተመርኮሰ ከምዝኸውን'ውን ዳይረክተር ቤት ጽሕፈት'ቲ ኮሚሽን ኣቶ ኣወል ሑሰን ንድምጺ ኣሜሪካ ተዛሪቡ'ሎ። እቲ ኮሚሽን፡ ምስ ወሰን ክልላት ብዝተሓሓዝ ንዝፍጠሩ ግጭታት መዕለቢ ንምርካብ ዝቖመ'ዩ። ኮሚሽን ጉዳይ ወሰንን መንነትን ኢትዮጵያ፥ ኣብ ጉዳይ ወሰን ክልላትን ኣብ ጉዳይ ርእስኻ ምምሕዳርን ብዝተሓሓዝ ውሳነታት ከሕልፍ`ዩ። ምስኡ ብዝተሓሓዙ ንዝልዓሉ ግጭታት`ውን ነባሪ ፍታሕ ከምጽእ ትጽቢት ይግበረሉ። ዳይረክተር`ቲ ኮሚሽን ኣቶ ኣወል ሑሰን ብዛዕባ ትሕዝቶ`ቲ መጽናዕቲ ክገልጽ ከሎ፥ እቶም ጸገማት ዝተሓላለኹ ስለዝኾኑ መጀመርያ ብዕምቆት ክልለዩ ክጽንዑን ኣለዎም ይብል። "ንነብስወክፍ ጸገም ነናቱ ፍታሕ ቅድሚ ምሃብና፡ ናይቲ ጸገም ዕምቆትን ስፍሓትን ፈሊጥና፥ በብደርጅኡ ቀጻሊ መጽናዕትታት ክንገብር ኢና። ክልተ ወይ ሰለስተ ግዜ መጽናዕቲ`ውን ምግባር ከድልየና ይኸውን። ስለዚ መጀመርያ ሃገራዊ ዝኾነ ዳህሳስን መጽናዕትን ምስ ገበርና ኢና ናብቶም ጸገም ወሰንን መንነትን ዘለዎም ከባብታት ክንኣቱ። " ኣብ መንጎ ክልላት ናይ መንነትን ናይ ምምሕዳር ወሰንን ሕቶ ዘለዎም፥ ዞባታት ወረዳታትን ቀበሌታትን'ውን ኣብቲ መጽናዕቲ ከም ዝካተቱ፥ ኣቶ ኣወል ኣመልኪቱ`ሎ። እቲ ዝካየድ ዘሎ ስራሕ፥ ካብ ኣዲስ ኣበባ ዩኒቨርሲቲ ወሲኽካ፥ ካብ 28 ዩኒቨርሲታት ዝተዋጽኡ ልዕሊ 70 ተመራመርቲ ዝሳተፍሉ ናይ መጽናዕቲ ተግባር ምዃኑ`ውን ሓቢሩ`ሎ። እቲ ትጽቢትዝግበረሉ ውጽኢት ድማ ሳይንሳዊ ከም ዝኸውን`ዩ ዳይረክተር `ቲ ኮሚሽን ዝገልጽ፥"እዚ ኮሚሽን ክቐውም ከሎ፡ ምናልባት ንስኻ ግደፎ ንስኺ ግደፍዮ ዝብል ምክረ-ሃሳብ ንምሃብ ተባሂሉ ኣይኮነን ቆይሙ። ብመጽናዕትን ምርምርን ብሳይናሳዊ መንገዲ ዝተደገፈ ሰሪሕና፥ ኣብ መወዳእታ ምኽሪ-ሓሳብ ክነቕርብ`ዩ ትጽቢት ዝግበር።ስለዚ እቲ መጽናዕቲ ምስ መጸ ፡ ነቲ ዝቕጽል ጉዕዞና ክሕብረና`ዩ ማለት`ዩ ።" እቲ ውጽኢት መጽናዕቲ መኣስ ናብ ቤት ምኽሪ ፈደረሽን ይቐርብ ይኸውን ተባሂሉ ዝተሓተተ ኣቶ ኣወል ሑሰን፥ ተኸታታልን ተደራራቢን መጽናዕታት ስለዝካየድ፥ ውጽኢት ናይቲ መጽናዕቲ`ውን ስለዝውስኖን፡ ናብ ባይቶ ፈደረሽን ዝቐርበሉ ግዜ ንምንጻር ከምዘይክኣል ይገልጽ። እቲ መጽናዕቲ፡ ካብ ሃገራዊ ጀሚሩ፥ ድሕሪኡ ንሕቶታት ወሰንን መንነትን ህዝቢ ንምምላስ በብደረጅኡ ከምዝወርድ ኣቶ ኣወል ይሕብር። ለንቅነ`ኳ ኣብ መንጎ ኣብ ክልል ዓፋር ዝረክቡ ወረዳታት ዒሳን ሶማሌን ብዝተፈጥረ ግጭት ሰብ ሞይቱ`ሎ።ኣቶ ኣወሉ ሑሰን ኣብ ካልኦት ከባብታት ከም ኣብ መንጎ ሶማሊን ኦሮሚያን ትግራይን ኣምሓራን ዘሎ ሕቶታት እናልዓሉ ዝበጽሕዎ ደረጃ እንተሎ ክገልጽ ከሎ፥ እቲ መጽናዕቲ ካብ ዝተወሰኑ ቦታታት ምፍላይ ዝሰፍሕ ትሕዝቶ ዘለዎ`ዩ፥ ካብ መበገሲ`ቲ ጸገም ጀሚርና ምሉእ ስእሊ ሒዝና ንመጻሉ ስርሕ ኢና ነካይድ ዘለና ኢሉ። ኣብ መንጎ ሶማሌን ኦሮሚያን፥ ኣብ መንጎ ትግራይን ኣምሓራን ወይ ኣብ መንጎ ካልኦት ክልልታት ዘሎ ጸገም ንምርኣይ ጥራይ ዘይኮነስ ብደረጃ ሃገር ኢና ክንርእዮ ንፍትን ዘለና ኢሉ። ዳይረክተር ቤት ጽሕፈት ኮሚሽን ወሰንን መንነትን ኣብቲ ናብ ክልላት ወሪድካ ርክባት ብምፍጣር ዝግበር ስራሕ፥ ብዘይካ ክልል ትግራይን ኣብ ቀረባ ዝተመስረተ ክልል ሲዳማን ምስ ካልኦት ኩለን ክልልታት ርክብ ብምፍጣር ይሰርሑ ከምዘለዉ፥ ብፍላይ ምስ ክልል ትግራይ ብዝምልከት ግን፥ ብምኽንያት ውሳነ ቤትምኽሪ ፈደረሽን ብቐጥታ ምስራሕ ዝክኣል ምስቶም ኣብ ትግራይ ዘለዉ ዩኒቨርሲታት`ዩ ክኸውን ኢሉ ። "ቅድሚ ሎሚ ዘይከድና ካብ ክልል ትግራይ ሰናይ ፍቓድ ስለዘይተረኽበ`ዩ። ካብ ሎሚ ንደሓር ግን ንሕና ብወግዒ ምስቲ ክልል ተራኺብና ክንቅጽል ኣይንኽእል ኢና። ግን ቤት ምኽሪ ፈደረሽን ብዘቐመጦ ውሳነ መሰረት ኣብ ትግራይ ምስ ዘለዉ ዩኒቨርሲቲታት ተራኺብና ክንሰርሕ ኢና ፥ንሳቶም`ውን ኣካል ናይቲ መጽናዕቲ ኮይኖም ኣለዉ። ኣብቲ ናይ ሓባር ስምምዕ ዝፈረሙ ዩኒቨርሲታት ኣለዉ ዘይፈረሙ'ውን ኣለዉ። " ኣቶ ኣወል ሑሴን ኣተሓሒዙ፡ ንሕና ግን ኣካል ፈደራል ከም ምዃና መጠን ሓላፍነትና ብእኡ ኣገባብ ናይ ምፍጻም ግዴታ ኣለና ኢሉ። ኮሚሽን ጉዳይ ምምሕዳር ወሰንን መንነትን ኢትዮጵያ፡ ካብ ህዝቢ ዝቐርበሉ ጥርዓናትን፡ ባዕሉ ብዘካይዶ መጽናዕትን ኣብ ግምት ዘእተወ ሃገራዊ ትሕዝቶ ዘለዎ መጽናዕቲ ምስ ኣካየደ፡ እማመታቱ ንቤት ምኽሪ ፈደረሽን ከቕርብ'ዩ።


መበል 1495 ዓመት ልደት ነብዩ መሓመድ \መውሊድ\ ተኸቢሩ

መበል 1495 ዓመት ልደት ነብዩመሓመድ \መውሊድ\ ኣብ ኤርትራን ኣብ ኢትዮጵያ ብፍላይ ኣብ ከተማ ኣዲስ ኣበባ ዓብዪ መስጊድ ኣንዋር ተኸቢሩ። ናይ ኢትዮጵያ እምነት እስልምና ጠቕላሊ ቤት ምኽሪ ፕረዚደንት ሙፍቲ ሓጂ ዑመር እድሪስ ኣብቲ በዓል ኣብ ዘመሓለፉዎ መልእኽቲ ንበዓል መውሊድ ነኽብሮ ንኣስተምህሮ ነብይ መሓመድ ኣብ ግብሪ ብምውዓልን ኣብነቱ ብምቕፃልን እዩ ኢሎም። ኢትዮጵያዊያን ብዓሌት ኣብ ክንዲ ምክፍፋል ሓድነቶም ከሓይሉ ፀዊዖም።ኣብቲ ስነርስዓት ዝተረኸባ ምኽትል ከንቲባ ከተማ ኣዲስ ኣበባ ኣዳነች ኣበቤ ብወገነን ሙስሊም ማሕበረሰብ ኣንፃር ኮሮናቫይረስ ንምምካት ዘርኣዮ ምትሕብባር ኣመስጊነን ። ብተመሳሳሊ በዓል መውሊድ ኣብ ኤርትራ ብፍላይ ኣብ ከተማ ኣስመራ ብርሕቐት ምኽባሩ ሚንስትሪ ዜና ኤርትራ ኣብ ትዊተር ገጹ ዘስፈሮ መልእኽቲ ሓቢሩ'ሎ። ኣብቲ ስነ ስርዓት መደረ ዘስምዑ ወኪል ሙፍቲ ሸኽ ሰሊም ኢብራሂም ንኩሎም ኣብቲ ስነ ስርዓት ዝተኻፈሉ ብምምስጋን ኤርትራ ኣብ ምቁጽጻር ቫይረስ ኮሮና ትሰርሖ ዘላ ስራሕ ንምቅጻል ህዝቢ ትዕግስቲ ክገብር ጸዊዖም።


ኣብ ዋሽንግተን ዲሲ ዝርከቡ ኢትዮጵያዊያን ፕረ.ትራምፕ ንዝሃብዎ ርእይቶ ብምቅዋም ሰልፊ አካይዶም

ፕረዚደንት ዶናልድ ትራምፕ ኣብ ዝሓለፈ ሰሙን ንጉዳይ ግድብ ዓብይ ህዳሴ ኢትዮጵያ ብዝምልከት ዝተዛረቡዎ ከምዘቖጥዖም ዝገለፁ ብኣማኢት ዝቑፀሩ ኢትዮጵያዊያን ሎሚ ሓሙስ ኣብ ዋይት ሃውስ ናይ ተቓውሞ ድምፆም ኣስሚዖም። ኣብቲ ሰልፊ ብምስታፍ ርእይትኦም ካብ ዝሃቡ ሓደ ዕላማ ናይቲ ተቓውሞ ሰልፊ ከምዚ ክብል ገሊጹ። "ፕረ. ትራምፕ ንልኡላዊነት ኢትዮጵያ፣ ንድሕንነት ናይቲ ህዝቢ ብሓፈሻ ንክብርና ዝትንክፍ ዝተዛረቡዎን ኵናት ዘለዓዕልን ዘጉሀይና ምዃኑን ኣብ ልኡላነት ሃገርና ኣብ መንነትና ዘይንደራደር ምዃና ንምግላፅ እዩ።" እቶም ሰልፈኛታት ኣብ ዋሽንግተን ዲሲ ይወቅዕ ዘሎ ከቢድ ዝናብ ከይዓገቶም ተቓውምኦም ኣስሚዖም ኣለው ።


ኢትዮጵያ: ኣምንስቲ ዜጋታት ሰልፊ ከይወጹ ምክልኻል ምጥሓስ መሰል'ዩ ክብል ወቂሱ

ዜጋታት ንሰልፊ ከይወጹ ምክልኻል ምጥሓስ መሰል ሓሳብካ ብናጽነት ምግላጽን መሰል ናጽነት ምትእኽኻብን'ዩ ክብል ኣምንስቲ ወቂሱ። እቲ ጉጅለ ዓለምለኸ ተሓለቕቲ ሰብኣዊ መሰላት ነዚ ውሳነ ዝሓዘ ጽሑፍ ዘውጽኣ ዓሌት መሰረት ዝገብረ'ዩ ዝተባህለ ኣብ ልዕሊ ተወላዶ ብሄር ኣምሓራ ዝፍጸም መጥቓዕቲ ንምኹናን ዝተጸውዓ ሰልፊ ብመንግስቲ ድሕሪ ምክልኻሉ'ዩ። ክልል ኣምሓራ ግን እቲ ሰልፊ ዝተከልኸለ ብምክንያት ጭቡጥ ስግኣት ጸጥታ'ዩ ይብል። ምሉእ ትሕዝቶ ኣብዚ ምስማዕ ይክኣል ። No media source currently available


ክልል ትግራይ:ዕስለ ኣንበጣ ዝተርኣየሎም ዞባታት ደቡብ ትግራይ ነፃ ምኻኑ ተሓቢሩ

ኣብ ክልል ትግራይ እዋኑ ዘይሓለወ ዝናብ ክመፅእ ይኽእል እዩ ክብል ቢሮ ሕርሻን ልምዓት ገጠርን እቲ ክልል ኣተሓሳሲቡ:: ዕስለ ኣንበጣ ካብ ዝተርኣየሎም ዞባታት እቲ ክልል ዞባ ደቡብ ትግራይ ካብ ትማሊ ጀሚሩ ነፃ ምኻኑ ኣፍሊጡ:: እቲ ዕስለ ቀዲሙ ኣብ ዘይነበረሉ ዞባ ሰሜናዊ ምዕራብ ካብ ትማሊ ጀምሩ ከምዝተርኣየ ድማ እቲ ቢሮ ገሊፁ ኣሎ:: ምሉእ ትሕዝቶ ጸብጻብ ኣብዚ ምስማዕ ይክኣል:: No media source currently available


ኣብ ኢትዮጵያ ን83 ከተማታት ተረባሕቲ ዝገብር እዩ ዝተባሃለ ፕሮጀክት ብወግዒ ተጀሚሩ

ኣብ ኢትዮጵያ፣ ካብ ባንኪ ዓለምን መንግስቲ ኢትዮጵያን ብዝተረኸበ 550 ሚልዮን ዶላር፣ ን83 ከተማታት ተረባሕቲ ልምዓታዊ ሴፍቲኔት ዝገብር እዩ ዝተባሃለ ፕሮጀክት ብወግዒ ተጀሚሩ። ምኽትል ቀ/ሚ ደመቀ መኮንን ሎሚ ኣብ ደሴ ብወግዒ ክጅመር ከሎ ኣብ ዝገበርዎ 2ይ ናይ ከተማታት ልምዓታዊ ፕሮጀክት ሴፍቲኔት 800 ሽሕ ዝኾኑ ኣባላት ማሕበረሰብ ተረባሕቲ ክኾኑ እዮም ተባሂሉ ኣሎ። ምሉእ ትሕዝቶ ኣብዚ ምስማዕ ይክኣል። No media source currently available


ኣብ መንጎ ሱዳን: ኢትዮጵያን ግብጺን ኣብ ጉዳይ ግድብ ህዳሴ ዝካየድ ልዝብ ከምዝቅጽል ተገሊጹ

ኣብ ዙሪያ ዓብይ ግድብ ህዳሴ ኢትዮጵያ ብሽምግልና ሕብረት ኣፍሪቃ ኣብ መንጎ ኢትዮጵያ፣ ግብፅን ሱዳንን ክካየድ ዝፀንሐ ልዝብ ፅባሕ ከምዝቕፅል ሓደ ላዕለዋይ ተደራዳሪ መንግስቲ ኢትዮጵያ ንድምጺ ኣሜሪካ ኣረጋጊፆም። ናይ ሕብረት ኣፍሪቃ ናይ እዋኑ ኣቦ መንበር ዝኾኑ ፕረዚደንት ደቡብ ኣፍሪቃ ራማፎዛ ራሞፋ ሎሚ ኣብዘውፅእዎ መግለፂ ኣብቲ ናይ ፅባሕ ልዝብ ቀዳማይ ሚንስትር ኣብይ ኣሕመድ፣ናይ ግብፂ ፕረዚደንት ዓብዱል ፈታሕ ኣል ሲሲን ናይ ሱዳን ቀዳማይ ሚንስትር ዓብደላ ሃምዶክን ከምዝርከቡ ብትልሚ ከምዝተትሓዘ ብሉምበርግ ኒውስ ፀብፂቡ ኣሎ።


መግለጺ ቤ/ጽ ቀ/ሚ ኢትዮጵያ ንርእይቶ ፕረ.ትራምፕ ኣብ ጉዳይ ግድብ ህዳሴ

ፕረዚደንት ኣሜሪካ ዶናልድ ትራምፕ፥ ሱዳንን እስራኤልን ምሕዝነተን ምሕዳሰን ዝሓለፈ ቐዳም ኣብ ዘፍለጥሉ እዋን፡ ንጉዳይ ዓቢይ ግድብ ሕዳሰ'ውን ኣልዒሎም ኔሮም። ምስ ቀዳሞት ሚንስተራት ሱዳንን እስራኤልን ብስልኪ ክዘራረቡ ኸለዉ'ዩ ጉዳይ ግድብ ሕዳሰ ዝተላዕለ። ትራምፕ ኣብቲ ናይ ስልኪ ዝርርቦም፡ ብዛዕባ ዓቢይ ግድብ ሕዳሰ ዝግበር ልዝብ'ውን ምስ ናይ ሱዳን ቀ/ሚ ኣልዒሎሞ ኔሮም። ኢትዮጵያ ካብቲ ልዝብ ብምውጻኣ ግብጺ ሕጉስቲ ኣይኮነትን፡ስለዝኾነ ድማ፡ ግብጺ ነቲ ግድብ ክተፍርሶ'ያ ኢሎም። ቤት ጽሕፈት ቀዳማይ ሚንስተር ኢትዮጵያ ኣብ ዘውጽኦ መግለጺ፥ ኢትዮጵያ ኣብ ኩሉ ዶብ ሰገር ወሓይዛታ ፍትሓውን ምዕሩይን ኣጠቓቕማ ከም ትኽተል ድሕሪ ምሕባር፡ኢትዮጵያውያን ንልምዓት ዘለዎም ድልየትን ቆራጽነትን ብዘየጠራጥር መልክዑ ዝተመስከረ፥ ነቲ ሓጽቢ ብሓድነት ብዝሃብዎ ድጋፍን ኣበርኽቶን'ዩ ኢሉ። ኣተሓሒዙ፡ እቲ ሓጽቢ፡ እዛ ሃገርን ኩሩዕ ህዝባን ናይ ቀደም ናብራ ምምራር ንድሕሪት ገዲፉ ነቲ ዘይክኣል ዝመስል ዝነበረ ንምጭባጥ ዝቃለሰሉ ዘሎ ናይ ለውጢ ምልክት'ዩ ኢልዎ'ሎ። በዚ ምኽንያት ድማ ኣብ ዝሓለፈ ክረምቲ ቀዳማይ ምዕራፍ፡ ዝተኻየደ ናይቲ ሓጽቢ ምምላእ ሓደ ዝላ ንቕድሚት ምዃኑ እቲ መግለጺ ይጠቅስ። እቲ መግለጺ ወሲኹ ምስቲ ህንጸት ሓጽቢ ሕዳሰ ጎኒ ንጎኒ፡ ኢትዮጵያ ኣብ ታሕታዋይ ተፋሰስ ኒል ምስ ዝርከባ ሃገራት፡ ንፍትሓዊ ተጠቃምነትን ምትሕብባርን ዘለዋ ድልየት'ውን ብዘየወላውል መንግዲ ኣርእያ'ያ ይብል ። ብመንጎኝነት ሕብረት ኣፍሪቃ ምስ ኣብ ታሕታዋይ ተፋሰስ ዝርከባ ሃገራት ተካይዶ ዘላ ልዝብ'ውን ከም ሓደ ምስክር ምዃኑ ዝጠቅስ መግለጺ ቤት ጽሕፈት ቀ/ሚ ኣቢይ፥ ይኹን'ምበር ገለ ሓይልታት ሕጂ'ውን እንተኾነ፡ ኢትዮጵያ ንዘይ-ፍትሓዊ ዝኾነ ስምምዕ ንኽትንብርከኽ፡ከም ዘፈራርሑ ጠቒሱ'ሎ። ፕረሲደንት ትራምፕ ኣብቲ ምስ ቀዳማይ ሚንስተር ሱዳን ዓብደላ ሓምዶክ ዝገበሮ ናይ ስልኪ ዝርርብ፡ኢትዮጵያ ኣብ ፈለግ ኒል ትሃንጾ ዘላ ሓጽቢ መመንጨዊ ሓይሊ ኤለክትሪክ፡ ግብጺ ከም ተዕንዎ ብምጥቃስ፡ ኣዝዩ ሓደገኛ ኩነታት'ዩ:ምኽንያቱ ግብጺ ብእኡ ዓይነት መንገዲ ክትነብር ኣይትኽእልን'ያ ኢሉ ኔሩ'ዩ። ኣተሓሒዙ ነቲ ሓጽቢ ግብጻውያን ከዕንውዎ'ዮም፡ እዚ ድማ ቅድሚ ሎሚ'ውን ተዛሪበዮ'የ፡ ሎሚ'ውን ክዛረቦ'የ ኢሉ። ካብ ቤት ጽሕፈት ቀ/ሚ ኢትዮጵያ ዝወጸ መግለጺ ብወገኑ፡ ኢትዮጵያ ከም ሓንቲ ኣብ ምምዕባል ትርከብ ሃገር፡ ብድኽነት እናተፈተነት ትርከብ ዘላ'ያ ፡ ይኹን'ምበር ሃብታም ታሪኽ ዘለዋን ልኡላውነታ ናይ ዘየድፍሩ ሓርበኛ ዜጋታትን ሃገር'ያ፡ ንምብልጻግ ዘለዋ ድልየት ድማ ብንጹር ራእይ ዝተለመት'ያ ኢሉ። ቀዳማይ ሚንስተር ኣቢይ ኣሕመድ ኣብ ወግዓዊፈይስቡክ ገጹ፡ ኩሎም ዜጋታት ንሃገሮም ብሓድነት ንክቖሙ መጸዋዕታ ኣቕሪቡ'ሎ። ብኻልእ ወገን፡ ሚንስተር ወጻኢ ኢትዮጵያ ገዱ እንዳርጋቸው፡ ኣብ ኢትዮጵያ ናይ ኣመሪካ ኣምባሳደር ማይክ ረይነር ናብ ቤት ጽሕፈቱ ኣጸዊዑ፡ ብዛዕባ'ቲ ፕረዚደንት ትራምፕ ዝበሎ መብርሂ ከምዝሓተተ'ውን ተፈሊጡ'ሎ። ትራምፕ ነቲ ኣሰሓሓቢ ርእይቶ ዝሃበ፡ ምስ ቀዳሞት ሚንስተራት እስራኤልን ሱዳንን ብተለፎን ኣብ ዝተዘራረበሉ እዋን'ዩ። ኣቶ ገዱ ኣብቲ ምስ ኣምባሳደር ኣመርካ ዝገበሮ ርክብ፥ ፕረዚደንት ትራምፕ ብዛዕባቲ ሓጽቢን፡ ብዛዕባቲ ስሉሳዊ ልዝብን ዝሃቦ ርእይቶ ዝተጋገ'ዩ፡ እቲ ሓጽቢ ንዋሕዚ ማይ ኒል ደው ከብሎ'ዩ ዝበሎ'ውን ትኽክል ኣይኮነን ኢሉ። ንሱ ቀጺሉ ኣብ መንጎ ኢትዮጵያን ግብጽን ኹናት ምእዋጅ፡ ኣብ ስልጣን ካብ ዘሎ ሓደ ፕረዚደንት ዝጽበ ኣይኮነን፡ ኣብ መንጎ ኢትዮጵያን ኣመሪካ ንዘሎ ዝጸንሐ ምሕዝነትን ስትራተጂያዊ ሽርክነትን'ውን ዝምጥን ኣይኮነን ኢሉ ። ንናይ መንግስታት ርክብ ብዝቕይድ ዓለም-ለኻዊ ሕጊ'ውን ተቐባልነት የብሉን ኢሉ። ኢትዮጵያ ኣብ ልዕሊ ልኡላውነታ ንዝፍጸሙ መጥቃዕትታት ተንበርኪኻ ኣይትፈልጥን'ያ ዝበለ ሚንስተር ወጻኢ ኢትዮጵያ፥ ንመጻኢ'ውን ኣይክትንብርከኽን'ያ ኢሉ። ካብኡ ዝተረፈ፡ ኢትዮጵያ ምስ ግብጽን ሱዳንን ክትገብሮ ዝጸንሐት ስሉሳዊ ልዝብ ንምቕጻል ድልውቲ'ያ ኢሉ። ብኻልእ ወገን፡ እስራኤልን ሱዳንን፡ ምሕዝነተን ብምሕዳሰን መግለጺ ዘውጻአ ወሃቢ ቓል ዋና ጸሓፊ ሕቡራት ሃገራት፥ ፡ እቲ ስምምዕ ምትሕብባር ኤኮኖሚን ንግድን ዘማዕብል'ዩ ኢሉ። ኣብ ዞባታት ማእከላይ ምብራቕን ቀርኒ ኣፍሪቃን ሰላምን ዕብየት ኤኮኖሚን ዘምጽኡ ሓዲሽ ዕድላት ክኸፍት'ዩ ዝብል ተስፋ ከምዘለዎ እቲ ዋና ጸሓፊ ምግላጹ'ውን እቲ ካብ ወሃቢ ቓሉ ዝወጸ መግለጺ ሓቢሩ'ሎ።። ምሉእ ትሕዝቶ ኣብዚ ምስማዕ ይክኣል። No media source currently available


ቁጽሪ ኣብ ወረዳ ጉራ ፈርዳ ዝተቐትሉ ሰባት 41 ምዃኖም ነበርቲ ሓቢሮም

ኣብ ክልል ደቡብ ዞባ ቤንች ሼኮ ወረዳ ጉራ ፈርዳ ብመንነቶም መጥቓዕቲ ወሪዱና ዝብሉን ተመዛቢሎም ኣብ ኣብያተ ትምህርቲ ተዓቑቦም ዝርከቡን ሰባት ሎሚ'ውን ውሕስነት የብልናን፣ ኣብ ፍርሕን ስግኣት ኣለና ኢሎም። በቲ መጥቓዕቲ ዝተቐትሉ 31 ዘይኮኑ 41 እዮም፤ ዝተመዛበሉ ድማ ኣስታት 7,000 እዮም ክብሉ ነበርቲ ሓቢሮም። ኣብዚ ሰሙን ቤትትምህርቲ ብምኽፋቱ ካብቲ ቤት ትምህርቲ ንክንወፅእንግደድ ኣለና ክብሉ እውን ሓቢሮም። ኣብቲ መጥቓዕቲ ኢዶም ኣእቲዮም ዝተባህሉ ኣርባዕተ ኣባላት ኣመራርሓ፣ሽመኛ ጣቢያታትን ሰራሕተኛታት መንግስትን ዝርከቡዎም ሓሙሽተሰባት ኣብ ትሕቲ ቀይዲ ከምዝወዓሉ ናይ ደቡብ ክልል ቢሮ ሰላምን ፀጥታን ገሊፁ ኣሎ። ብረት ተዓጢቖም ኣብቲ ከባቢ መጥቓዕቲ ይፍፀሙ ነይሮም ዝተባህሉ ክልተ ሸፋቱ ስጉምቲ ከም ዝተወሰዶምን: ካብዝተቐትሉ ሓሙሽተ ኦሮምኛ ተዛረብቲ እቶም ዝተረፉ ድማ ኣምሓርኛ ዝዛረቡ እዮም ክብሉ ምኽትል ሓላፊ ቢሮ ኣቶ ኣንድነት ኣሸናፊ ተዛሪቦም።


ክልል ትግራይ: ሰራዊት ምክልኻል ኢትዮጵያ ከም ሓድሽ ንዘጣየሶም ክልተ እዝታት ተቓዊሙ

ሰራዊት ኢትዮጵያ ክልተ ተወሳኺ እዝታት ከም ብሓዱሽ ምጥያሱ ምግላፁ ስዒቡ መንግስቲ ክልል ትግራይ ምስቲ ክልል ብዝተተሓሐዘ ሰራዊትን ኣጽዋር ኩናትን ምንቅስቓስ ኣይከኣልን ክብል ኣብ ዘውጾ መግለጺ ኣፍሊጡ:: ሰራዊት ምክልኻል ዝወሃበኒ ወፍሪታት ብቕልጡፍ ንምፍፃም የኽእሉኒ እዮም ዝበሎም ክልተ እዝታት ከም ሓዱሽ ምጥያሱ ኣብ ዝሓለፈ ሰሙን ገሊፁ:: መንግስቲ ክልል ትግራይ ብቕድሚ ትማሊ ቀዳም ኣብዘውፀኦ መግለፂ: ኣብዚ ሕጂ እዋን ኣብ መሪሕነት ዘሎ መንግስቲ ፌደራል ሰራዊት ምክልኻል ከምብሓዱሽ ክውድብ ስለዘይኽእል: "ምስ ክልል ትግራይ ዝተኣሳሰር ውሳነታት ምውፋር፣ ምትዕርራይ ኣወዳድባን መሪሕነትን፣ ዝግበር ምንቅስቓስ ሰራዊት ኮነ ኣፅዋር ፍፁም ተቐባልነትን ተፈፃምነትን የብሉን" ኢሉ:: ምሉእ ትሕዝቶ ኣብዚ ምስማዕ ይክኣል:: No media source currently available


ነበርቲ ጉራ ፈርዳ ሕጂ'ውን ኣብ ስግኣት ከምዘለው ይገልጹ

ኣብ ኢትዮጵያ ክልል ደቡብ ዞባ ሼኮ ወረዳ ጉራ ፈርዳ ግዳያት መጥቓዕቲ ዝኾኑ ነበርቲ ብመንነቶም ይጥቅዑ ከምዘለው ብምግላፅ ካብ መንበሪኦም ከምዝተምዛበሉ ተዛሪቦም።ኣፈ ጉባኤ ቤት ምኽሪ ወከልቲ ህዝቢ ኣቶ ታገሰ ጫፎ ሓዊሱ ላዕለዎት ሰበስልጣን መንግስቲ ምስቲ ሕብረተሰብ ይመያየጡ ከምዘለው ብምሕባር ሚንስትር ጉዳያት ወጻኢ ኣቶ ደጉ ኣንዳርጋቸው እቲ መጥቓዕቲ መንነት መሰረት ዝገበረ እዩ ኢሎም። ኣብ ዞባ ሼኮ ወረዳ ጉራ ፈርዳ ጣቢያ ጊንቃና ሾቢ መንነቶም ዘይተፈልጡ ዝተብሃሉ ዕጡቓት ናይ ዝፈፀሙዎ መጥቓዕታት ግዳያት ዝኾኑ ሓረስቶት እቲ ከባቢ ኣዚዮም ከምዝተጎድኡን ኣብ ስግኣት ከምዝርከቡን ገሊፆም። ካብ ዝነብርሉ ከባቢ ሃዲሞም ኣብ ካሊ ከተማ ዘዕቖቡ ኣቶ ተዘራ ይማም በቲ መጥቓዕቲ ሓዎምን ሓፍቶምን ከምኡ እውን ኣርባዕተ ኣባላት ስድርኦምን ብዕጡቓት ከምዝተቐተሉ ተዛሪቦም። ‘’ብዙሕ ስድራ እዩ ተመዛቢሉኒ።ብዙሕ ስድራ እዩ ተቐቲሉኒ’’ዝበሉንሶም ’’ብዓልቲ ቤተይን ደቀይን ኣምላኽእዩ ኣትሪፉዎም።እንተኾነ ንሕና እውን ከምዝተረፍና ኣይንወስዶን ንዝረኸቡዎ ጨፍጪፎም እዮም ኢሎም’’ ብምውሳኽ። መንነቶም ክገልፁ ዘይደለዩ ካሊእ ነባራይ እቲ ከባቢ ካብቲ መጥቓዕቲ ሃዲሞም ኣብ ጀተና ቢፍትከምዝርከቡ ብምሕባር መንነቶም እናተፈለየ ተወለድቲ ኣምሓራ መጥቓዕቲ ከምዝተፈፀሞምተዛሪቦም። በቲ መጥቓዕቲ ካብ መንእሰይ ክሳብ ኣረጋዊያን፣ህፅናትን ኣዴታትን ከምዝተቐተሉ ብምግላፅ እኹል ሓይልታት ፀጥታ ናብቲ ከባቢ እንተደኣ ዘይተላኢኾም መጥቓዕቲ ከይፍፀሞም ኣብ ዝለዓለ ስግኣትወዲቕና ኣለና ኢሎም። ብተኸታታሊ ክልተ ማዕልታት ብዝተፈፀመ መጥቓዕቲታት 31 ሰባት ተቐቲሎም ሓሙሽተ ሰባት ቆሲሎምን ልዕሊ 1,500 ሰባት ድማ ተመዛቢሎም ኣለው።በቲ ገበን ዝተጠርጠሩ 16 ሰባት ኣብ ቁፅፅር ምውዓሎም ኣማሓዳሪ ናይቲ ዞባ ኣቶ ፍቅሬ ኣማን ገሊፆም። እቲ መጥቓዕቲ ስዒቡ ኣፈ ጉባኤ ቤት ምኽሪ ወከልቲ ህዝቢ ኣቶ ታገሰ ጫፎ፣ኢታማዦር ሹም ሓይልታት ምክልኻል ጀነራል ኣደም መሓመድ፣ኮሚሽነር ኮሚሽን ፖሊስ ፌደራል እንዳሻው ጣሰው፣ናይ ሰላም ምንስቴር ድኤታ ፍሬኣለም ሽባባው፣ርእሰ ኣማሓዳሪ እቲ ክልል ኣቶ ርስቱ ይርዳውን ዝርከቡዎም ላዕለዎት ሰበስልጣን መንግስቲ ኣብ ወረዳ ጉራ ፈርዳ ምስቲ ሕብረተሰብ ምይይጥ የካይዱ ከምዘለው ተፈሊጡ ኣሎ። ብኻሊእ ወገን ምንስቴር ምንስትሪ ጉዳያት ወፃኢ ኢትዮጵያ ኣቶ ገዱ እንዳርጋቸው ህዝቢ ኣምሓራ ንፍትሒ፣ነፃነትን ሓቢርካ ንምንባርን ይቃለስ እንተሃለወ እውን ክሳብ ሎሚ ኣብ ኢትዮጵያ ዘተኣማምን ሰላምን ፍትሕን ልዕልነት ሕግን ሰፊኑ ኩሎም ኢትዮጵያዊያን ኣብ ዝኾነ ይኹን ክፋል ሃገርና ብሰላም፣ብነፃነትን ደስታን ምንባር ዝኽእለላ ክትኸውን ኣይተኽኣለን ክብሉ ኣብ ናይ ፌስቡክ ገፆምገሊፆም። ኣብ ክንድኡ ካብ ግዜ ናብ ግዜ ሓሳረ መከራ እናበዝሐ ብዘስቅቕ ኩነታት ምጭፍጫፉን ብግፍዒ ምምዝባሉን ብሰፊሑ ቀፂሉ ኣሎ ኢሎም። ካብ ጥቅምቲ ክሳብ ጥቅምቲ ኣብዘሎ ሓደ ዓመት ጥራሕ ብግልፂ ዝተዘረበና ግፍዕን መከራን ቀፂሉማእለያ ዘይብሉ ጭፍጨፋ፣ጃማልዊ ምምዝባል፣ ዕንወት ንብረትን በብሰሙኑ መርድእ ምስማዕ ልሙድ ኮይኑ ኣሎ ኢሎም ኣቶ ገዱ። ስለዝኾነ እውን እቲ ጉዳይ ብስቕታ ምሕላፍ ጎዳኢ ምዃኑ ብግብሪ ንሪኦ ስለዘለና ይምልከተና በሃልቲብምሉእና ክንዘራረበሉ ይግባእ፣ኣብ ልዕሊ ኣምሓራይ ዝዓለመ ይፍፀም ዘሎ መጥቓዕቲ ብህዝቢ ከይኮነስ ብውዲት ውሑዳት ጉጅለታትን ወልቀሰባት ምዃኑ ብምርዳእ ኩሉ ህዝቢ ኢትዮጵያ ብሓባር ከሰልፍ ዝኽእል ናይ ቃልሲ ኣንፈትን ስትራተጂያዊ ሸቶን ብምሕንፃፅ ብሓባር ምንቅስቓስ ግዜ ክወሃቦ የብሉን ኢሎም ምንስቴር ጉዳያት ወፃኢ ገዱ ኣንዳርጋቸው።። ካብ ዝምልከቶም ኣካላት መብርሂ ንምርካብ ዝተገብረ ፈተነ ኣይሰለጠን።


መንግስቲ ክልል ትግራይ ፈደራል መንግስቲ ንሓረስቶት ዝወሃብ ገንዘብ ከልኪሉ ክብል ይከስስ

ፌደራል መንግስቲ ኢትዮጵያ ንሓርሶቶት ክልል ትግራይ መርሃግብሪ ሴፍትኔት ዝውዕል 285 ሚሊዮን ብር ከልኪሉ ክብል መንግስቲ እቲ ክልል ከሲሱ:: መንግስቲ ክልል ትግራይ ኣብ ጉዳይ በጀትን ካልኦት ጉዳያት ጠሚቱ ን ፌደራል መንግስቲ ዝኸስስ መግለፂ ኣውፂኡ:: ሚንስትር ገንዘብ ኢትዮጵያ ብወገኑ ትማሊ ኣብ ዝሃቦ መግለፂ: ብመሰረት ውሳኔ ቤት ምኽሪ ፌዴሬሽን ንመንግስቲ እቲ ክልል ዝውሃብ በጀት የለን ኢሉ:: ድጎማ በጀት ንወረዳታት: ከተማታትን ጣብያታትን ዝውሃበሉ ኣሰራርሓ ከምዘዳለወ ድማ ገሊፁ:: ምሉእ ትሕዝቶ ኣብዚ ምስማዕ ይክኣል:: No media source currently available


ኮለጅ ተክኖሎጂ ኢንጂነሪንግ ኤርትራ 366 ተማሃሮ ብቪርቹዋል ኣገባብ ኣመሪቑ

ኣብ ኤርትራ፥ ኮለጅ ተክኖሎጂ ኢንጂነሪንግ፡ ሎሚ ን366 ተማሃሮ ብማንዛ ማለት ብናይ ቪርቹዋል ኣገባብ ኣመሪቑ። ኮለጅ ማይ ነፍሒ፥ ኣብቲ ንመበል 13 ግዜኡ ዘካየዶ ናይ ምረቓ ስነ-ስርዓት፡ ን129 ተመሃሮ ብቀዳማይ ዲግሪ ከመርቕ ከሎ፥ ን237 ተመሃሮ ድማ ብዲፕሎም ኣመሪቑ`ሎ። ተመረቕቲ ብከሚካል ኢንጅነሪን፥ ኮምፒተር ሳይንስ፥ ኤለክትሪካል፥ ከምኡ`ውን ብማዕድንን ብማሪን ባዮሎጅን ከም ዝተመረቑ፡ ነዚ ሓበረታ ብትዊተር ዝዘርግሐ ሚንስተር ዜና ኤርትራ ኣቶ የማነ ገብረ መስቀል ጠቒሱ`ሎ።


ኣብ ከተማ ኣክሱም ብምርምር ሓዱሽ ጣፍ ተዳቂሉ

ኣብ ክልል ትግራይ ከተማ ኣክሱም ብምርምር ሓዱሽ ጣፍ ተዳቂሉ። 'ኣክሱማዊት' ዝብል ሽም ዝተውሃቦ ዓሌት ጣፍ ንሸውዓተ ዓመታት ክፍተን ድሕሪ ምፅናሕ ውፅኢቱ ተረጋጊፁ'ሎ። 'ኣክሱማዊት' ጣፍ ኣብቲ ምርምር ዝተኻየደሉ ጣብያ ክሳብ 30 ኩንታል ካብ ሄክታር ከምዝርከብን ካልኦት ዝተፈላለዩ ፀብለልታታት ከምዘለዉዎ ተመራማሪ ጣፍ ኣይተ ቸኮለ ንጉሰ ገሊፆም። ምስ ኣይተ ቸከለ ዝተኻይደ ቃለ ምልልስ ኣብዚ ምስማዕ ይከኣል። No media source currently available


ኣብ መስርሕ ምቁጽጻር ኣንበጣ እትገልግል ማሽን ዝሰርሐ መንእሰይ መሃንድስ

ኣብ ምህዞን ሰንዓን ዝነጥፍ መንእሰይ መሃንድስ ኣሕፈሮም ተኸስተ መቐጸልታ ናይ’ቲ ቅድሚ ሕጂ ዝሰርሖም ናይ ምህዞን ሰንዓን ስርሓት፡ኣብ መስርሕ ምቁጽጻር ምንፋር ዘይጀመሩ ዕስለ ኣንበጣ ዝውዕል ማሽን ስኒዑ’ሎ። እታ ማሽን ብዘይ ጸዓት ትሰርሕ ኮይና ኣብ ጽሬት ሆስፒታላትን ጎደናታትን’ውን ከምእተገልግል መሃንድስ ኣሕፈሮም ንድምጺ ኣሜሪካ ተዛሪቡ።  ምሉእ ትሕዝቶ ኣብዚ ምስማዕ ይክኣል። No media source currently available


ኣብ መንጎ ክልል ትግራይን ፌደራል መንግስቲን ዘሎ ወጥሪ ምፍታሕ ሓላፍነት ኮሚሽን ዕርቀ ሰላም ኣይኮነን ተባሂሉ

ኣብ መንጎ ክልል ትግራይን ፌደራል መንግስትን ዝተፈጥረ ወጥሪ ምፍታሕ ሓላፍነት ንኮሚሽን ዕርቀሰላም ኣይኮነን ክብሉ ሓለፍቲ ናይቲ ኮሚሽን ኣፍሊጦም።እቲ ኮምሽን ብኣዋጅ ካብ ዝምስረት ዝበዝሓ እዋን ዝወሰደሉ ንባዕሉ ናይ ምውዳብን ንስርሑ ምቸእ ኩነታት ኣብ ምፍጣርን ከምዝነበረ ገሊፆም ኣለው። ኮሚሽን ዕርቀ ሰላም ሎሚ ሓሙስ ኣብ ዝሃቦ ጋዜጣዊ መግለፂ ኣብ መንጎ ክልላዊ መንግስቲ ትግራይን ፌደራል መንግስትን ዝተፈጥረ ወጥሪ ንምቅርራብን ንምዕራቕን ብዛዕባ ዝሰርሖ ስርሓት ካብ ጋዜጠኛታት ሕቶ ቀሪቦም። ምኽትል ኣደመንበር እቲ ኮሚሽን ሎሬት የትነበርሽ ንጉሴ ‘’ኣብ መንጎ ክልል ትግራይን ፌደራል መንግስትን ዘሎ ወጥሪ ንዓና ክልቲኦም መንግስታት ቅቡልነት ዘለዎም መንግስታት እዮም።ኣብ መንጎ ፌደራልን ክልል መንግስታትን ፀግም ክፍጥር ከሎ ነቲ ፀገም ናይ ምፍታሕ ሓላፍነት ናይ ዕርቀሰላም ኮሚሽን ሓላፍነት ኣይኮነን።ብግልፂ ብሕጊ ንቤት ምኽሪ ፌደረሽን ዝተውሃበ እዩ’’ ኢለን። ንሰን ከም ዜጋን ከም ገለልተኛ ኮሚሽንን ስኽን ኢሎም ክዘራረቡ ናይ ምሕታትን ንምዝርራብ ገለልተኛ ኣካላት እንተድኣ ኣድልዩዎም ድልውነትና ንዝምልከቶም ኣካላት ብዕሊ ኣፍሊጥና ኢና ኢለን። ሊቀ ጳጳስ ካቶሊካዊት ቤተ ክርስቲያን ኢትዮጵያን ኣቦ መንበር ናይቲ ኮሚሽንን ካርዲናል ኣባ ብርሃነየሱስ ሱራፍኤል እውን ስራሕ ዕርቀሰላም ኮሚሽን ዕርቀሰላም ኣብ መንጎ ህዝብታት እዩ ምስ በሉ "ኣብ መንጎ ህዝብታት ዘይምርድዳእ ክህልው ከሎ፣ቅርሕንቲ ክህልው ከሎ፣ግጭታት ክህልው ከለው ነቲ ህዝቢ ብኽልቲኡ ወገን ብምዝርራብ ሰሚዕኻ ሰላምን ምርድዳእን ንምምፃእ እዩ እቲ ፃዕሪ።መንግስቲ ምስ መንግስቲ ክኸውን ከሎ ድማ መንግስታዊ መንገድታት ኣለው’’ኢሎም። ዋላኳ ንኮምሽን ዕርቀ ሰላም ዘይምልከቶ እንተኾነ እውን እቲ ኮሚሽን በብክልሉ ብምኻድ ምስ መራሕቲ ክልላት፣ከምኡ እውን ናብቲ ህዝቢ ብምውራድ ናይ ክልላት መራሕቲ ሃይማኖት ዓበይቲ ዓድን ኣዘራሪቡ እዩ መፂኡ፤ኣብ ትግራይ እውን ከምኡ እዩ ተገይሩ ኢሎም። እቲ ኮምሽን ክንድ'ቲ ዝድለ ኣይሰርሕን ንዝብል ሕቶ መልሲ ዝሃባ ሎሬት የትነበርሽ ኣብ ካልኦት ሃገራት ከምዝግበር እቲ ኮሚሽን ብሕጊ መዳይ ይኹን ካልኦት ኣገባባት ዝተመቻቸወ ኩነታት ከምዘይተዳለወሉ ሓቢረን። ኣብ ናይ ብሄራዊ ምርድዳእን ሓድነትን ከምዝስራሕን ምርድዳእ ክፍጠረሎም ኣብ ዝብሃሉ ቁልፊ ጉዳያት ተወዳዲና ንምስራሕ ቅድመ ምድላዋትና ዛዚምና ኣለና ኢለን ኣለዋ።


ውድብ ብልፅግና ትግራይ ወራር ኣምበጣ ንምምካት ኮሚተ ምጥያሱ ገሊጹ

ኣብ ክልል ትግራይ ዕስለ ኣንበጣ የበፀሖ ዘሎ ጉድኣት ንምክልኻል ብምባል ውድብ ብልፅግና ትግራይ ኮሚቴ ኣጣይሸ ክብል ገሊፁ::  እዚ ኮሚቴ ሓገዘ ገንዘብ ዘተኣኻኽብ ኮይኑ ፅባሕ ድማ መድረኽ እቶት መተኣኻኸቢ ኣብ ከተማ ኣዲስ ኣበባ ከካይድ እዩ ተባሂሉ:: ምሉእ ትሕዝቶ ኣብዚ ምስማዕ ይክኣል:: No media source currently available


ክልል ትግራይ: ኣብ ምክልኻል ዕስለ ኣምበጣ ዝወፈሩ ኤርትራዊያንን ኢትዮጵያዊያንን

ዕስለ ኣንበጣ ኣብ ክልል ትግራይ ንምክልኻል ኣብቲ ክልል ዝነብሩ ኤርትራውያን ምስ ተጋሩ ብሓባር ብምዃን ይሳተፉ ኣለዉ:: ብሓባር ኮይኖም እቲ ዕስለ ኣንበጣ ምክልኻሎም ዘለዎ ረብሓን ብተወሳኺ ድማ ዘለዎ ትርጉም ጠሚቱ ክልተ ሰባት ኣዘራሪብና ኣለና ምሉእ ትሕዝቶ ኣብዚ ምስማዕ ይክኣል:: No media source currently available


ፋኦ: ወራር ዕስለ ኣንበጣ ምብራቅ ኣፍሪቃ ኣብ ቁፅፅር ክውዕል እዩ ኢሉ

ውድብ መግብን ሕርሻን ሕቡራት ሃገራት/FAO/ ንምብራቕ ኣፍሪቃ ዝወረረ ከቢድ ዕስለ ኣንበጣ ኣብ መወዳእታ እዚ ሒዝናዮ ዘለና ናይ ኣውሮጳዊያን ኣቆፃፅራ ኣብ ቁፅፅር ክውዕል እዩ ኢሉ። ኣብ ውሽጢ ርብዒ ክፍለ ዘመን ዝተራእየ እዚ ዕስለ ኣምበጣ እቲ ዝኸፍአ ወራር ምዃኑን ኣብ ዘራእቲ ናይቲ ዞባ ሓረስቶት ከምዘዕነወ ሕቡራት ሃገራት ገሊፁ ኣሎ። ድሕሪ ኣንበጣ ክራባሕ ጥጡሕ ባይታ ዝፈጠር ንነዊሕ ኣዋርሕ ዝፀንሐ ከቢድ ዝናብ ኢትዮጵያ ምህርቲ ኣብ ምእካብ ትርከብ። ብመሰረት ውድብ ምግብን ሕርሻን /FAO/ 15 ጥቅምቲ ዘውፅኦ ዳሕረዋይ ገምጋም ኣብ ቀረባ ኣብ ምብራቕ ኣምሓራ፣ ደቡብ ምብራቕ ትግራይን ምብራቕ ኦሮሚያን ኣንበጣ ኣብ ልዕሊ ዘራእቲ ሰፊሕ ዕንወት ኣውሪዱ። ኣብ ናይ ኢትዮጵያ ክልል ሶማሌ ከምኡ እውን ኣብ ኬኒያን ኡጋንዳን እውን ስግኣት ወራር ኣንበጣ ስኽፍታ ኣሕዲሩ ኣሎ። ኣብ ኢትዮጵያ ፕሮግራም ኦፊሰር ጃኮፖ ዳመሊዮ እኹል ፀረ ባልዕ መድሓኒት ምህላውን መድሓኒት ዝንፅጋ ነፈርቲ ይመፅኣ ብምህላወንን እኹል ገንዘብ እውን ብምምዳቡን ዕዉት መወዳእታ ዓመትክኸውን ተስፋ ኣሕዲሩ ኣሎ። ‘’ኣብ ፍርቂ ሕዳር ካብ 9 ክሳብ 10 ነፀግቲ ነፈርቲ ክህልውና እየን።ኣብ መወዳእታ ወርሒ 2020 ኣብ ምቁፅፃር ባልዕ ዓብይ ምዕባለ ክንሪኢ ኢና’’ ኢሎም ዳመሊዮ። ኣብ መጀመሪያ ሰሙን ጥቅምቲ ብመንግስቲ ኢትዮጵያ ዝተገዝኣ ክልተ ነፀግቲ ነፈርቲ ኣብ ክልል ኣምሓራ ዓቐብን ቁልቁልን ዝበዝሖ ጎቦታት ንምብራር ተፀጊመንተሓምሺሸን።ኣብ ክልቲኡ ሓደጋ ሞት ኣጋጢሙ እንተኾይኑ ግን ሪፖርት ኣይቀረበን። ናይ ፋኦ ነፋሪት እውን ብሰንኪ ቴክኒካዊ ፀገም ተቐሚጣትርከብ።ኣብዚ ሕዚ እዋን ኣብ ስራሕ ትርከብ ሓንቲ እያ። ናይ ምቁፅፃር ስርሒት ኣብ ኢትዮጵያ ጥራሕ ሓደ ሚሊዮን ቶን ዝግመት ዘራእቲ ከምዝድሓነን እንስሳት ብምርባሕ ዝናበሩ ፍርቂ ሚሊዮን ሰባት ድማ እንስሳቶም ምቅላቦም ቀፂሎም ከምዘለውንዳመሊዮ ይገልፁ። ኣብ ምንስቴር ሕርሻ ዳይረክተር ሓለዋ መሬት ታምሩ ከበደ መንግስቲ ካብ ኣንበጣ ንምክልኻል ንዝሰርሑ ሓረስቶት ይሕግዝ ኣሎ ኢሎም። ሓረስቶት ጡሽን ድምፅን እናተጠቐሙ ኣንበጣ ካብ ገርሁቶም ከምዘባርሩ ዝገለፁ ኣቶ ታምሩ ምንስቴር ሕርሻ ናይ መከላኽሊ መሳርሒን ብኢድ ዝሰርሕ መንፅጊን ከምዘከፋፈለ ገሊፆም። ኣብ ኢትዮጵያ ውድብ ምግብን ሕርሻን 47.3 ሚሊዮን ዶላር ረኺቡ ኣሎ።እዚ ድማ ክሳብ ዝቕፅል መጀመሪያ ዓመት ንዝህሊ ስራሕ ዝሽፍን እዩ።


ፕረ. ሱዳን ነበር ዑመር ኣልበሽር ዝርከቦም ጥርጡራት ገበን:ብቕልጡፍ ናብ ኣህጉራዊ ቤት ፍርዲ ክቐርቡ ጻውዒት ቀሪቡ

ፕረዚደንት ሱዳን ነበር ዑመር ኣልበሽርን ካልኦት ብገበን ኲናትን ጃምላዊ ህልቂት ዳርፉርን ተጠርጢሮም ዝድለዩ ዘለው ላዕለዎት ሰበስልጣን ሱዳን ነበር ብቕልጡፍ ናብ ኣህጉራዊ ቤት ፍርዲ ገበን ክቐርቡ ከምዝግባእ ዋና ኣኽባር ሕጊ እቲ ኣህጉራዊ ቤት ፍርዲ ገበን ጸዊዓ። ፋቱዋ ቤን ስዑዳ ዝተባህለት ዋና ኣኽባር ሕጊ ኣህጉራዊ ቤት ፍርዲ ነዚ ጻውዒት ዘቕረበት: "ታሪኻዊ" ንዝተባህለ ምብጻሕ ኣብ ካርቱም ርእሲ ከተማ ሱዳን ኣብ ተካይደሉ ዘላ ምዃኑ'ዩ። እቲ ኣብ ሕጊ ናይ ምቕራብ መስርሕ ክልተ ኣማራጺታት ዘለዎ ምዃኑ ብምጥቃስ: እቲ ቀዳማይ ኣብ ሱዳን ነዚ ጉዳይ ዝርኢ ፍርዳዊ መስርሕ ኣብ ሱዳን ከምዝኸውን ምግባርን ወይ ድማ ዝተዛነቐ መድረኽ ፍርዲ ምምስራት ኣብ ዝብሉ ምስ ሰበ ስልጣን ሱዳን ዝርርብ ከምዝተገብረሉ እታ ዋና ኣኽባር ሕጊ ብተወሳኺ ኣፍሊጣ። No media source currently available  " ብዝገበርናዮ ግሉጽ: ቅኑዕ ከምኡውን ሃናጺ ርክብ ተተባቢዐ እየ። ብሰበስልጣን ብፍላይ ድማ ካብ ክቡር ቀዳማይ ሚኒስተር ሓምዶክ ንክሕግዙናን ክድግፉናን ዝተገልጸልና ድማ ሓንጎፋይ ኢለ ይቕበሎ " ክትብል ዋና ኣኽባር ሕጊ ኣህጉራዊ ቤት ፍርዲ ፋቱዋ ቤን ስዑዳ ኣፍሊጣ። ካብ 2003 ኣትሒዙ ዝዓረገ ጃምላዊ ህልቂት ዳርፉር: ልዕሊ 300 ሽሕ ሰብ ከምዝቐተለን: 2.5 ሚልዮንን ድማ ካብ ቤት ንብረቶም ከምዝመዛበሉ ከምዝገበረን እዩ ዝሕበር።


ኤርትራዊያን ንሓረስታይ ትግራይ ኣስታት 48 ሽሕ ዶላር ኣኪቦም

ካብ ዴንቨር ኮሎራዶ፣ ዩናይትድ ስቴትስ ኣሜሪካ እስጢፋኖስ ኣርኣያ ‘ኣብ ትግራይ ዝወረደ ዕስለ ኣንበጣ፣ ድራር ዕለቱ ኣብ ቅድሚ ዓይኑ እናጠፍአ ምስ ራኣና ናብ ተግባር ተበጊስና’ ይብል። እስጢፋኖስ ወሲኹ ‘ሓረስታይ ትግራይ ስደራ ቤትና እዩ፣ እቲ ህዝቢ ህዝቢና እዩ’ ኢሉ ይገልጾ። ካብ ሰይንት ሉኢስ ሚዙሪ ዩናይትድ ስቴትስ ኣስፋሃ ገ/መድህን ብወገኑ ‘ምትእኽኻብ ገንዘብ ብክልተ ሰለስተ መገዲ ቀጺሉ ከምዘሎ፣ ሸቶና ንጊዚኡ 60 ሽሕ ዶላር ኮይኑ ኣሎ’ ይብል። ኮሚኒቲታት ትግራይን ኤርትራን ተራሓሒቁ ከምዝነበረ ዝሕባእ ኣይኮነ። እዚ ኣጋጣሚ’ዚ ንክትቀራረቡ ዝሓገዘኩም’ዶ ይመስለካ? ንዝብል ሕቶ ኣስፋሃ ክምልስ ከሎ ‘እቲ ህዝቢ ባዕሉ መልሲ ይህብ ኣሎ። ባዕሉ ህዝቢ እዩ ቀዲሙና ጸኒሑ፣ ጅምር ምስ ኣበልና ልዕሊ ትጽቢትና ገንዘብ ምትእኽኻብ ቀጺሉ’ ይብል። ካብ ዴንማርክ ትእማር ሰለሞን ‘ኣዴታት ትግራይ ኣዴታትና እየን። ኣብ’ዚ መደብ ምትእኽኻብ ገንዘብ ክሳተፍ ምስተዓደምኩ ብሓጎስ እየ ተቀቢለዮ’ ኢላ። ካብ ስዊዘርላንድ የማነ ዮሃንስ ብወገኑ ዕላማ ምትእኽኻብ ገንዘብ ንሓረቶት ትግራይ ሰለስተ ዕላማታት ኣለዎ ይብል። ቀዳማይ፣ ህዝቢ ትግራይ ለዋህ ህዝቢ ኣዕቋቢናን ገባሪ ጽቡቅናን እዩ ኢለ እየ ዝኣምን ስለዚ ኣብ ጊዜ ጸገሙ ምሕጋዝ ይግበኦ እዩ ባሃላይ እየ፣ ካልኣይ፣ ንሕና ኤርትራ ከም ህዝቢን ሕ/ሰብን ናይ ምትሕግጋዝ ስልጡን ባህሊ ንምርኣይ የኽእለና። ስልሳይ፣ ብዝተፈላለየ ውልቀሰባትን ጉጅለታትን ኣብ ልዕሊ ክልቲኡ ህዝቢ ንዝላዓሉ ኣሉታዊ ነገራት ንምድምሳስ ስለዘሐገዝና እዩ’ ኢሉ። No media source currently available


ዞባ ወላይታ ናይ ባዕሉ ክልል ንምእዋጅ ምንቅስቃስ ከምዝገበረ ኮሚሽን ፈደራል ፖሊስ ኣፍሊጡ

ኣብ ደቡብ ክልል ዞባ ወላይታ ሕገ መንግስታዊ ስርዓት ብምፍራስ ናይ ባዕሉ ክልል ንምእዋጅ ምንቅስቓስ ከምዝገበረ ኮሚሽን ፈደራል ፖሊስ ኣፍሊጡ። ምኽትል ኮሚሽነር ፖሊስን ሓላፊ ቤት ጽሕፈት ምርመራ ገበንን ዘለኣለም መንግስቴ ነዚ ኣብ ልዕሊ ዝፍፀሙ ናይ መንግስቲ ሰበስልጣንን ወልቀሰባትን ኣብ ትሕቲ ቀይዲ ምውዓሎምን ክሲ ከምዝምስረትን ገሊፆም። ንሶምወሲኾም ሕጊ ናይ ምኽባር ሓላፍነት ሕጋዊ ኣብ ዝኾነ ፖሊስ እምበር ኣብ ኢድ ዘይስሩዓት ጉጅለታት ክወድቕ ኣይንፈቅድን ኢሎም። ናይ ህዝቢ ሕቶ ንምምላስ ክብሉ ኣቶ ዳጋቶ ኩንቤ ሓዊሱ ካልኦት ኣብ ቤት ማእሰርቲ ዝርከቡ መራሕቲ ናይቲ ዞባ ንዘካየዱዎ ምንቅስቓ ዝድግፉዎም ኣካላት ድማ ካብ ማእሰርቲ ክፍትሑን ናይ ህዝቢ እዩ ዝበሉዎ ናይ ምውዳብ ሕቶ ክምለስን ኣብ ምሕታት ይርከቡ።


ክልል ትግራይ: ወራር ኣምበጣ ዘብጽሖ ጉድኣት ንምንካይ ዘራእቲ ናይ ምእካብ ስራሕ ይካይድ ከምዘሎ ተገሊጹ

ኣብ ክልል ትግራይ ዝተራእየ ዕስለ ኣንበጣ ኣብ ልዕሊ ዘራእቲ ዘብፅሖ ጉድኣት ንምክልኻል ዘበፅሑ ዘራእቲ ናይ ምእካብ ስራሕቲ ይፍፀም ኣሎ ክብል ቢሮ ሕርሻን ልምዓት ገጠርን እቲ ክልል ኣፍሊጡ:: እቲ ቢሮ ከምዝሓበሮ ዘበፅሑ ዘራእቲ ኣብ ምዕፃድን ምእካብን ነበርቲ እቲ ክልል ናብ ግራት ሓረስቶት ብምኻድ ይሕግዙ ኣለዉ ኢሉ:: እቲ ዕስለ ኣምበጣ ክሳብ ሎሚ መዓልቲ ኣብ 29 ወረዳታት ተዛምትቱ ይርከብ ተባሂሉ:: ምሉእ ትሕዝቶ ኣብዚ ምስማዕ ይክኣል:: No media source currently available


ግብረ መልሲ ክልተ ፓርቲታት ንዘተ ቀ/ሚ ኣብይ ምስ አባላት ፓርላማ

ኣብ ኢትዮጵያ፡ ብፈጻሚ ኣካል ዝቐርብ ናይ ስራሕ ኣፈጻጽማ ሪፖርት ብጥንቃቐ ምርኣይን ምምርማርን ይግባእ ክብሉ ፥ መራሕቲ ተወዳደርቲ ፓርትታት ኣገንዚቦም። ፖለቲካዊ ምሕደራ ቀ/ሚ ኣቢይ ኣሕመድ፥ ኣሳታፍነት ይጎድሎ`ዩ ዝበሉ እቶም መራሕቲ ተቓወምቲ ፓርትታት፥ ንቁጠባ`ታ ሃገር ኣብ ምብርባርን ኣብ ኣፈጻጽማ ፕሮጀክትታትን ዘርኣዮ ስጉምትታት ግን ዝምስገን`ዩ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


"ፈደራላዊ መንግስቲ : ህዝቢ ትግራይ ንክጠሚ ምስ ኣንበጣ ወጊኑ ይስርሕ ኣሎ" ዶ/ር ደብረፅዮን ገብረሚካኤል

ፈደራላዊ መንግስቲ ኢትዮጵያ፥ ህዝቢ ትግራይ ንክጠሚ ምስ ኣንበጣ ወጊኑ ይስርሕ ኣሎ ክብል ፕረዚደንት እቲ ክልል ዶክተር ደብረፅዮን ገብረሚካኤል ከሲሱ:: ዶክተር ደብረፅዮን እዚ ዝበሉ ካልኣይ ዙር ፍሉይ ኮማንዶ ትግራይ ትማሊ ኣብ ዝተመረቕሉ እዋን እዩ:: ሙሩቓት ኮማንዶ ሰላም እቲ ክልል ኣብ ምሕላው ክሰርሑ እቶም ፕረዚደንት መልአኽቲ ኣሕሊፎም:: ሚንስትር ሕርሻ ፌደራል ብወገኑ ህዝቢ ትግራይ ንክጠሚ ከምዘይሰርሕ ይፍለጥ እዩ እዩ ድሕሪ ምባል: ኣብ ጉዳይ ምክልኻል ኣንበጣ ድማ ንክልል ትግራይ ክሳብ ሎሚ መዓልቲ ድጋፍ ንህብ ኣለና ኢሉ:: ምሉእ ትሕዝቶ ኣብዚ ምስማዕ ይክኣል :: No media source currently available


ሚ.ሕርሻ ኤርትራ  ንወራር ኣንበጣ ናይ ምክልኻልን ምቁጽጻርን ውሁድ ስራሕ ይሰርሕ ከምዘሎ ገሊጹ

ሚኒስትሪ ሕርሻ ኤርትራ ንወራር ኣንበጣ ናይ ምክልኻልን ምቁጽጻርን ውሁድ ስራሕ ይሰርሕ ከምዘሎ ገሊጹ። ሚኒስትሪ ሕርሻ ኤርትራ ብደረጃ ሃገር፡ ሓይሊ ዕማም ምክልኻል ወራር ኣንበጣ ኣቑሙ፥ ካብ ጎረባብቲ ሃገራት ዝሳገምን ኣብ ውሽጢ ሃገር ዝጽፈን ዕስለ ወራር ኣንበጣን ኣብ ዘራእትን መጋሃጫን ጉድኣት ከየውረደ ንምቁጽጻሩ ዝሕግዝ ስትራቴጂ ሓንጺጹ ይሰርሕ ከምዘሎ ኣፍሊጡ`ሎ።  ኣብ ዝሓለፈ ወርሒ ነሓሰ ኣብ 6,000 ሄክታር ዝተራእየ ዕስለ ኣንበጣ ብዝተገብረ ውሁድን ኣድማዕን ስራሕ፥ ኣብ ውሽጢ 10 መዓልታት ኣብ ቁጽጽር ከምኣተወ ኣብቲ ሚኒስትሪ ሓላፊ ኣሃዱ ሳገምቲ ባልዓት ኣቶ ቴድሮስ ስዩም ንድምጺ ኣሜሪካ ተዛሪቡ። ኣብዚ ሕጂ እዋን ኣብ ኢትዮጵያ ዝተኸስተ ወራር ኣንበጣ ናብ ኤርትራ ናይ ምስጋር ሰፊሕ ተኽእሎ ስለዘለዎን ንምምካቱ ኣድላዪ ምድላዋት ተጻፊፉ ከምዘሎን`ውን ኣቶ ቴድሮስ ሓቢሩ`ሎ። ምሉእ ትሕዝቶ ኣብዚ ምስማዕ ይክኣል። No media source currently available


ንሓረስቶት ግዳያት ኣንበጣ 'ኣለናልካ' ዝበሉ ዳያስፖራዊያን ልዕሊ 29 ሚልዮን ቅርሺ ኣዋህሊሎም

ኣብ ዝተፈላለዩ ኩርናዓት ዓለም ዝነብሩ ዳያስፖራ ተጋሩን መሓዙቶምን ኣብ ትግራይ ብዕስለ ኣንበጣ ንዝተጎድአ ሓረስታይ ንምሕጋዝ ክልተ ዙር ምትእኽኻብ ገንዘብ ብቪድዮ ኮንፈረንስን ብ ‘Gofundme’ ን ኣስታት 800 ሽሕ ዶላር ወይካኣ 29 ሚልዮን ቅርሺ ክሳብ ሎሚ ሶኒ ኣኪቦም ኣለው። ከካብ ከባቢኡ ዝዋጻእ ገንዘብ ኣብ ሓደ ካዝና ከምዝኣትው ዝገለጸ ኣቦ መንበር ማሕበር ልምዓት ትግራይ ኣብ ዋሽንግተን ዲሲ መስፍን ረዳ፣ እቲ ምትእኽኻብ ገንዘብ ልዕሊ ትጽቢቱ ከምዝኾነ ይዛረብ። ኣብ’ዚ ወፍሪ ምስ መስፍን፣ ኣቢስንያን ብርሃነን ትነጥፍ ዘላ መዓዛ ግደይ ብወገና ‘እቲ ምትእኽኻብ ገንዘብ ጽቡቅ ውጽኢት ከምዝተረኸበሉን፣ ኣብ ሕጺር እዋን ኣፋሊጥና ዝገበርናዮ መኣዲ ቪድዮ ኮንፈረንስ (ዙም) ልዕሊ ትጽቢታ ገንዘብ ከምዝተረኸበሉ’ ጠቂሳ። No media source currently available


'ርክባት ፍፀምቲ ኣካልት ትግራይን ፌደራል መንግስትን ብሕጊ ጥራይ ይፍታሕ ' ቀ\ሚ ኣብይ ኣሕመድ

ኣብ መንጎ ናይ ትግራይ ቤት ምኽሪ ዝለዓለ ፈፀምቲ ኣካላትን ፌደራል መንግስትን ዘሎ ኣፀጋሚ ርክብ ሕጊ መሰረት ብዝገበረ ኣሰራርሓ ጥራሕ ከምዝፍታሕ ቀዳማይ ምንስቴር ኣብይ ኣሕመድ ገሊፆም።ኣብዚ ሕዚ እዋን ንልኡላውነት ሃገር ንምኽባር ዝተማልአ ድልዉነት ከምዘሎ እውን ንኣባላት ቤት ምኽሪ ወከልቲ ህዝቢ ኣረጋጊፆም።ኢትዮጵያ ኣብ ዝሓለፈ ዓመት 6.1 ሚእታዊ ቁጠባዊ ዕብየት ከምዘመዝገበት እውን ዕላዊ ገይሮም ኣለው።  ቀዳማይ ምንስቴር ኣብይ ኣሕመድ ሎሚ ካብ ኣባላት ቤት ምኽሪ ወከልቲ ህዝቢ ንዝቐረቡሎም ሕቶታት መልሲ ሂቦም ኣለው።ኣብ መንጎ ፈፀምቲ ኣካላት ቤት ምኽሪ ክልል ትግራይን ፌደራል መንግስትን ዘሎ ርክብ ምሕርፋፍ ናብ ሓደጋ ፀጥታ ከይሰጋገር ይስራሕ ብዛዕባ ዘሎ ተሓቲቶም ህዝቢ ትግራይ ከም ካሊእ ህዝቢ ኢትዮጵያ ብሰላም፣ልምዓትን ዴሞክራስን ናይ ምንባር መሰል ኣለዎ ኣብ ዝለዓለ ፀገም ድኽነት ዝርከብ ህዝቢ እዩ ኢሎም።መንግስቲ ፌደራል ነዚ ኣብ ግምት ዘእትወ ስራሕ ክሳብ ሎሚ ኣብ ምስራሕ ዝርከብ ዘሎ ህዝቢ ኣለኒ ብዝብል እዩ ምስ በሉ። ‘’ዘየድልዩ 10፣15፣20 ውልቀሰባት ኣለው ከይኮነስ ብሚሊየን ዝቑፀር ብዓል መሰል እንቃለሰሉ ኣድላይ ዜጋ ኣለና ኢልና ኢና ንሰርሕ ዘለና’’ኢሎም።ንቕድሚት እውንከምዚ ክቕፅል እዩ ዝበሉ ንሶም ‘’ኣብኡ ምስ ዘሎሓይሊ ግን ብሕግን ሕግን ጥራሕ ዝምለስ ይኸውን።ቤት ምኽሪ ፌደረሽንን ቤት ምኽሪ ወከልትን ዝውስኖ ውሳነ ፈፃሚ ኣካል ከፈፅም እዩ።ኩሉ ነገር መልክዕ እናሓዘ መፍትሒ እናረኸብ ክኸይድ ተስፋ ይግበር’’ ኢሎም ቀዳማይ ምንስቴር ኣብይ። ኣብታ ሃገር ብዛዕባ ዘሎ ናይ ሰላምን ድሕነት ተሓቲቶም ክምልሱ ከለው ድሕሪ እቲ ለውጥ ናይ ሰላም ድሕነትን ኣኽበርቲ ኣካላት ዳግም ንምውዳብ ዝተወስዱ ስጉምትታት ብምዝርዛር ሎሚ ሓይልታት ምክልኻልን ፌደራል ፖሊስን ንልኡላውመት እታ ሃገር ካብ ዝኾነ ይኹን መጥቓዕቲ ዝከላኸል ቁመና ፈጢሮም ኣለው ኢሎም። ቀዳማይ ምንስቴር ኣብይ ኣብ ቤንሻጉል ጉሙዝ ህይወት ብዙሓት ዜጋታት ዘጥፍአን ብዛዕባ ተደጋገምቲ መጥቓዕትታትን ዝተሓላለኸ ምዃኑ ብምግላፅ ቤንሻንጉል ጉሙዝ ምስ ሰሜን ድቡብን ሱዳን ስለዘዋስን ካብ ብሉናይል እናኣተው ምስቲ ጉዳይ ርክብ ናይ ዘይብሎም ዜጋታት ህይወት ኣብ ሓደ ኣውዲቖም ኣለው እዚ ብዙሓት ተዋሳእቲ ዝሓዘ እንተኾነ እውን ዝለዓለ ብፅሒት ምስ ህዳሴ ዝተሓሓዝ እዩ መንግዲ ህዳሴ ምስ ምብታኽን ዝተኣሳሰረ እዩ ኢሎም። ምስ ለበዳ ኮቪድ ተኣሳሰሩ ዝድለ ሃገራዊ ሸቶ ቁጠባ እንተዘይተመዝገበ እውን ከም መንግስቲ እናተኸላኸልና ኣብ ዓለም ኣብ ሒደት ሃገራት ዝተምዝገበ ቁጠባዊ ዕብየት ኣሪኢና ኢሎም። ኣብ ዓለም ኣዚየን ሒደት ሃገራት ዘመዝገብኦ ኣብ ኣፍሪካ ይኹን ኣብ ምብራቕ ኣፍሪካ ጥራሕ ዝተርኣየ ኣወንታዊ ዕብየት እቲ ዝለዓለ ዝብሃል 6.1 ሚታዊ ቁጠባዊ ዕብየት ክተመዝግብ ክኢላ እያ ኢሎም። ወራር ዕስለ ኣንበጣ ንምምካት መንግስቶም ፈፂሙዎ ዝበሉዎ ስራሕቲ ብዝምልከት ሰፊሕ መብርሂ ሂቦም ኣለው። ናይ ምክልኻል ስራሕ እንተድኣ ተዓዊቱን እቲ ጉድኣት ኣብዘለዎ እንተድኣ ተዓጊቱን ኣብ ምህርቲ ዘምፅኦ ጉድለት ትሕቲ ሓሙሽተ ምእታዊ ከምዝኸውን ተዛሪቦም ኣለው። ኣብዚ ዓመት ኣብያተ ትምህርቲ ከምዝኸፈታ እውን ሓቢሮም ኣለው።


'ምብፃሕ ፕረዚደንት ኢሳያስ ኣብ ኢትዮጵያ መድረኽ ምትሕብባር ዘሕይል'ዩ' ዲና ሙፍቲ

ፕረዚደንት ኤርትራ ኣብዚ ሰሙን ኣብ ኢትዮጵያ ዘካየዱዎ ናይ ስራሕ ዑደት ክልቲአን ሃገራት ኣብ ዝተፈላለዩ ዓውድታት ዘካይድኦ ምትሕብባራት: መድረኽ ርክባት ከምዝፈጥር ወሃቢ ቃል ሚንስትሪ ጉዳያት ወጻኢ ኢትዮጵያ ተዛሪቦም።ኣብቶም ዝሓለፉ ሒደት ሰሙናት ልዕሊ 900 ስደተኛታት ናብ ሃገሮም ምምላሶም እውን ገሊፆም። ወሃቢ ቃል ሚንስትሪ ጉዳያት ወጻኢ ኢትዮጵያ ኣምባሳደር ዲና ሙፍቲ ንጋዜጠኛታት ኣብ ዝሃቡዎ መግለፂ ኣብ መንጎ ኢትዮጵያን ኤርትራን ዘሎ ሰላማዊ ርክብ ግቡእ ኣፍልጦ ክወሃቦ ከምዝግባእ ኣረዲኦም። ዘይምዕዳል ኮይኑ ኣብ መንጎ ክልቲኡ ኣሓት ህዝብታት ቅድሚ 20 ዓመታት ናብ ግጭት ኣትዮም ደም ምፍሳሶም ግቡእ ኣይነበረን፤ ድሕሪኡ ድማ ኣይ ሰላም ኣይ ኲናት ንዓመታት ዓብይ ጉድኣት ከምዘስዓበ ሓቢሮም።ቅድሚ ክልተ ዓመታት ዝጀምረ ርክብ ግን ነዚ ቀይሩዎ ኣሎ ኢሎም። ብክልቲኡ ወገን ናይቲ ሰላም ደረጃ ኣይዓበየን እንተተባህለ እውን ናይ ክልቲኦም መራሕቲ ርክባት ንመፃኢ ርክባት መሰረት ዘደልድል እዩ ኢሎም። ኣብዚ ሰሙን ፕረዚደንት ኢሳያስ ኣፈወርቂ ኣብ ኢትዮጵያ ዘካየድዎ ዑደት እውን ናይዚ ኣካል እዩ ኢሎም። እቶም ፕረዚደንት ናብዚ መፂኦም ንግድብ ህዳሴ እውን ሓዊሱ ናይ ልምዓት ከባቢታት ተዓዚቦም ኣለው።እዚ ኣብ መንጎ ክልቲአን ሃገራት ክህልው ዝኽእል ርክብ ኣበየናይ ዓዉዲ ክተሓባበሩ ከምዝኽእሉ፣ሓቢሮም ክሰርሑ ከምዝኽእሉ ዘርኢ መድረኽ እዩ ኢሎም።ንሶም ብምውሳኽ ኣብ መንጎ መራሕቲ ተደጋጋሚ ዝፍጠር ምቅርራብ ኣብ መንጎ ሃገራት ንዝፍጥረ ርክብ መስረት እዩ ዝኸውን:ስለዚ በዚ መንፅር እቲ ዑደት ብሃናፃይነቱ ምርኣይ እዩ ዝሓይሽ ኢሎም ። ኣምባሳደር ዲና ብኮቪድ ዝተቋረፁ ካብ በረራ ጀሚሩ ክሳብ ናይ ህዝቢ ምስ ህዝቢ ርክባት ምስ ተመዓረረዩ ምስ ኤርትራ ዘሎ ርክብ ክመዓራረይ ይኽእል እዩ ኢሎም ። ፕረዚደንት ኢሳያስ ዘካየድዎ ዑደት ብዝምልከትን ኣብ መንጎ ክልቲአን ሃገራት ክፍጠር ዝድለ ዘሎ መብርሂ ዘድልዮም ዝርዝር ንምፍላጥ ጋዜጠኛታት ተወሰኽቲ ሕቶታት ሓቲቶም ነይሮም።ካብ ቤት ፅሕፈት እቲ ሚንስትሪ መብርሂ ከምዘይትወሃበ ብምዝኽኻር ቅሬትኦም ንዝገለፁ ጋዜጠኛታት ኣምባሳደር ዲና ሙፍቲ ምላሽ ሂቦም ኣለው። "ሚንስትር ጉዳያት ወጻኢ ኣብቲ ዑደይ ብወግዒ ተሳቲፎም እዮም።ሚንስትር ጉዳይ ወፃኢ ኢትዮጵያ'ውን ተሳቲፎም እዮም። ሚንስትር ጉዳያት ወጻኢ ኣይነበሩን እንታይዶስ ዝብሃል ነገር ጌጋ እዩ።ኣብ ናይ ግድብ ህዳሴ ምይይጥ እውን ሚንስትር ጉዳይ ወፃኢ ብውክልና ነይሩ" ኢሎም። ብዛዕባ ኢትዮጵያዊያን ስደተኛታት ብዝምልከት ኣብ ዝሃብዎ መብርሂ ቁፅሮም ዘይንዓቕ ኢትዮጵያዊያን ናብ ሃገሮም ከምዝተመለሱ ተዛሪቦም።993 ዜጋታት ዝተመለሱ ክኾኑ ከለው ካብ ስዑዲ ዓረብ 955: ካብ ታንዛኒያ 5:ካብ ጅቡቲ 35 ተመሊሶም ኣለው ኢሎም።ፀገማት ንምፍታሕ ዝተፈላለዩ ፃዕርታት ከምዝተኻየዱ እውን ገሊፆም።


ፕረዝደንት ኢሳይያስ ኣብ ኢትዮጵያ ዘካየዶ ናይ ሰለስተ መዓልታት ናይ ስራሕ ምብጻሕ ዛዚሙ ናብ ሃገሩ ተመሊሱ። ፕረዚዳንት ኢሳያስን ምስኡ ሓቢሮም ዝተጓዓዙ ላዕለዎት ሰበ-ስልጣንን ኣብ ዝተፈላለዩ ክልላት ዝረከቡ ናይ ልምዓት ቦታታት ተዓዚቦም። ፕረዚደንት ኢሳያስን ቀዳማይ ሚንስትር ኢትዮጵያ ኣብይ ኣሕመድን ኣብ ክልተኣውን ዞባውን ጉዳያት ከምዝተመያየጡን ኣብ ክልቲኡ ዓውድታት ምትሕብባሮም ከዕብዩ ከምዝተሰማምምዑ ሚንስትር ዜና ኤርትራ የማነ ገ/መስቀል ኣብ ትዊተር ገጹ ገሊጹ። ምሉእ ትሕዝቶ ኣብዚ ምስማዕ ይክኣል። No media source currently available


ፖሊስ ኮሚሽን ክልል ኦሮምያ ኣቶ ልደቱ ኣያሌው ብዋሕስ ክፍትሑ ኣዚዙ

ብላዕለይዋይ ቤት ፍርዲ ዞባ ምብራቕ ሸዋ ዝተወሰነ ፖሊስ ከተማ ቢሾፍቱ ኣብ ግብሪ ዘየውዓሎ መሰል ዋሕስ ኣቶ ልደቱ ኣያሌው: ፖሊስ ኮምሽን ክልል ኦሮሚያ ክፍጸም ብምእዛዝ ሎሚ ሓሙስ ካብ ማእሰርቲ ክፍትሑ ወሲኑ'ሎ። ኣቶ ልደቱ ብ100,000 ብር ዋሕስ ክፍትሑ ቤት ፍርዲ ዝወሰኖ ኣዛዚ ፖሊስ ከተማ ቢሾፍቱ ኣብ ግብሪ ዘየውዐለሉ ምኽንያት መብርሂ ክህብ ቤት ፍርዲ ብተደጋጋሚ ትእዛዝ እንተሃበ'ውን እቲ ኣዛዚ ፖሊስ የለን ዝበሉ ምኽትል ኣዛዚን ሓላፊ ምፅራይ ገበንን ን9 ጥቅምቲ መብርሂ ክህቡን ኣቶ ልደቱ ድማ መሰል ዋሕሶም ከረጋግፀሎምን እቲ ቤት ፍርዲ ንኮሚሽን ፖሊስ ክልል ኦሮሚያ ትእዛዝ ብምሃብ ን9 ጥቅምቲ 2013 ቆፀሮ ሂቡ ኣሎ። ብኻልእ ወገን ጠቕላሊ ቤት ፍርዲ ምብራቕ ኦሮሚያ ጨንፈር ኣዳማ ኣቶ ልደቱ ናይ መሰጋገሪ መንግስቲ ሰነድ ብምድላውን \ለውጡ ከድጡ ወደ ማጡ\ ‘’እቲ ለውጢ ካብ ሕማቕ ናብ ዝገደደ’’ ዝብል ኣርእስቲ ብኣምሓርኛ ዝተፅሓፈ መፅሓፍ ብምፅሓፍ ዝተኸሰስሉ መዝገብ ነቲ ክሲ ብንባብ ንምስማዕ ንፅባሕ ዓርቢ ቆፀሮ ሂቡ ኣሎ።


ኣብ ምዕራብ ኦሮምያ ውልቀሰባት ናብ ቤት ፍርዲ ከይቀረቡ ንኣዋርሕ ተኣሲሮም ከምዝርከቡ ስድርኦም ገሊጾም

ኣብ ምዕራብ ኦሮሚያ ገለ ከተማታትን ወረዳታትን ውልቀሰባት ናብ ቤት ፍርዲ ከይቀረቡ ንኣዋርሕ ተኣሲሮም ከምዝርከቡ ስድርኦም ገሊፆም። ሓላፊ ፀጥታ ማእሰርቲ ይፍፀሞም ካብ መንጎ ዝተባህሉ ዞባታት:ዞባ ምዕራብ ወለጋ ወረዳ ሰዮ ኖሌ ኣብ ወረድኦም ዝተኣሰሩ ብዝፈፀምዎ ገበን እምበር ንደባይ ተዋጋእቲ ትድግፉ ኢኹም ብዝብል ዝተኣሰረ የለን ኢሎም። ኣብ ዝተፈላለዩ ከተማታት ንዝተልዓሉ ናይ ማእሰርቲ ጥርዓናት ብዝምልከት ንሓለለፍቲ ንምርካብ ዝተግብረ ፃዕሪ እውን ኣይሰለጠን። ቅድሚ ሎሚ ንድምጺ ኣሜሪካ መልሲ ዝሃቡ ሓላፊ ቢሮ ፀጥታን ምምሕዳርን ክልል ኦሮሚያ ብሰንኪ ኮሮናቫይረስ ኣብያተ ማእሰርቲ ዕፁዋት ብምዃኖም ኣብ ምዕራብ ኦሮሚያ ሰባት ናብ ቤት ፍርዲ ምቕራብ ከምዘይተኽኣለን እቲ ምርመራ እውን ግዜ ከምዝወስድን ገሊፆም ነይሮም። ናይ ኢትዮጵያ ሰብኣዊ መሰል ኮሚሽን እውን ጥርዓን ከምዘይቀረበሉ ገሊፁ ኣሎ ።


ቢሮ ሕርሻን ልምዓት ገጠር ክልል ትግራይ ኣንበጣ ንምክልኻል ዝተገዝኣ ድሮን ከይኣትው ተኸልኪሉ ክብል ይከስስ

ኣብ እስራኤል ዝነብሩ ተወለድቲ ትግራይ ዝገዝእዋ ንምክልኻል ኣንበጣ ትውዕል ድሮን ብፌደራል መንግስቲ ናብቲ ክልል ከይኣቱ ንሸውዓተ ኣዋርሕ ተኣጊዱ ክብል ቢሮ ሕርሻን ልምዓት ገጠር እቲ ክልል ከሲሱ:: እቲ ቢሮ እዚ እገዳ ኮነ ኢልካ ንክልል ትግራይ ብቁጠባ ንምድኻም ይካየድ ናይዘሎ ሽርሒ ኣካል እዩ ክብል ገሊጹ:: ተወካሊ ማሕበረሰብ ትግራይ ኣብ እስራኤል ንድምጺ ኣሜሪካ ከምዝገለፅዎ: ንምክልኻል ዕስለ ኣንበጣ ኣብ ትግራይ ተባሂሉ ኣቐዲሙ ኣብ ዝሓለፈ ወርሒ መጋቢት ዝተልኣኸ ምንጻግ ኬሚካል ዘካይድ ድሮን ኣድለይቲ ሰናዳት ኣምሊኡ እናሃወ'ዩ ናብ ትግራይ ከይኣቱ ዝተኸልከለ ኢሉ:: ምሉእ ትሕዝቶ ኣብዚ ምስማዕ ይክኣል:: No media source currently available


ኢንሳ: መቐለ ዩኒቨርስቲ ዘቕረቦ ሕቶ ፍቓድ ድሮን ረቛሒታት ኣየማልአን ኢሉ

ናይ ኢትዮጵያ ኤጀንሲ መርበብ ድሕነት ሓበሬታ(ኢንሳ) ካብ ክልላዊ መንግስቲ ትግራይ ዝቐረበ ናይ ሰብ ኣልቦ ነፋሪት(ድሮን) ፍቓድ የለን ኢሉ ።ናይቲ ኤጀንሲ ዳይሬክተር ዶክተር ሹመቴ ግዛው እቲ ሕቶ ቅድሚ ሽዱሽተ ኣዋርሕ ካብ ዩኒቨርስቲ መቐለ ቀሪቡ እንተነበረ እውን ካብ ወፃኢ ዝኣትው ድሮን ክማላእ ዝግባእ መዐቀኒታት ፍቓድ ኣየማልአን ኢሎም። ናይ ክልል ትግራይ ኣማሓዳሪ ዶክተር ደብረፅዮን ገብረሚካኤል ወራር ኣንበጣ ናይ ምክልኻል ስራሕ ካብ ፌደራል መንግስቲ ዕንቅፋት የጋጥሞ ከምዘሎ ገሊፆም እዮም።ናይቲ ክልል ቢሮ ሕርሻ እውን ወራር ኣንበጣ ንምክልኻል ኣብ እስራኤል ብዝርከቡ ተወለድቲ ትግራይ ዝተዓደገት ድሮን ብፌደራል መንግስቲ ንኣዋርሕ ተታሒዛ ኣላ ክብል ከሲሱ ኣሎ። ናይቲ ኤጀንሲ ዋና ዳይሬክተር ዶክተር ሸመቴ ግዛው ሕቶ ፍቓድ ዘቕረበ ክልል ትግራይ ዘይኮነስ ዩኒቨርስቲ መቐለ እዩ፤ምስቲ ክልል ዘራኽብ እውን የብሉን ኢሎም።ዩኒቨርቲ መቐለ ቅድሚ ሽዱሽተ ኣዋርሕ ድሮን ክኣትው ሓቲቱ ብስልኪ ይኹን ብኣካል ናይ መልእኽቲ ምልውዋጥ ኣካይድና ኢና ኢሎም። "ሕጂ ንምንታይ ምስቲ ክልል ንምርኻብ ከምዝተደለየ እንተዘይፈለጥኩ እውን ምስ ሰብ ሞያን ሓለፍቲ ዩኒቨርሲቲ መቐለ ኢና ንራኸብ ዝነበርና።ኣብ እስራኤል ካብ ዝርከቡ ተወለድቲ ትግራይ ከምዝተረኸበ እውን ፀኒሖም እዮም ነጊሮምና። ሎሚ ካብ ዘሎ ነባራዊ ኩነታት ካብቲ ዝተፈቐደ ክሊ ወፃኢ ኮይኑ ወልቀሰባትን ትካላትን ካብ ዝሕዝዎ ንላዕሊ ኮይኑ ስለዝተረኸበ ምውዳእ ኣይተኽኣለን እዮም’’ ኢሎም። ብመጠንን ኣገልግሎታትን ዝተፈላለዩ ናይ ድሮን ደረጃታት ከምዘለው ብምግላፅ ክሳብ ሎሚ ክሳብ 25 ኪሎ ግራም ዝምዘኑ ድሮናት ከምዝፈቐዱ ሓቢሮም።እዚ ናይ ዩኒቨርስቲ መቐለ ግን 60 ኪሎግራም ኮይኑ እዚ ግን ካብቲ ዝተጠቐሰ ኣዚዩ ዝዓበየ እዩ።ናይ 35 ኪሎ ግራም ብልጫ ኣለዎ ኢሎም። ንሶም ብምውሳኽ እቲ ድሮን ናይ መንነት ይኹን ናይ ኣጠቓቕማ ማንዋል ከምዘይብሉን ንምፍታሽ ኣብዝፍትንሉ እዋን እቲ ድሮን ክፈቕደልና ኣይክኣለን ኢሎም ። ዩኒቨርሲቲ መቐለ ኣእትየዮ ዝበሎ ሰብ ኣልቦ ነፋሪ ዝመፀሉ ዕላማ ቅድም ኢሉ ምዝርራብ ይክኣል ነይሩ፤ዩኒቨርስቲ መቐለ ግን ከምኡ ኣይገበረን ኢሎም። ብኻልእ ወገን ሚንስትሪ ሕርሻ ትማሊ ወግዓዊ ብዝገበሮ ሓበሬታ ዕስለ ኣንበጣ ኣብ ዝተራእየሎም ከባቢታት ደቡባዊ ትግራይን ምብራቕ ኣምሓራን ብኣውሮፕላን ዝተደገፈ ምንፃግ ኬሚካል ስራሕ ምጅማሩ ኣፍሊጡ። ኣብ ደቡባዊ ዞባ ክልል ትግራይ ንምክልኻል ዕስለ ኣንበጣ በነፈርቲ ዝተሓገዘ ምንፃግ ኬሚካል ተኻይዱ እንተኾይኑ ንምምሕዳር ዞባ ደቡባዊ ትግራይ ሓቲትና ኣለና:: ምሉእ ትሕዝቶ ኣብዚ ምስማዕ ይክኣል :: No media source currently available


ፕረሲደንት ኢሳያስን ቀ/ሚ ኣቢይን ግድብ ህዳሰ በጺሖም

ቀ/ሚ ኣቢይ ኣሕመድ ምስቶም ኣብ ኢትዮጵያ ናይ ሰለስተ መዓልታት ዑደት ዝገብሩ ዘለዉ ፕረሲደንት ኢሳያስ ኣፈወርቂ ብምዃን፣ ነቲ ዓቢይ ግድብ ህዳሴን ንግቤ 4ይ መመንጨዊ ሓይሊ ኤለክትሪክን ተዘዋዊሮም ተዓዚቦም።  ቀዳማይ ሚንስተር ኣቢይ ኣብቲ እዋን ብዛዕባ ግድብ ህዳሰ ክዛረቡ ኸለዉ፥ሎሚ ዓመት ኣብ ግድብ ህዳሴ ዝዕመም ስራሕ ወሳንነት ከም ዘለዎ ኣፍሊጦም። እቲ ግድብ ሕጂ ዝርከበሉ ደረጃ ዘዕግብ ምዃኑ'ውን ቀ/ሚ ኣቢይ ተዛሪቦም። ትማሊ ሰኑይ ኢትዮጵያ ዝኣተዉ ናይ ኤርትራ ፕረሲደንት ኢሳያስ ኣፈወርቂ፡ ምስ ቀዳማይ ሚንስተር ኣቢይ ኣብ ምሕያል ርክብ ክልቲአን ሃገራት ምዝርራቦም ሰበ-ስልጣን ኢትዮጵያ ሓቢሮም ኣለዉ፡ ዝርዝር 'ቲ ዝርርብ ግን ኣይሃቡን። ምሉእ ትሕዝቶ ኣብዚ ምስማዕ ይክኣል ። No media source currently available


ቃለ መጠይቕ ምስ ካብ ፓርላማ ዝወጻ ኣባል ህወሓት ወ/ሮ ለምለም ሓድጉ

ህወሓት ኣብ ኢትዮጵያ ብደረጃ ፈደራል ሕጋዊ መንግስቲ የለን ክብል ኩሎም ኣብ ፓርላማን ኣብ ፌደራል መንግስቲ ኣብ ስልጣን ዝነበሩን ኣባላቱ ከምዝጸውዐ ኣፍሊጡ`ዩ። ነቲ ናይ ህወሓት ጻውዒት ብምንጻግ ኣብቲ ፓርላማ ምስ ዝፀንሓ ካብ ኣዲስ ኣበባ ንህወሓት ዝወከላ ኣባል ፓርላማ ቃለ ምልልስ ምክያድና ይዝከር።ሎሚ ድማ ንፃውዒት ህወሓት ብምቕባል ካብቲ ፓርላማ ምስ ዝወፃ ወይዘሮ ለምለም ሓድጉ ዘካየድናዮ ቃለ ምልልስ ኣብዚ ምስማዕ ይክኣል ። No media source currently available


ኣብ ኢትዮጵያ ወራር ዕስለ ኣንበጣ ከቢድ ጉድኣት የውርድ ከምዘሎ ተፈሊጡ

ኣብ ዝተፈላለዩ ከባቢታት ኢትዮጵያ ብፍላይ ኣብ ምብራቕን ሰሜንን ኢትዮጵያ ዕሰለ ኣንበጣ ከቢድ ጉድኣት ኣብ ምውራድ ይርከብ።ኣብ ምብራቕ ኢትዮጵያ ዝተኸሰተ ወራር ኣንበጣ ብሓባርን ብዝተዋደደን ንምክልኻል ምንስቴር ሕርሻ ኣቶ ዑመር ሑሰን ምስ መሪሕነት ክልል ሶማሌ፣ዞባታትምብራቕን ምዕራብን ኦሮሚያ ከምኡ እውን ምምሕዳር ድሬዳዋ መኺሮም ኣለው። ኣብቲ ከባቢ ዝወረደ ዕንወት ትማሊ ሶኑይ ተዘዋዊሮም ዝተዓዘቡ እቶም ምንስቴር ወራር ኣንበጣስግረ ዶብ ስለዝኾነ ኣብ ክልላት ጥራሕ ከይኮነስ ኢትዮጵያ ምስ ጎረባብቲ ሃገራት ተዋዲዳክትከላኸሎ ኣለዋ ኢሎም። ብዙሕ ሽፋን መራኸቢ ብዙሃን ዘይረኸበ ወራር ኣንበጣ ኣብቲ ከባቢ ከቢድ ዕንወት ከምዘውረደ ኣብቲ ኣኼባ ዝተሳተፉ ገሊፆም ኣለው። ክልል ኦሮሚያ ካብ ክልል ኣምሓራ ቀፂሉ ብወራር ኣንበጣ ከምዝተጥቕዐ ናይቲ ክልል ዳይረክተር ሓለዋ እፅዋት ኣቶ ደጀኔ ሄርፓ ገሊፆም። ብደረጃ ሃገር 181 ሄክታር መሬቱ ብኣንበጣ ዝተወረሮ ክልል ኣምሓራ ቀዳምይ ዝስራዕ ክኸውን ከሎ 155 ሽሕ ሄክታር ብኣንበጣ ዝተወረሮ ክልል ኦሮሚያ ድማ ካልኣይ እዩ።ዓፋር፣ ድሬዳዋን ትግራይን እውን ተጠቒዖም ኣለው። ወራር ኣንበጣ ንምክልኻል ኣድላይ ዘበል ሓገዝ ንክልላት ኣቕሪብና ኣለና ዝበሉ ምንስቴር ሕርሻ ኣቶ ሑሴን ሕፅረት መንፀጊ ኬሚካል ኣውሮፕላን ከምዘሎ ገሊፆም። ንቕድሚት ግን ፌደራል መንግስቲ ይኹን ክልላት ናይ ባዕሎም ነፈርቲ መንዝሒ ኬሚካል ክህልዎም ከምዝሰርሑ ሓቢሮም ኣለው ብመሰረት ፀብፃብ ኣዲስ ቾከል። ብኻሊእ ዜና ኣብ ክልል ኣምሓራ ዞባታት ሰሜንን ደቡብን ወሎ፣ኣብ ብሄረሰብ ኦሮሞን ሰሜን ሸዋን 136 ጣቢያታት ወራር ዕስለ ኣንበጣ ከምዝተኸሰተ ፀብፃብ መስፍን ኣራጌ ይሕብር። ኣብ ልዕሊ 87 ሄክታር መሬት ዘሎ ዘራእቲ ጉድኣት ወሪዱ ኣሎ።ብፍላይ ገባራት ከጋጥሞም ዝኽእል ናይ ቀለብ ፀገም ከቢድ ከምዝኸውን ገሊፆም ኣለው። ጉድኣት ንዝወረዶም ገባራት ከምዝሕግዝ ዝገለፁ ምንስቴር ድኤታ ምንስትሪ ሕርሻ ኣቶ ወንዳለሃብታሙ ናይ ምክልኻል ስራሕ ክስራሕ እዩ ኢሎም። መንግስቲ ቐልጢፉ ምላሽ ኣይሃበን ንዝብል ክሲ መልሲ ዝሃቡ ኣቶ ወንዳለ እቲ ወራር ቅድመ ምክልኻል ተዘይግበር ነይሩ ካብቲ ዝወረደ ጉድኣት ንላዕሊ ምኾነ ነይሩ ኢሎም። ቅድሚ ሽዱሽተ ኣዋርሕ ኣብ ክልል ዓፋር ናይ ምክልኻል ስራሕቲ እንተተሰርሑ እውን እቲ ዕስለ ካብ ሰሜን ሶማሌ፣ከባቢታት ምዕራብ ህንድን ዝተበገሰ ዝልዓለ ደረጃ ዘለዎ ኣንበጣ በረኻ ብምዃኑ ናብኢትዮጵያ ምእታው ንናይቲ ምክልኽል ስራሕ ዝተሓላለኸ ከብዝገበሮ ገሊፆም። ኣብ መንጎ ፌደራል መንግስትን ክልላዊ መንግስቲ ትግራይን ዝተፈጥረ ዘይምርድ ዳእ ምንስቴር ሕርሻ ናብ ትግራይ ኣትዩ ናይ ምክልኻል ስራሕ ካብ ምስራሕ ኣይእግዶን ዝበሉ እቶም ምንስቴር ድኤታብዛዕባ እቲ ዕስለን ጭቡት ኩነታትን ካብቲ ክልል እኹል መረዳእታ ከምዘይረኸቡ ገሊፆም። ‘’ንሕና ሕርሻ ኢና።ኣድማስና ልምዓት እዩ፤ኣድማስና ሓረስታይ እዩ።ናይ ሓረስታይ ረብሓ ኣብዘለዎምንስቴር ሕርሻ ኣትዩ ካብ ምስራሕ ዝኽክልክሎ የብሉን’’ ዝበሉ ንሶም ‘’ናይ ኣውሮፕላን ምንፃግ እውን ወግዓዊ ሪፖርት ካብቲ ከባቢ ኣይመፀናን።ሪፖርት ከይተፀበናዳህሳስ ገይርና ምላሽ ንህበሉ ዕድል ኣሎ’’ ክብሉ ገሊፆም። ‘’ንሳቶም ብፍላይ ናይ ክልል ትግራይመንግስቲ ብዛዕባ ዘሎ ፀገም ናባና ሪፖርት ኣይለኣኸን።ዋላ እውን ተዘይገበሩልና ግን ዳህሳስ ገይርና ከይድና ግቡእ መፍትሒ ክንህብ ኣለና’’ ኢሎም። መንግስቲ እቲ ክልል ንመንግስቲ ፌደራል ብዛዕባ ኩነታት ኣንበጣ ሓበሬታ ኣይህብን ዘሎ ኢሉ ሚንስትር ሕርሻ ዘቕርቦ ክሲ ቢሮ ሕርሻ ክልል ትግራይነዚ ነፂጉዎ ኣሎ። ‘’በብእዋኑ ብፍላይ ብነፈርቲ ነፃጋ ኬሚካል ብዛዕባ ዘድልዮም ከባቢታት ሓበሬታ ዋለ ተተልኣኸ መንግስቲ ፌዴራል ግና ንትግራይ ፈልዩ ኣብ ካሊእ ከባቢ ነፀጋ ከሚካል ዘካይድ እዩዘሎ’’ብምባል ቢሮሕርሻ ክልል ትግራይ ነፂጉዎ ኣሎ።


ፕረ .ኢሳያስ ናይ ሰለስተ መዓልታት ናይ ስራሕ ምብጻሕ ኣብ ኢትዮጵያ የካይዱ ኣለው

ቀዳማይ ሚንስትር ኣብይን ፕረዚደንት ኤርትራ ኢሳያስ ኣፍወርቂን ሎሚ ኣብ ጅማን ከባቢኡን ናይ ስራሕ ዑደት ኣካይዶም። ፕረዚደንት ኢሳያስ ኣፈወርቂ ብዕድመ ቀዳማይ ሚንስትር ኣብይ ኣሕመድ ንናይ ሰለስተ መዓልታት ናይ ስራሕ ምብጻሕ ሎሚ ሶኑይ ሰዓታት ቅድሚ ቀትሪ ከተማ ጅማ ምእታዎም ሚንስትሪ ዜና ኤርትራ ኣቶ የማነ ገብረመስቀል ኣብ ዘውጽእዎ ናይ ትዊተር መልእኽቲ ሓቢሮም። ብፕረ.ኢሳያስ ዝምራሕ ልኡኽ አማኻሪ ፕረዚደንት አቶ የማነ ገብረኣብን ሚንስትር ጉዳያት ወጻኢ ኣቶ ዑስማን ሳልሕን ዝሓዘ ምዃኑ ተገሊጹ'ሎ። ፕረዚደንት ኢሳያስ ኣብ መዓርፎ ነፈርቲ ከተማ ጅማ ኣብ ዝኣተወሉ ቀዳማይ ሚንስትር ኣብይ ኣሕመድ ተቐቢሎም። ክልቲኦም መራሕቲ ኣብ ጎማ ወረዳ ንዝርከብ መፍረይን ፈልሲ ቡን ዝዳቐለሉ ቦታን በጺሖም። ምሉእ ትሕዝቶ ኣብዚ ምስማዕ ይክኣል። No media source currently available


'ኣብ ከባቢ ራያ ከቢድ ዕንወት ንዘውርድ ዘሎ ዕስለ ኣንበጣ ኣብ ምክልኻል፥ መንግስቲ ሓላፍነቱ ክፍጽም ይግባእ'- ፈንቅል ትግራይ

ኣብ ደቡባዊ ዞባ ክልል ትግራይ ኣብ ከባቢታት ራያ ዘጋጠመ ወራር ኣንበጣ ከቢድ ዕንወት የስዕብ ኣሎ ዝበለ ምንቅስቓስ ፈንቅል ትግራይ፥ ፈደራል መንግስቲ ሓላፍነት ወሲዱ ብትኹረት ክሰርሓሉ ይግባእ ኢሉ። ካብቲ ህዝባዊ ሓልዮት ዘይብሉ ምምሕዳር ክልል ትግራይ ንጽበዮ ነገር የለን ዝበለ ኣተሓባባሪ'ቲ ምንቅስቓስ ኣቶ ሚኪ ተስፋይ ፥ኣብ ፈደራል መንግስቲ'ዩ እምነት ኔሩና፡ ግን ፈደራል መንግስቲ'ውን ነቲ ለበዳ ኣንበጣ ኣብ ምክልኻል ግቡእ ምክትታል ክገብር ኣይተራእየን ኢሉ። ኣቶ ሚኪ ተስፋይ ወሲኹ በዚ መሰረት መንግስቲ ነዚ ብኽያት ህዝቢ ግቡእ ምላሽ ክህቦ ንጽውዕ ኢሉ። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ዞባ ዶቡብ ትግራይ ዕስለ ኣንበጣ ኣብ ዝበፅሑ ዘራእቲ ጉድኣት የብፅሕ ኣሎ::ብፍላይ ኣብ ወረዳ ራያ ጨርጨር እቲ ዕስለ ንምቁፅፃር ይኸብድ ከምዘሎ ድምጺ ኣሜሪካ ዘዘራረቦም ሓረስቶት ገሊፆም:: ካብ ዝተፈላለዩ ከባቢታት ግራት ሓረስቶት ንምድሓን እቲ ዕስለ ኣንበጣ ናብ ዝተርኣየሉ ዞባ ደቡብ ትግራይ ብፍላይ መናእሰይ ብበዝሒ ብምኻድ ይሕግዙ ኣለዉ:: No media source currently available  ኣመሓዳሪ ክልል ትግራይ ዶክተር ደብረፅዮን ገብረሚካኤል ኣብቲ ዕስለ ኣንበጣ ዝተርኣየሉ ከባቢ ብምኻድ ዝበጽሑ ኮይኖም: ነቲ ዕስለ ንምክልኻል ይግበር ዘሎ ምንቅስቓስ ክሕይል ይግባእ ኢሎም: ፌደራል መንግስቲ ኣብ ስራሕ ምክልኻል እቲ ዕስለ የተዓናቕፍ ኣሎ ብምባል'ውን ከሲሶም:: ሚንስትር ሕርሻ ኢትዮጵያ ብወገኑ ዕስለ ኣንበጣ ኣብ ዝተርኣየሎም ከባቢታት ንክልል ትግራይ ሓዊሱ ስራሕ ምክልኻል ንፍፅም ኣለና እምበር ኣየተዓናቐፍናን ኢሉ:: ምሉእ ትሕዝቶ ኣብዚ ምስማዕ ይክኣል። No media source currently available


ቃለ መጠይቕ ምስ አባል ፓርላማ ወ/ሮ ያየሽ ተስፋሁነኝ

ህወሓት ኣብ መጀመርያ`ዚ ሰሙን ኣብ ኢትዮጵያ ብደረጃ ፈደራል ሕጋዊ መንግስቲ የለን ብዝብል ኩሎም ኣብ ፓርላማ ዝነበሩን ብደረጃ ስልጣን ዝነበሩን ኣባላቱ ከምዝጸውዐን ስልጣኖም ከምዝለቁን ኣፍሊጡ`ዩ። ካብ ከተማ ኣዲስ ኣበባ ንህወሓት ዝወከላ ኣባል ፓርላማ ነቲ ናይ ህወሓት ጻውዒት ብምንጻግ ኣብቲ ፓርላማ ክጸንሓ ብምውሳን ኣብቲ ናይዚ ዓመት`ዚ ፈላማይ ጉባኤ ክልቲኡ ፓርላማታት`ውን ተሳቲፈን ኣለዋ። ወ/ሮ ያየሽ ተስፋሁነኝ እየንብዛዕባ ውሳነአንን ካልኦት ተዛመድቲ ሕቶታትን ኣዘራሪብናየን ኣለና። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ: ኣብ ውሽጢ ዓሰርተ ዓመታት መብራህትን ፅሩይ ዝስተ ማይን ንምሉእ ሃገር ከምዝባጻሕ ገሊጻ

ኢትዮጵያ ኣብ ዝቕፅሉ ዓሰርተ ዓመታት ሓይሊ ኤሌክትሪክን ፅሩይ ዝስተ ማይን ፅሩይ ንምሉእ ሃገር ከምዝባጻሕ:መጠን ድኽነት እውን ናብ ትሕቲ ሸውዓተ ሚእታዊት ከምዝወርድ ኮሚሽነር ትልምን ልምዓትን ኣፍሊጠን። ኮሚሽነር ትልምን ልምዓትን ኢትዮጵያ ዶክተር ፍፁም ኣሰፋ ንጋዜጠኛታት ኣብ ዝሃብኦ መግለፂ ኢትዮጵያ ናይ 10 ዓመት መሪሕ ትልሚ ልምዓት ከተዳልው እዚ ንፈለማ ግዜ እዩ።እታ ሃገር ሎሚ እውን ኣብ ዝተሓተ ናይ ልምዓት ደረጃ እትርከብ ብምዃና ብዙሓት ሕቶታት ልምዓት ኣለውዋ ኢለን። "ናይ ምልማዕ ቕሙጥ ዓቅምና ገና ዘይተተንከፉ ብምዃኖም ኣብ ዝቕፅሉ ዓሰርተ ዓመታት ቁጠባ ኢትዮጵያ ብማእኸላይ ብ10.2 ሚእታዊት ክዓቢ እዩ’’ኢለን።ድኽነት እውን ትሕቲ ሸውዓት ሚእታዊት ከምዝወርድን ነፍስ ወከፍ ኣታዊ እውን ልዕሊ 2,200 ዶላር ክኸውን ከምዝትንበይ ገሊፀን። ዶክተር ፍፁም ብመዳይ ማሕበራዊ ኣገልግሎታት ብፍላይ ድማ ኣብ ጥዕናን ትምህርትን ዝተሰርሕ ስራሕ ሰፊሕ እንተኾነ እውን ፅርየቱ ከምቲ ዝድለ ከምዘይነበረ ብምግላፅ ነዚኦም ንምዕራይ ሸቶታት ተቐሚጦም ኣለው ኢለን ። "ኣብቲ ትልሚ ካብ ዝተቐመጡ ብፍላይ ኣብ መወዳእታ ዓሰርተ ዓመት ኣብ ገጠር ይኹን ከተማ ኤሌክትሪክ ምሉእ ብምሉእ ወይ 100% ክባፃሕ እዩ።ፅሩይ ዝስተ ማይ እውን ኣብ ከተማን ገጠርን 100% ክባፃሕ ተተሊሙ ኣሎ’’ኢለን። ፍልፍል ናይዚ ሸቶ ሕርሻ፣መፍረይ ኢንዱስቱሪን፣ ማዕድን፣ቱሪዝምን ኣይሲቲ ምዃኖም ኮሚሽነር ዶክተር ፍፁም ኣሰፋ ሓቢረን።


ቅሬታ ገለ ዓቐብቲ ሕጊ ክልል ትግራይን ግብረ መልሲ ቢሮ ፍትሒ'ቲ ክልል

ኣብ ክልል ትግራይ ዝርከቡ ዓቀብቲ ሕጊ ነዊሕ እዋን ዘቕረብናዮሕቶ መሃያን ጥቕማጥቕሚን ካብ መንግስቲ ምላሽ ግቡእ ኣይተውሃበናን ብምባል ቅሬተኦም ንድምፂ ኣሜሪካ ዝገለፁ ዓቀብቲ ሕጊ ተዛሪቦም:: ብተወሳኺ እውን ብደረጃ ክልል ነፃ ትካል ዓቃቢ ሕጊ ክጣየሽ ይግባእ ኢሎም:: ኣብቲ ጉዳይ ምላሽ ዝሃቡ ሓላፊ ቢሮ ፍትሒ እቲ ክልል ኣይተ ኣማኑኤል ኣሰፋ ሕቶ መሃያን ጥቕማጥቕም ዓቀብቲ ሕጊ ክፍታሕ በቲ ዘሎ ዓቕሚ እቲ ክልል ዝኸብድ እዩ ኮይኑ ግና ንመንግስቲ ቐሪቡ ይረአይ ኣሎ ኢሎም:: ኣብ ጉዳይ ነፃ ትካል ምጥያሽ ምላሽ እንትህቡ ቢሮ ፍትሒ መንግስታዊ ኣካል እዩ: ብግልፂ ንህዝብን መንግስትን ወጊኑ ዝሰርሕ ትካል እዩ ብምባል ምላሽ ሂቦም:: ምሉእ ትሕዝቶ ኣብዚ ምስማዕ ይክኣል :: No media source currently available


ለተሰንበት ግደይ ኣብ 5000 ሜትሮ ጉያ ሓድሽ ክብረ ወሰን ኣመዝጊባ

ኢትዮጵያዊት ለተሰንበት ግደይ ኣብ ስታድየም ቫለንስያ ኣብ ዝዋዓለ ጉያ 5 ሽሕ ሓድሽ ክብረ ወሰን ኣመዝጊባ። ለተሰንበት ነቲ ጥሩነሽ ዲባባ ቅድሚ 12 ዓመታት ዘመዝገበቶን ንብርክት ዝበሉ አትሌታት ኣዝዩ በዳሂ ኮይኑ ዝጸንሐን ርሕቀት ጉያ ፈንጢሓ ሓድሽ ክብረ ወሰን ኣመዝጊባ ኣላ። ሓድሽ ክብረ ወሰን 14፡06 ሰኮንድን። ብጥሩነሽ ዲባባ ተታሒዙ ዝነበረ ክብረወሰን’ዚ ርሕቀት’ዚ 14፡11 ሰኮንድን። ለተሰንበት ግደይ ኣብ’ቲ ውድድር ዝህልዋ ግደ ካብ ተሳትፎ ዝሰገረ ከምዝኾን ናይ ተንተንቲ’ቲ ውድድር ትጽቢት እዩ ነይሩ። ኣይተጋገዩን። ክልተ ፔስ መከርስ ማለት ሓድሽ ክብረ ወሰን ንክተመዝግብ መታን ክትጎይይ ዝሕግዛኣ’ውን ተመዲበናላ ነይረን። 22 ዓመት ዝዕዲሚኣ ለተሰንበት ኣብ’ዚ ቀረባ ካብ መቀለ ናብ ቫለንስያ ክትብገስ ከላ እዚ ክስተት’ዚ ክፍጸም እዩ ኢላ ተጸብያ እንተነይራ ዝተፈለጠ ነገር የለን። ሓደ ነገር ግን ብሩህ ኮይኑ ኣሎ፣ ኣብ ታሪኽ ኣትሌትክስን ጉያ 5 ሽሕ ሜትሮን በታ ዋዕሮ 5 ሽሕን 10 ሽሕን ዝነበረት ጥሩነሽ ዲባባ ተታሒዙ ንዝነበረ ክብረ ወሰን ሓምሺሻ ናይ ገዛእ ርእሳ ስም ኣንቢራ ኣላ። ለተሰንበት ግደይ! No media source currently available


ኣብ ኢትዮጵያ ዞባ መተከል ዝንቀሳቐሱ ሸፋቱ 14 ሰባት ምቕታሎም ተገሊጹ

ኣብ ቤንሻንጉል ጉሙዝ ዞባ መተከል ወረዳ ዳንጉር ዝንቀሳቐሱ ሸፋቱ ኣብ ጉዕዞ ንዝነበሩ 14 ሰባት ከም ዝቐተሉ ቤት-ጽሕፈት ጸጥታን ሰላምን`ቲ ክልል ኣፍሊጡ። ካብ መንጎ `ቶም ዝሞቱ ሓደ ቻይናዊ ዜጋ ምዃኑ`ውን ተሓቢሩ`ሎ። ድሕሪኡ ሓይልታት ጸጥታ ኣብ ልዕሊ`ቶም ሸፋቱ ስጉምቲ ከም ዝወሰዱን ክልተ ካብኦም ከምዝተማረኹን ሓላፊ`ቲ ቤት-ጽሕፈት ኣቶ ጋሹ ዱጋስን ሓቢሮም ኣለው።


ርእይቶ ሰብ ሞያ ኣብ ጉዳይ ክልል ትግራይን ውሳነ ፈደራል ቤት ምኽሪ ኢትዮጵያን

ፈደራል ቤት ምኽሪ ኢትዮጵያ ኣቐድም ኣቢሉ ኣብ ዘሕለፎ ውሳነ ነቲ ኣብ ክልል ትግራይ ዝተኻየደ ምርጫ ከምዘይተኻየደን ተፈጻምነት ዘይብሉን ዘይጸንዕን ኢልዎ ኔሩ`ዩ። ትማሊ ንተለቪዥን ኢትዮጵያ ዝተዛረበ ኣፈ-ጉባኢ ባይቶ ፈደረሽን ኢትዮጵያ ኣቶ ኣደም ፋራሕ፥ ምስቲ ዘይ-ሕጋዊ ዝበሎ መንግስቲ ክልል ትግራይ ዝኾነ ዓይነት ሕጋዊ ርክብ ከምዘይህሉ ተዛሪቡ`ሎ። `ምስ ርክብ ተተሓሒዙ መሰረት ዝኸውን ቤት ምኽሪ ክልል ትግራይን ላዕለዎት ኣፈጸምቲ ኣካላትን ሕገ-መንግስታዊ ተቐባልነት የብሎምን፣ ሕጋዊ ኣካላት ኣይኮኑን፣ ስለ-ዝኾነ ድማ ኩሎም ናይ ፈደራል ትካላት ምስኣቶም ዝኾነ ዓይነት ርክብ ኣይክህልዎምን`ዩ` ኢሉ። ኮይኑ ግን ፈደራል መንግስቲ ንልምዓት ህዝቢ ትግራይ ኣብ ዝምልከት መሰረታዊ ኣገልግሎታት ማእከል ብምግባር ምስ ናይ ወረዳን ቀበሌን ከምኡ`ውን ኣብቲ ክልል ምስ ዝርከቡ ትካላት ጥራይ ናይ ስራሕ ርክብ ከምዝገብር ኣፍሊጡ። ኣቶ ኣደም ፋራሕ ህዝቢ ትግራይ ከም ካልኦት ናይ ክልላት ህዝብታት፥ ናይ ትምህርቲ ኣገልግሎት ናይ ጥዕና ኣገልግሎት ናይ ጽሩይ ማይ ፥ ከምኡ`ውን ናይ መግብን ካልኦትን ንናብርኡ ዝምልከቱ ኣገልግሎታት ከምዝረክብ ተገይሩ ዝተወሰነ`ዩ ኢሉ ። እዚ ድማ ብመንጽር ንህዝቢ ትግራይ ካብ ዘለና ክብሪ ዝተራእየ`ዩ: ህዝቢ ትግራይ ከም ካልኦት ህዝብታት ኢትዮጵያ እቲ ሕገመንግስቲ ዘጓናጸፎም መሰላት ክረኽቡ ይግባእ ዝበለ ኣቶ ኣደም፥ ንኣፈጻጽምኡ ብዝምልከት፥ ቤት ምኽሪ ሚንስተራት ኣብ መጽናዕቲ ተመርኩሱ ዝፍጽሞ`ዩ ዝኸውን ኢሉ። ንባጀት ብዝምልከት ድማ ርክብ ምግባር ዝክኣል ምስ ሕጋዊ ኣካል ጥራሕ`ዩ ኢሉ። "ፈደራል መንግስቲ ንክልላታት ዝህቦ ባጀት ብዝምልከት ባጀት ክምድበሉ ዝኽእል ንሕጋዊ ኣካል ጥራይ`ዩ። ስለዚ ምስ ቤት-ምኽሪ ክልል ትግራይን ምስ ፈጸምቲ ኣካላትን ዝኾነ ሕጋዊ ርክብ ክገብር ሰለዘይክእል ናይ ገንዘብ ድጎም ክገብረሎም ኣይክእልን`ዩ ማለት `ዩ" ኢሉ። ብዛዕባ ሕጋውነት `ዚ ቪኦኤ ዘዘራረቦ በዓል-ሞያ ሕግን ኣብ ዩኑቨርሲቲ ኣዲስ ኣበባ ፕሮፈሰር ሕግን ጌታቸው ኣሰፋ፥ ኣብ ፈደራል ስርዓት ከምዚ ዓይነት ርክብ ፍጹም ዝተለምደ ኣይኮነን ይብል። "ኣብ ፈደራል ስርዓት ዝተለምደ ኣሰራርሓ ኣይኮነን። እቶም ጸገማት ቀልጢፎም ፍታሕ ክረኽቡ ኣለዎም ክሳብ መኣስ ክቕጽል ይኽእል? ሓደ ወገን ዝወስዶ ስጉምቲ ናብ ካልእ ዝተኻረረ ደረጃ ክሳብ ዘብጽሕ ዲና ንጽበ ዘለና፣ እዚ ውሳነ እንታይ ማለት`ዩ ዝብል ብሓቂ ኣጸጋሚ ውሳነ ይመስለኒ። ኣብ ቀጻሊ`ውን ርክብ ፈደራልን ክልልን እንታይ ክኸውን ከምእንጽበ ጭራሽ ኣጸጋሚ`ዩ " ኢሉ። ኣተሓሒዙ ንባጀት ዝምልከት ፈደራል መንግስቲ ነቲ 80% ባጀት ክልላት ዝሽፍኖ ስለዝኾነ ኣብ ክልል ትግራይ`ውን ተጸዕኖ ክህልዎ`ዩ ዝበለ ዶ/ር ጌታቸው ኣሰፋ፥ቀጥታዊ ጽልውኡ ግን ኣብ ኣፈጻጽምኡ ዝርኣይ`ዩ ዝኸውን ኢሉ። ትማሊ ባይቶ ፈደረሽን ኢትዮጵያ ዘመሓላለፎም ውሳነታት ኣብ ሕገ-መንግስቲ ኢትዮጵያ ዝተሓቖፉን ቅድሚ ሎሚ ምስ ዘመሓላለፎም ውሳነታት ዝቃደዉን ምዃኖም `ውን ወሲኹ ሓቢሩ። ገዛኢ ፓርቲ ክልል ትግራይ ሕወሓት ኣቐድም ኣቢሉ ኣብ ዘሕለፎ ውሳነ ካብ ፈደራል መንግስቲ ኮነ ካብ ቤት ባይቶ ወከልቲ ከምኡ ካብ ባይቶ ፈደረሽን ዝኾነ ዓይነት ርክብ ከምዘይህልዎ ምፍላጡ ይዝከር።


ኢዜማ:መንግስቲ ኣብ ሰላምን ምርግጋእን ኢትዮጵያ ሓደጋ ዝፈጥሩ ወገናት ስጉምቲ ክወስድ ጸዊዑ

መንግስቲ ኢትዮጵያ ኣብ ናይ ሃገር ሰላምን ምርግጋእን ሓደጋ ክፈጥሩ ዝኽእሉ ምልዕዓላት ብዕቱብ እናተኸታተለ ሕጋዊ ስጉምቲ ክወስድ ናይ ኢትዮጵያ ዜጋታት ንማሕበራዊ ፍትሒ \ኢዜማ/ ፀዊዑ።ኢዜማ ወሲኹ ፓርትታት ዝተፈላለዩ አማረፂ ፖሊስታት ንህዝቢ ኣብ ዘቕርቡሉ እዋን መንግስቲ ውሳነ ካብ ምሕላፍን ካብ ምትግባርን ክዕቀብ ሓቲቱ ኣሎ። እቲ ፓርቲ ኣብ ዝዘርግሖ መግለፂ መንግስቲ ኣብ ናይታ ሃገር ሰላምን ምርግጋእን ጠመተ ሂቡ ክሰርሕ ፀዊዑ ኣሎ።ስልጣን ንምንዋሕ ዝተኸደሉ ኣገባብ ሕገ መንግስታዊ ኣይኮነን፣በዚ ምኽኒያት ድሕሪ 25 መስከረም 2013 ዓ\ም መንግስቲ የለን፣ህዝብን ናይ መንግስቲ መሓውርን ናይ ክልል መንግስታትን ንፌደራል መንግስትን ክእዘዙ የብሎምን ዝብል ወፍሪ ከምዝነበረን ሎሚ እውን ከምዘሎን ይገልፅ ። እቲ መግለፂ እዚ ወፍሪ ናይ ሃገር ሰላምን ምርግጋእን ካብ ምህዋኽን ናይ ዜጋታት ህይወት ኣብ ሓደጋ ካብ ምውዳቕን ዝዘለለ ፋይዳ የብሉን ይብል።ስለዝኾነ ድማ መንግስቲ ሓደጋ ቅድሚ ምግጣሙ ነዚኦም ተኸታቲሉ ክከላኸሎምን ሓደጋ ንምፍፃም ኣብ ልዕሊ ዝንቀሳቐሱ ሕጋዊ ስጉምቲ ክወስድ ኢዜማ ኣተሓሳሲቡ ኣሎ።


ውሳነ ፈደራል ቤት ምኽሪ ኢትዮጵያ ንጉዳይ  መንግስቲ ክልል ትግራይ

ናይ ኢትዮጵያ ፈደራል ቤት ምኽሪ ሎሚ ኣብ ዘካየዶ ምዱብ አኼብኡ ፈደራል መንግስቲ ምስ መንግስቲ ክልል ትግራይ ዝኾነ ዓይነት ርኽብ ንከይህልዎ ውሳነ አሕሊፉ። እቲ ቤት ምኽሪ ንመንግስቲ ክልል ትግራይ ብዝምልከት ሰለስተ ውሳነታት ኣሕሊፉ’ሎ። እዚ ውሳነ ፈደራል ቤት ምኽሪ ኣብቲ ነሓሰ 30,2012 አካይድዎ ዝነበረ ናይ ህጹጽ እዋን አኼባ ዝተወሰነ ምዃኑ’ውን ተሓቢሩ’ሎ። እቲ ቤት ምኽሪ ነቲ ኣብ ክልል ትግራይ ዝተኻየደ ምርጫ ከምዘይተኻየደ; ከምዘይተፈጸመን ከምዘይጸንዕን ውሳነ ምትሕልላፉ ኣዘኻኺሩ።


ሜሮን ሰመዳር ንምርጫ ምምሕዳር ከተማ ኦክላንድ ይወዳደር

ካልኣይ ክፋል ናይዚ ቃለ-መጠይቕ ኣብ ዝቕጽል መደብ ኤርትራውያን ኣብ ኣመሪካ ክንምለሶ ኢና ኤርትራዊ ኣመሪካዊ ሜሮን ሰመዳር፡ ካብ ደቡብ ኣፍሪቃ ጀሚሩ ኣብዚ ኣብ ዩኤስ'ውን ኣብ ምኽባር ሰብኣዊ መሰላትን መሰል ስደተኛታትን፡ ክቃለስ ድሕሪ ምጽናሕ ፥ ሕጂ ድማ ናብ ቤት መኽሪ ምምሕዳር ከተማ ኦክላንድ ካሊፎርንያ ንምእታው ይወዳደር ኣሎ። ምስ ንምምሕዳር ከተማ ኦክላንድ ዝወዳደር ዘሎ መሮን ሰመዳር ዝተኻየደ ቃለ-መጠይቕ ቀዳማይ ክፋል ኣብዚ ምስማዕ ይክኣል፥-ካልኣይ ክፋል ናይዚ ቃለ-መጠይቕ ኣብ ዝቕጽል መደብ ኤርትራውያን ኣብ ኣመሪካ ክቐርብ`ዩ። No media source currently available ካልኣይ ክፋል ኣብዚ ምስማዕ ይክኣል ። No media source currently available


ፕረ.ሶማል ኣብ ኤርትራ ናይ ስራሕ ምብጻሕ ፈጺሙ ናብ ሃገሩ ተመሊሱ

ፕረዚደንት ሶማል መሓመድ ኣብዱላሂ መሓመድ ኣብ ኤርትራ ዘካየዶ ናይ ክልተ መዓልታት ናይ ስራሕ ምብጻሕ ዛዚሙ ትማሊ ናብ ሃገሩ ተመሊሱ ፕረዚዳንት መሓመድ ኣብዱላሂ ኣብ ኤርትራ ኣብ ዝጸንሓሉ ምስ ፕረዚደንት ኢሳይያስ ኣፈወርቂ ኣብ ክልተኣውን ዞባውን ጉዳያት ሰፊሕ ምይይጥ ገይሮም። እቶም መራሕቲ ነት ኣቐዲሙ ዝተበጽሐ ስምምዓት ንምድንፋዕን ብዝለዓል ንምሕያልን ኣብ ምርድዳእ ከምዝበጽሑ ተገሊጹ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ኣብያተ ምኽሪ ወከልቲ ህዝብን ፌደረሽንን ኢትዮጵያ ሓባራዊ አኼባ አካይዱ

ንምጅማር ስራሕ ኣብያተ ምኽሪ ወከልቲ ህዝብን ፌደረሽንን ብመደረ ዝኸፈታ ናይ ኢትዮጵያ ፕረዚደንት ሳህለወርቅ ዘውዴ ኣብዚ ዓመት ዝካየድ ምርጫ ካብቶም ዝሓለፉ ምርጫታት ብዝሓሸን ዓለምለኸ መዐቀኒ ብዘማልአን ክፍፀም እዩ ኢለን። ሓምሻይ ናይ ኢትዮጵያ ቤት ምኽሪ ወከልቲ ህዝብን ናይ ፌደረሽን ቤት ምኽሪን ሻድሻይ ዓመት ናይ ስራሕ ዘመን ቀዳማይ ናይ ሓባር ኣኼባ አኻይዱ'ሎ። ብርክት ዝበሉ ዛዕባታት ኣብ ዝዳህሰሰ ናይ ፕረዚደንት ሳህለወቅ ዘውዴ ናይ መኽፈቲ መደረ ዝሓለፈ ዓመት ከም ሃገር ዘኹርዑ ዓወታት ዝተመዝገብሉን ብኣንፃሩ ድማ ብዘሕዝን ኩነታት ናይ ሰባት ሞትን ምምዝባል ግጭትን ዕንወት ንብረትን ዝተኸሰተሉ እዩ ነይሩ ኢለን። ፕሬዝዳንት ሳህለወርቅ ናይ ቀዳማይ ሚንስትር ኣብይ ኣሕመድ ናይ ሰላም ፃዕርን ሽልማት ኖቤልን ናይ ኢትዮጵያ መልክዕ ንዓለም ኣብ ምፍላጥ ዝተፃወቶ ጊደ ዝዓዘዘ ነይሩ ኢለን ። ዝሓለፈ ዓመት ጉድለታት ኣሰራርሓ ዝነበሮ ተኣሪሙ ናብ ስራሕ ዝተኣተወሉ ዓብይ ግድብ ህዳሴ ኢትዮጵያ ዲፕሎማሲያዊ ተፅእኖታት ተፃዊራ ህልውንኣ ዘኽበረትሉ ከምዝነበረ እውን ገሊፀን። ዝሓለፈ ዓመት ኣብ ዝተፈላለዩ ዓውድታት ዝሓሸ ምንቅስቃስ ዝተመዝገበሉ ነይሩ ዝበላ ፕረ. ሳህለወርቅ ኣብ ህንፀት ዴሞክራሲ ዝተሰርሐ እውን ዝተባባዕ ነይሩ ኢለን። ለበዳ ኮሮናቫይረስ ንምክልኻል ዝተሰርሑ ስራሕቲ እውን ውጽኢታዊ ነይሮም ኢለን። ብኣንፃሩ ድማ ካብ ኮቪድ ክሳብ ፀጥታ፣ካብ ምንዋሕ ምርጫ ክሳብ ወራር ኣንበጣ ኢትዮጵያ ዝተፈተነትሉ ኮይኑ ሓሊፉ ክብላ ገሊፀን። ኣብ 2013 ዓ.ም ትኹረት ዝወሃቦ ጉዳያት ኣብ ትሕቲ ተፅዕኖ ስምዒትን ጉልበትን ወዲቑ ዝነበረ ሃዋህው ዴሞክራሲ ብሕግን ስርዓትን ክምራሕ መንግስቲ ትኹረት ሂቡ ክንቀሳቐስ እዩ ኢለን። ፕሬዝዳንት ሳህለወርቅ ኣብዚ ተታሒዙ ዘሎ ዓመት ካብ መንግስቲ ወፃኢ ዝኾነ ይኹን ኣካል ኣፅዋር ሒዙ ከይንቀሳቐስ ክግበር እዩ ኢለን ኣለዋ። ፍትሓውን ናይ ህዝቢ ፍቓድን ዝተረጋገፀሉ፣ዓለምለኸ መመዘኒታት ዘማልአ ሃገራዊ ምርጫ ከምዝካየድ ሓቢረን። ኣብቲ ስነስርዓት ቀዳማይ ምንስቴር ኣብይ ሓመድ፣ዲፕሎማትን ኣጋይሽን ተረኺቦም ነይሮም ይብል ፀብፃብ መስፍን ኣራጌ ካብ ደሴ።


ህውሓት ኣብ ቤት ምኽሪ ወከልቲ ህዝቢን ቤት ምኽሪ ፌዴሬሽንን ዝርከቡ ኣባላቱ ከምዝወፁ ኣፍሊጡ:ግብረመልሲ ፈደራል መንግስቲን

ህዝባዊ ወያነ ሓርነት ትግራይ ኣብ ቤት ምኽሪ ወከልቲ ህዝቢን ቤት ምኽሪ ፌዴሬሽንን ዝርከቡ ኣባላቱ ካብ ሎሚ ዕለት ጀሚሩ ከምዝወፁ ኣፍሊጡ:: ኣባል ፈፃሚ ስራሕ እቲ ውድብ ኣይተ ጌታቸው ረዳ ከምዝገለፅዎ: ውድቦም ካብ ሎሚ ጀምሩ ብፌደራል ብርኪ ሕጋዊ መንግስቲ የለን ኢሉ ስለዝኣምን ኣብ መንግስቲ ፌደራል ዘለዉ ኣብ ሹመት ዝርከቡ ኣባላት ህወሓት ከምዝለቁ ገሊፆም:: ክልል ትግራይ ሃገራዊ ምስ ዝኾኑ ንህዝቢ ቁጠባውን ማሕበራዊን ረብሓ ካብ ዝህቡን ብተወሳኺ ድማ ናይ ፍትሒ ትካላት ጥራሕ እዩ ርክብ ዝህልዎ ኢሎም:: ኣይተ ጌታቸው ኣብያተ ምኽሪ ፌደረሽን ወከልቲ ህዝቢ ፌዴራል ሎሚ ብሓባር ኣብዘካየድዎ ኣኼባ ተወከልቲ ክልል ትግራይ ከምዘይተሳተፉ:ውድቦም ህወሓት ካብ ሎሚ ጀሚሩ ኣብቶም ኣብያት ምኽሪ ዝርከቡ ኣባላቱ 'ሕጋዊ ብዘይምኻኖም' ለቒቖም ኣለው ኢሎም::ብተወሳኺ እውን ብፖለቲካዊ ሹመት ኣብ መንግስቲ ፌደራል ዝርከቡ ኣባላት እቲ ውድብ ክለቁ መምርሒ ከምዝተውሃቦም ሓቢሮም:: ትግራይ ድሕሪ ሐዚ ምስዞም ትካላት ርክብ ኣይህልዎን ዝበሉ ኣይተ ጌታቸው ሃገራዊ ምስ ዝኾኑ ንህዝቢ ቁጠባውን ማሕበራዊን ረብሓ ምስ ዝህቡን ብተወሳኺ ድማ ናይ ፍትሒ ትካላት ጥራሕ እዩ ርክብ ዝህልዎ ኢሎም:: ህወሓት ሃገራዊ ፀገም ንምፍታሕ ኩሉ ዘካተተ ሃገራዊ መድረኽ ክዳለው ፀዊዑ’ሎ:: ኣፈ ጉባኤ ባይቶ ፈደረሽን ኢትዮጵያ አቶ አደም ፈራህ 3ሰነ 2012 ኢትዮጵያ ባይቶ ወከልቲ ህዝቢ ሕገ መንግስታዊ ከይዲ ብዝሓለወ ምርጫ ክናዋሕ ጌሩ’ዩ:እንተኾነ ነቲ ሕገ መንግስቲ ዘይግዝኡ: ሰላም ዘይደልዩን ጉጅለታ ነቲ ህዝቢ ንምድንጋር ይሰርሑ ኣለው ኢሎም:: ምሉእ ትሕዝቶ ጸብጻብ ኣብዚ ምስማዕ ይክኣል:: No media source currently available


ኣብ ኢትዮጵያ ግብረ ሸብራዊ መጥቓዕቲ ንምፍጻም ዝተዳለወ ኣጽዋርን ተጠርጠርቲን ምትሓዞም ተገሊጹ

ኣብ ኢትዮጵያ ኣብ ሃይማኖታውን ህዝባውን በዓላት ግብረ ሽበራዊ መጥቓዕቲ ንምፍፃም ዝተዳለወ ዝተባህለ ኣፅዋርን ተጠርጠርትን ኣብ ትሕቲ ቀይዲ ምውዓሉ ኣብ ዞባ ደቡብ ወሎ ከንቲባ ከተማ ሃይቅ ንሬድዮ ድምፂ ኣሜሪካ ገሊፆም። ኣማሓዳሪ ዞባ ደቡብ ወሎ ኣቶ ሰይድ መሓመድ እቲ ፈተነ ኣብ መንጎ ህዝብታት ኣምሓራን ኦሮሞን ግጭት ንምፍጣር ነቲ ለውጢ ዝዕንቅፉ ሃይማኖታውን ህዝባውን በዓላት ብዝተረጋግአ መንፈስ ከይካየድ ንምግባር እዩ ኢሎም። ናይ ሃገራዊ ኣገልግሎት ሓበሬታን ድሕነትን እቲ ግብረ ሽበራዊ መጥቓዕቲ ክፍፀም ዝተሓሰበ ሒደት ናይ ህውሓት ናይ ጥፍኣት ጉጅለታት ኢሉ ብዝፀውዖምን ብኦነግ ሸኔን ምዃኑ ንመራኸቢ ብዙሃን ውሽጢ ሃገር ኣብ ዝዘርግሐ ሓበሬታ ሓቢሩ ይብል። ኣብቲ ጉዳይ ምላሽ ዝሃቡ ኣባል ማእከላይ ኮሚቴ ህወሓት ኣይተ ነጋ አሰፋ: ህወሓት ንናይ ሃገር ሰላም ምርግጋፅ ዝሰርሐ: ኣብ ፖለቲካ ድማ ፊት ንፊት ዝገጥም ውድብ እምበር ኣብ ከምዚ ዓይነት ዝወረደ ተግባር ከምዘይሳተፍ ይፍለጥ እዩ ኢሎም:: ንሶም ወሲኾም እዚ ዝቐረበ ክሲ መንግስቲ ፌደራል ዓቕሙ ከምዝተዳኸመን ብተወሳኺ እውን ተስፋ ከምዝቖረፀን መርኣዪ እዩ ብምባል ተዛሪቦም:: ምሉእ ትሕዝቶ ኣብዚ ምስማዕ ይክኣል:: No media source currently available


ተወላዶ ኦሮሞ ዋሽንግተን ዲሲን ከባቢኡን ናይ ተቓውሞ ሰልፊ አካይዶም

ማሕበረሰብ ኦሮሞ ዋሽንግተን ዲሲ ዘተሓባበሩዎም ናይ ተቓውሞ ሰልፊ ኣብዚ ኣብ ዋንሽንግተን ዲሲ ይካየድ ኣሎ። ናይቲ ሰልፊ ኣተሓባባሪ ኣቶ ኣሰፋ ኪቲል መንግስቲ ኣብ ልዕሊ ህዝብና የውርዶ ዘሎ ዝበሉዎ መጠነ ሰፊሕ ጭቆና ንምቅላዕን መንግስቲ ኢትዮጵያ ካብ መወዳእታ ወርሒ መስከረም ሕጋዊ መሰረት ዘይብሉ ብምዃኑ ንህዝቢ ዓለም ንምፍላጥን’ቲ ሰልፊ ምክያዱ ገሊጾም። ካብ ዋሽንግተን ዲሲን ካናዳ ሓዊሱ ካብ መላእ ሰሜን ኣሜሪካን ዝተኣኻኸቡ ብኣማኢት ዝቑፀሩ ሰልፈኛታት ብምውሳኽ መንግስቲ ኢትዮጵያ መግሃስቲ ሰብኣዊ መሰላት፣ ማእሰርቲ፣ ቅትለት ይፍፅም ኣሎ ይብሉ። ኣቶ ኣሰፋ ወሲኾም ንህዝቢ ኦሮሞ ይውክሉ እዮም ዝብሃሉ መራሕቲ እናኣረየ ኣሸባሪ ዝብል ሽም እናሃበ ናብ ቤት ማእሰርቲ የእትዎም ኣሎ ኢሎም ። ሰልፈኛታት ኣብ ዋይት ሃውስ፣ባንኪ ዓለም፣ሚንስትሪ ጉዳያት ወፃኢን ካፒቶል ሂልን ብምኻድ ድምፆም ከምዘስምዑ ገሊፆም ኣለው።


'ኣንጻር ህላዌ`ዛ ሃገር ዝሰርሑ ሓይልታት ከቶ ኣይክዕወቱን`ዮም'ሽመልስ ኣብዲሳ

ፕረዚደንት ክልል ኦሮሚያ ኣቶ ሽመልስ ኣብዲሳ፥ ኣንጻር ህላዌ`ዛ ሃገር ዝሰርሑ ሓይልታት ከቶ ኣይክዕወቱን`ዮም ኢሉ። ንብቕዓትን ዕማመታትን ሓይልታት ጸጥታ ኣፍልጦ ንምሃብ ኣብ ክልል ደቡብ ኣብ ዝተኻየደ ስነ-ስርዓት መደረ ዘስምዐ ፕረዚድነት ክልል ኦሮሚያ፥ ኣቶ ሽመልስ፥ ኢትዮጵያ ከም ሃገር ክትቅጽል`ያ፥ እቶም ኣንጻራ ዝሰርሑ ግን ክቕህሙ`ዮም ኢሉ። ኣብቲ በዓል ፕረዚደንት ክልል ደቡብ ኣቶ ርስቱ ዪርዳው`ውን መደረ ኣስሚዑ ኔሩ።


ህዝቢ ምስ ህዝቢ - ክትዕ ትራምፕን ባይደንን ብዓይኒ ተንተንቲ

ፈላማይ ክትዕ 2020 ፕረዚደንታዊ መረጻ ዩናይትድ ስቴትስ ትማሊ ሰሉስ ኣብ ክፍለ ግዝኣት ኦሃዮ ተካይዱ ኣሎ። እንተኾነ ካብ ትጽቢት ተዓዘብቲን መረጽቲን ወጻኢ፣ ኣብ ልዕሊ ኣማራጺ ፖሊሲታትን ኣንፈታትን 'ምኹላፍ፣ ምዝንጥጣል፣ ካብ ዝቀረበ ሕቶ ወጻኢ ውልቃዊ ሪኢቶታትን ግብረ መልሲታትን ዝዓብለሎ' ኮይኑ ተዛዚሙ ኣሎ። ኣጋይሽና ካብ ሰልፊ ሪፐብሊካዊያን ኣቶ ላባን ስዩም 'ፕረዚደንት ትራምፕ ኣብ ክንዲ ንትራምፕ ብገዛ ባዕሉ ክወድቅ ዘፍቅደሉ እናድሐኖ እዩ ተራእዩ' ኢሉ ክገልጾ ከሎ ዶ/ር በርሀ ሃብተጊዮርጊስ ብወገኖም 'ከምዚ ዝዓይነቱ ኣገባብ ዘይሓዘ መድረኽ ክትዕ ኣጋጢሙኒ'ውን ኣይፈልጥን' ይብሉ። ካልኣይ ዙር ክትዕ ትራምፕን ባይደንን ድሕሪ ክልተ ሰሙን ኣብ ክፍለ ግዝኣት ፍሎሪዳ ከተማ ሚያሚ ክካየድ እዩ። ዝቅጽል ሰሙን ናይ ክልቲኦም ሕጹያት ሚክትላት ዲሞክራሲያዊት ካሚላ ሃሪስን ምክትል ፕረዚደንት ማይክ ፐንስን ክትዕ ክህልዎም እዩ። No media source currently available


ኣብ ኢትዮጵያ ዴሞክራሲያዊ ዝግግር ፈሺሉ ኢሉ ኦፌኮ

ኣብ ኢትዮጵያ ዴሞክራሲያዊ ስግግር ንምምፃእ ዝነበረ ተስፋ ፈሺሉ ክብል ናይኦሮሞ ፌደራላዊ ኮንግረስ \ኦፌኮ\ ኣፍሊጡ።ናይዚ ቅልውላው ቀንዲ ምኽኒያት ገዛኢ ፓርቲ ይኽተሎ ብዘሎ ኣግላሊ ሓባሪ መንገዲ ስግግር \ፍኖተ ካርታ\ ምኳኑ ይኸስስ። ገዛኢ ፓርቲ ብወገኑ እቲ ስግግር ኣብ ፅቡቕ መንገዲ ከምዘሎ ብምሕባር ኣብ ቀንዲ ሃገራዊ ጉዳያት ምስ ተቓወምቲ ፓርትታት ይመክር ከምዘሎ ገሊፁ ኣሎ።


ፕሮፌሰር መስፍን ወልደማሪያም ኣብ መበል 90 ዓመቶም ዓሪፎም

መምህር፣ፖለቲከኛ፣ደራሲን ተሓላቒ ሰብኣዊ መሰላትን ዝነበሩ ፕሮፌሰር መስንፍ ወልደማሪያም ኣብ መበል 90 ዓመቶም ዓሪፎም። ቀዳማይ ምንስቴር ኣብይ ኣሕመድ ብሞት ፕሮፌሰን መስፍን ዝተሰምዖም ሓዘን ብምግላፅ ምልክት ልዕልነት ሓሳብ፣ምርኣያ ሰላማዊ ቓልሲ፣ንዝኣመንሉ ነገር ክሳብ መወዳእታ ተማጓቲ ክብሉ ገሊፆምዎም ኣለው። ንስድርኦምን ንመላእ ህዝቢ ኢትዮጵያን ፅንዓት ተመኒዮም ኣለው።


ኤርትራዊ ምንቅስቓስ ባይቶ ይኣክል ኣመሪካ፥ ኣብ ኤርትራ ደሞክራሲያዊ ለውጢ ክቀላጠፍን ግዝኣታዊ ሓድነትን ልዑላውነትን ሃገርን ህዝብን ንምርግጋጽ ከምዝሰርሕን ኣብ ዕላምኡ ዘርዚሩ

ኤርትራዊ ምንቅስቓስ ባይቶ ይኣክል ኣመሪካ፥ ዝሓለፈ ዓርብን ቀዳምን ኣብ ዘካየዶ ፈላማይ ጉባኤኡ ኣብ ኤርትራ ደሞክራሲያዊ ለውጢ ክቀላጠፍን ግዝኣተ ሕጊ ዝኽበረላን ብቅዋም ትምራሕን ኤርትራ ክርኢ ከምኡ`ውን ግዝኣታዊ ሓድነትን ልዑላውነትን ሃገርን ህዝብን ንምርግጋጽ ከምዝሰርሕ ኣብ ዕላምኡ ዘርዚሩ`ሎ። ተወልደ ወ/ገ ነቲ ብርሕቐት ዝተኻየደ ኣኼባ ድሕሪ ምክትታል፡ ካብ ኣወሃሃድቲ'ቲ ጉባኤ ንዝኾነ ንኣቶ መድሃኔ ተስፋሃንስ ኣዘራሪብዎ፡ ትማሊ ሕጽር ዝበለ ምቕራብና ይዝከር፡ ንሎሚ ድማ ካብቲ ደው ዘበልናዮ ክንቅጽል ኢና። ኣቶ መድሃኔ፡ ባይቶ ይኣክል ካብተን ካልኦት ውዱባት ዝፈልዮ ብምግላጽ ይጅምር፥ No media source currently available


ኣብ ዙርያ ዓለም በዝሒ ሞት ኮቪድ-19 1 ሚልዮን በጺሑ

ብደረጃ ዓለም ብኮቪድ-19 በዝሒ ዝሞቱ፣ ሰባት ልዕሊ 1 ሚልዮን ከምዝበጽሐን በዝሒ ዝተለኸፉ ድማ ልዕሊ 33 ሚልዮን ከምዝኾነን ማእከል መጽናዕቲ ዩኒቨርስቲ ጆንስ ሆፕኪንስ ኣፍሊጡ። ብዛዕባ’ቲ ክስተት ‘ኣሰምባዲ እምነ ኲርናዕ’ ኢሎም ዘልቀሱ ዋና ጸሓፊ ሕ/ሃ አንቶንዮ ጉተረዝ ‘ዓለም ንብድሆ ለበዳ ኮቪድ 19 ንምስዓርን እቲ ቫይረስ ኣብ ፈለማ እዋን ክራኣይ ምስጀመረ ዝተፈጸመ ጌጋ ንዘይምድጋም ክንማሃረሉ ይግባእ’ ኢሎም። ‘ተሓታታይነት ዝስመዖ መሪሕነት ምርካብ ኣገዳሲ’ዩ’ ዝበሉ ሚስተር ጉተረዝ ‘ሕብረት ረባሒ እዩ፣ ምድንጋር ግና ይቀትል’ በሉ። ብቫይረስ ኮሮና ዝላዓል ኮቪድ 19፣ መንቀሊኡ ከተማ ቻይና ውሃን ከምዝኾነት’ዩ ዝግለጽ። እዚ ከምዚሉ ከሎ፣ ኩባንያ መድሓኒት Abbott ን SD Biosensoን ምስ ፋውንዴሽን ቢልን ሜሊንዳ ጌትን ተሓባቢሮም፣ 120 ሚልዮን መርመርመሪ ቫይረስ ኮሮና፣ ኣብ ውሽጢ 6 ኣዋርሕ ናብ ተጠቀምቲ ከምዘባጽሑ፣ ዳይረክተር ውድብ ጥዕና ዓለም ዶ/ር ቴድሮስ ኣድሓኖም ኣፍሊጦም። ናይ ኣሜሪካ ፕረዚደንት ዶናልድ ትራምፕ ብወገኖም፣ 150 ሚልዮን መመርመሪ ኮቪድ 19 ከምዘቅርቡ ቃል ኣትዮም አለው።


ኤርትራዊ ምንቅስቓስ ባይቶ ይኣክል ኣመሪካ፥ ዝሓለፈ ዓርብን ቀዳምን ፈላማይ ጉባኤኡ ኣካይዱ ኔሩ

እቲ ህዝባዊ ምንቅስቓስ፥ ኣብ ኤርትራ ደሞክራሲያዊ ለውጢ ንምቅልጣፍ ከምዝሰርሕ ብምግላጽ፥ ግዝኣተ ሕጊ ዝኽበረላን ብቅዋም ትምራሕን ኤርትራ ክርኢ ከምዝደሊ፥ ከምኡ`ውን ግዝኣታዊ ሓድነትን ልዑላውነትን ሃገርን ህዝብን ንምርግጋጽ ከምዝሰርሕ ኣብ ዕላምኡ ዘርዚሩ`ሎ። ባይቶ ይኣክል ኣመሪካ ኣብቲ ጸብጻቡ፥ ኣብ ዝተፈላለያ ሃገራት ኣፍሪቃ ዝርከቡ ኤርትራውያን ስደተኛታት ንምሕጋዝ`ውን ናይ ገንዘብን፡ መሳርሕታት መከላኸሊ ኮሮናቫይረስን ብምስዳድ ድጋፍ ከም ዝገበረ ኣፍሊጡ፡  No media source currently available  ተወልደ ወ/ገ ነቲ ብርሕቐት ዝተኻየደ ኣኼባ ተኸታቲልዎ ኔሩ፡ ንሎሚ ኣሕጽር ኣቢሉ ብምቕራብ፥ ንጽባሕ ሰሉስ ብስፍሕ ዝበለ ኣዳልዩዎ`ሎ- ናብ ተወልደ


ኣብ ኤርትራ ኣባላት G-15ን ጋዜጠኛታትን ዝተኣሰሩላ 18 መስከረም ንምዝካር ኣብ ዋሺንግተን ምድላዋት ተኻይዱ ኔሩ

.18 መስከረም 2001 ዓ/ም ኣብ ኤርትራ ኣባላት G-15 (ጉጅለ 15) ተባሂሎም ዝፍለጡ ላዕለዎት መንግስታዊ ሰበ ስልጣን፣ ናይ ውልቀን ጋዜጠኛታትን ዝተኣሰሩላ ዕለት እያ። መንግስቲ ኤርትራ ብክሕደት ሃገር ይኸሶም። ካብ ኤርትራ ወጻኢ ኣብ ኤውሮጳን ዩናይትድ ስቴትስን ዝነበሩ ገለ ኤርትራዊያን፣ ነዛ ዕለት'ዚኣ ንምዝካር ኣብ ዝሓለፉ ዓመታት ዝተፈላለዩ ምድላዋት ከምዝገበሩ ዝዝከር እዩ። ሎም ዘበን'ውን ኣብ ዋሽንግተን ዲሲ ምድላዋት ዝገበሩ ኣለው። አዘራሪብናዮ ኣለና። No media source currently available   


ድሕሪ ኣሰሓሓቢ ምርጫ ክልል ትግራይ ፕረዚደንት'ቲ ክልል ኮይኖም ዝተመርጹ ዶ/ር ደብረጽየን 'ፈደራላዊ ስርዓት ሓዲሽ ምትዕርራይ ዝደሊ`ዩ' ኢሎም

"እዚ ፈደራላዊ ስርዓት ሓዲሽ ምትዕርራይ ዝደሊ ናይ ኩልና ማዕርነትን ካብኡ ሓሊፉ ድማ ዝድለ ሓድነትን ዘረጋግጽ ቀጻሊ ምትዕርራያት ዝግብኦ ምዃኑ ሓቢርና ክንሰርሕ ንኽእል ምዃና'ውን በዚ ኣጋጣሚ ክንገልጸልኩም ንፈቱ" እቲ ክልል ካብ ከባቢታት ኢትዮጵያ ተፈልዩ ኣብ ዘካየዶ መረፃ ዝሰዓረ ውድብ ህወሓት ሎማዓንቲ ሓዱሽ መንግስቲ እቲ ክልል መስሪቱ። ኣብዚ ምስረታ ሓዱሽ ባይቶ እቲ ክልል ስርሑ ዝጀመረ ኮይኑ ፕሬዝደንት እቲ ክልል ኮይኖም ዝተሾሙ ዶክተር ደብረፅዮን እውን ቃለ መሓላ ፈፂሞም። 'ፌደራላዊ ስርዓት ኢትዮጵያ ከም ብሓዱሽ ዝተዓራረየሉ እዋን በፂሑ ኣሎ' ኢሎም እቶም ፕሬዝዳንት። 'እዚ ፈደራላዊ ስርዓት ሓዲሽ ምትዕርራይ ዝደሊ ናይ ኩልና ማዕርነትን ካብኡ ሓሊፉ ድማ ዝድለ ሓድነትን ዘረጋግጽ ቀጻሊ ምትዕርራያት ዝግብኦ ምዃኑን ሓቢርና ክንሰርሕ ንኽእል ምዃና'ውን በዚ ኣጋጣሚ ክንገልጸልኩም ንፈቱ" ኢሎም ዶ/ር ደብረጽየን ገ/ሚካኤል። No media source currently available


10 ብሽም ኣምሓራን ኦሮሞን ዝተወደቡ ፖለቲካዊ ውዱባት፥ ናይ ሓባር ፖለቲካዊ ስምምዕ ተፈራሪሞም።

10 ብሽም ኣምሓራን ኦሮሞን ዝተወደቡ ፖለቲካዊ ውዱባት፥ ናይ ሓባር ፖለቲካዊ መትከላቶም ኣብ ዘርኢ ናይ ሓባር መግለጺ ተፈራሪሞም። ኣብቲ ናይ ሓባር መግለጺኦም ቀጻሊ ሃገራዊ ዘተን ንምክያድ ከምኡ`ውን ትካል መጽናዕቲ ብሀረሰባት ክምስረት ምስምምዖም ተሓቢሩ`ሎ። ካብ መንጎ`ቶም ውድባት ብሄራዊ ምንቅስቓስ ኣምሓራ፥ መላእ ኣምሓራ፥ ግንባር ሓርነት ኦሮሞ፥ ፈደራሊስ ኮንግረስ ኦሮሞ ይርከብዎም።


ክልላዊ መንግስቲ ትግራይ፡  ፓርላማ ኢትዮጵያ ሻድሻይ ሃገራዊ ምርጫ ንክካየድ ዘመሓላለፎ ውሳነ ተቐባልነት የብሉን ኢሉ

ክልላዊ መንግስቲ ትግራይ፡ ፓርላማ ኢትዮጵያ ሻድሻይ ሃገራዊ ምርጫ ንክካየድ ዘመሓላለፎ ውሳነ ብዘይ-ሕጋዊ መንግስቲ ዝትግበርን ተቐባልነት ዘይብሉን እዩ ኢሉ ። ሓላፊት ርክብ ህብን መንግስት ክልል ትግራይ ወይዘሮ ሊያ ካሳ ንቪኦኤ ከትገልጽ ከላ፥ ሕጂ ኣብ ስልጣን ዘሎ መንግስቲ ሕጋዊነቱ ድሕሪ 25 መስከረም ስለዘብቅዕ: ቅቡልነት ዘለዎ ምርጫ ንምክያድ በዓል ሓደራ መንግስቲ ክትከል ኣለዎ ኢላ:: ህወሓት ዝርከቦም ኣብቲ ክልል ዝርከቡ ውድባት መንግስቲ ፌደራል ኣብ ዘሰናድኦ ምርጫ ክሳተፉ ድዮም ዝብል ተሓቲታ: እቲ ምርጫ ሕጋዊ ኣይኮነን፥ ጉዳይ ተሳትፎ ግን ብውድባት ዝውሰን እዩ ኢላ።


ሕብረት ኤውሮጳ ንስደተኛታት ዝምልከት ሓዲሽ መደብ ኣውጺኡ.

እዚ ድሕሪ 5ተ ዓመት ቅልውላው ማይግረሽን ዝመጸን ነዊሕ ትጽቢት ዝተገብረሉን ፖሊሲ ሕብረት ኤውሮጳ፥ ሃገራት ነቲ ጾር ክካፈልኦ ዘገድድን፥ ዘይሕጋዊ ሰደተኛታት ናብ ዓዶም ከምዝምለሱ ዝገብርን`ዩ። እቲ ብተረኛ ፕረሲደንት`ቲ 27 ሃገራት ዘለውኦ ደምበ ዝኾነት ጀርመን ዝተደገፈ ፖሊሲ፥ ሃገራት ንሓተቲ ዑቕባ ኮነ ነቶም ዝተነጽጉ`ሞ ናብ ሃገራቶም ዝምለሱ ኣብ ዝምልከት ኩለን ሃገራት ነቲ ጾር ናይ ምሽካም ሓላፍነት ክወስዳ ዘገድድ`ዩ። ከምኡ ዶባት ኤውሮጳ ተወሳኺ ምቁጽጻር ክግበረሉን ኣብ ልዕሊ ኣሰጋገርቲ ደቂሰባት ተሪር ስጉምቲ ክውሰድን ይጽውዕ- እቲ ሓዲሽ መደብ ሕብረት ኤውሮጳ።


ፈደራል ዓቃቢ ሕጊ ኢትዮጵያ ኣብ ልዕሊ ኣቶ ጃዋር መሓመድን በቀለ ገርባን ኣጽዋር ብረት ሒዝካ ህውከት ብምልዕዓልን ኩናት ሕድሕድ ብምትኹቷኹን ክሲ መስሪትሎም

ፈደራል ዓቃቢ ሕጊ ኢትዮጵያ ኣብ ልዕሊ ኣቶ ጃዋር መሓመድን በቀለ ገርባን ዝርከብዎም 23 ተኸሰስቲ፥ ኣጽዋር ብረት ሒዝካ ህውከት ብምልዕዓልን ኩናት ሕድሕድ ብምትኹቷኹን ገበንን ከምኡ`ውን ብናይ ሽበራ ገበን ክሲ መስሪትሎም። በዓል ኣቶ ጃዋር ብወገኖም፥ እቲ ክሲ ናይ ሓሶት ክሲ ከምዝኾነን፥ መንግስቲ ካብ ምርጫ ከግሎም ኢሉ ዝገበሮ`ዩ ክብሉ ተቓዊሞም። ፈደራል ዓቃቢ ሕጊ ብተወሳኺ ኣብ ልዕሊ ኦሮሞ ሚድያ ነትወርክ`ውን ተመሳሳሊ ክሲ መስሪቱ`ሎ። ቤት ፍርዲ ድማ ዝተፈላለየ ትእዛዛት ሂቡ`ሎ። በዓል ኣቶ ጃዋር መሓመድ ድሕሪ ቅትለት ሃጫሉ ሁንደሴ ብዝተላዕለ ህውከት ኣብ ትሕቲ ቀይዲ ከምዝኣተዉ ይዝከር።


ቂሐ-ጽልሚ፥ ሓንሰ መስቀለ፡  መንእሰይ ማሰይናይ፡  ከምኡ ድማ ነባር ሃራሚ ጭራ ዋጣ ብርሃነ ወልዱ

መንእሰይ ኣብርሃም ሽመንዲ ካብ ኣስመራ፡ ኣብ ማሰን መልቀስን ልዑል ፍቕርን ተገዳስነትን ዘርኣየን ዘማዕበለን መንእሰይ'ዩ። ሚልዮን ኣብርሃም ካብ ቶሮንቶ ድማ፡ ኣብ በዓላት ሓንሰ መስቀለ፡ 'ዓኾዃይ ዓኾዃይ፡ ቁራዕ ሓምሊ ውጻእ ቁራዕ ጠስሚ እቶ' ምባል ባህ ይብሎ። ኣብ ኣስመራን ኪነዉን ፍሉጥ ሃራማይ ዋጣ ዝነበረ ብርሃነ ወልዱ ኣብ ትግራይ ዋጣ ብዙሕ ከምዘይቀደወቶ'ዩ ዝገልጽ። ብምኽንያት ኣብ ፍቕሪ ዋጣ እናጎደለ ዝኸደ ተገዳስነት። ኩሉ ኣብ መደብ ቂሐ ጽልሚ። No media source currently available


ሃገራዊ ምርጫ ምክያድ ይክኣል እዩ ኢለን ምንስቴር ጥዕና ኢትዮጵያ

ቤት ምኽሪ ወከልቲ ህዝቢ ቅድመ ኩነታት ተማሊኦም ሃገራዊ ምርጫ ምክያድ ከምዝክኣል ካብ ምንስቴር ጥዕና ዝቐረበሉ ምኽረ ሓሳብ ሰሚዑ ናብ ቀዋሚ ኮሚቴ መናእሰይ፣ህፃናትን፣ማሕበራዊ ጉድያትን መሪሑዎ።ናይቲ ቤት ምኽሪ ናይ መወዳእታ ውሳነ ምስ ፈለጠ ግቡእ ስጉምቲ ከምዝወስድ ቦርድ ምርጫ ኣፍሊጡ። ምንስቴር ምንስትሪ ጥዕና ዶክተር ሊያ ታደሰ ብሰንኪ ኮቪድ-19 ተናዊሑ ዝነበረ ሻድሻይ ሃገራዊ ምርጫ ሓድ ሓደ ቅድመ ኩነታት ብምምላእ ምክያድ ከምዝክኣል ሎማዕንቲ ዓርቢ ንቤት ምኽሪወከልቲ ህዝቢ ሓሳብ ኣቕሪበን። ኢትዮጵያ ንኮቪድ ንምክልኻል ዝረኸበቶ ተመኩሮን ዘለዋ ዓቕምን ብግላፅ ምርጫ ንምክያድ ክግበሩ ዘለዎም ጥንቃቐታት ሓቢረን። ቅድሚ ሎሚ ካብ ዝነበረ ከይዲ ምርጫ ብዝተፈለየ ኣገባብ ምክልኻል ኮቪድ-19 ኣብ ግምት ዘእተወ ናይ ምርጫ ሕግን መፈፀሚ መምርሒታትን ምድላውን ኣብ ኩሉ ደረጃ እኹል ምድላው ብምግባር ናብተግባር ምእታው ከድሊ እዩ ኢለን። ‘’ኣብ ገለ ከባቢታት ዝለዓለ ምፍሕፋሕ ናይቲ ለበዳ እንተጋጢሙ ብዝተፈልየ ኩነታት ምርኣይ ከምዘድሊ ኣብ ግምት ብምእታ ምድላው የድሊ እዩ’’ ኢለን ዶክተር ሊያ ብምውሳኽ። ቦርድ ምርጫ በዚ መንፅር ዘለዎ ድልውነት ክገልፃ ዝተሓተታ ሓላፊት ኮምኒኬሽን ቦርድ ምርጫ ኢትዮጵያ ወይዘሪት ሶሊያና ሽመልስ‘’እቲ ውሳነ ምስፀደቐ ናባን ክመፅእ ትፅቢት ንገብር።ተፀዋዕነትና ንቤት ምኽሪ ስለዝኾነ ናብ ቦርድ ምስመፀ እቲ ቦርድ ተዘራርቡ ዝቕፅሉ ስራሕቲ ንህዝቢ ክፍልጥ እዩ’’ ኢለን። እተን ምንስቴር ብዛዕባ ምኽፋት ኣብያተ ትምህርቲ እውን ተዛሪበን ኣለዋ።ኣብያተ ትምህርቲ ዳግም ንምኽፋት ብውድብ ጥዕና ዓለም ብዝተቐመጡ መለክዒታት ኣድላይ ጥንቃቐ ብዘማልአ ኩነታት ኣብያተ ትምህርቲ ከከም ከባቢኡ ምስፍሕፋሕ ናይቲ ሕማም ኣብ ግምት ብዘእተወ ምኽፋት ይክኣል እዩ ኢለን። እቲ ቤት ምኽሪ ኣብቲ ዝቐረበ ጉዳይ ብምዝርራብ ንቀዋሚ ኮሚቴታት ጉዳያት መናእሰይ፣ህፃናትን ማሕበራዊን ከምኡ እውን ንፍትሕን ዴሞክራስን ምልኣኹ ተፈሊጡ ኣሎ።


ትግራይ-ውቕሮ ፥- ኣብነታዊት ጓል ኣንስተይቲ ናፃነት ሃይለሚካኤ።

ናፃነት ሃይለሚካኤል ገና ሰገን ጓል 16 ዓመት እናሃለወት እያ ናብ ስደት ዘምረሐት። ቀልባ ናብ ስደት ምስ ነቀለ 10 ክፍሊ ትምህርቲ ምስ ወደአት ጉዕዞ ጀሚራ ናብ ዓዲ ዓረብ። ኣብ ዓዲ ዓረብ ን11 ኣዋርሕ ተኣሲራ። ኮይኑ ግዜ ቤት ህንንጸት ዘሕለፈቶም ኣዋርሕ ሓደ መፅሓፍ እያ ክትፅሕፈሉ ዝከኣለት ኣብነታዊት ጓል ኣንስተይቲ እያ ናፃነት ሃይለሚካኤል። ኣለም ፍሰሃ ምስ ናፃነት ሃይመሚካኤል ዝገበሮ ሙሉእ ቃለ ምልልስ ኣብዚ ምስማዕ ይከኣል።


'መስርሕ ሰላም ኢትዮጵያን ኤርትራን ኣዕጋቢ ኣይኮነን' ይብሉ ተንተንቲ

‘ኣብ ሞንጎ ኢትዮጵያን ኤርትራን ቅድሚ ክልተ ዓመታት ንውዕል ሰላም ዋላ’ውን እንተተፈራረማ ዝራኣይ መኽሰብ ኣይተረኸበሉን። ንግዳዊ ርክብ የለን፣ ኣብ ዶባት ክልቲኤን ሃገራት ሎሚ’ውን ውጥረት አሎ’ ይብሉ ተንተንቲ። ‘ምስ ኤርትራ ኣብ ዘዳቡብ ክልል ትግራይ ዘለው ብርቱዓት መራሕቲ፣ ምስ መራሕቲ ኣስመራ ነባራይ ውዕል ሰላም ክበጽሑ ይግባእ’ ባሃልቲ እዮም። ተንተንቲ ከምዝብልዎ ‘ኣብ ሞንጎ ኤርትራን ክልል ትግራይን ዝጸንሐ ታሪኻዊን ዓሚቅን ውጥረት፣ ኣብ ሞንጎ ክልቲኤን ሃገራት ንግዳዊ ርክብ ንከይቅጽል ጠንቂ ኮይኑ ከምኡ ኮይኑ’ውን ብዙሓት ከባቢታት ብከቢድ ኣጽዋር ዝተሓጸረ ኮይኑ ከምዝርከብ’ ይዛረቡ። ሰላም ታደሰ ደምሴ ‘ካብ’ቲ ውዕል ሰላም ብዙሕ ተጸቢና ኢና። ብመንጽር ጊዜ ክንሪኦ ከለና፣ ክልተ ዓመት ሓሊፉ ኣሎ። ስለዚ ኣብ’ዚ ጊዜ’ዚ ብርክት ዝበሉ ፍረታት’ቲ ውዕል ሰላም ንረኽበሉ ጊዜ’ዩ ነይሩ። አብ ባይታ ዝራኣይ ዘሎ ግና ኣንጻሩ እዩ’ በለት። ብዘይካዚ፣ መስርሕ ምጥራር ዶብ ኣይተሳለጠን። ብሕልፊ ኣብ ከባቢ’ታ ኮምሽን ዶብ ንኤርትራ ዝወሰነላ ከተማ ባድመ። ሰላም ታደሰ፣ ማርቲን ፕላውት ብወገኑ ‘ ንኢትዮጵያ ንዝሓለፉ ኣስታት 30 ዓመታት ዝመርሑንን ሎሚ ኣብ ትግራይ ስልጣን ሒዞም ዘለውን መራሕቲ ትግራይ ለውጢ ክሳብ ዘይተራኣየ፣ እቲ ውዕል ሰላም ንቅድሚት ንምድፋእ ኣዝዩ ኣጸጋሚ እዩ’ ይብል። መራሕቲ ኢትዮጵያን ኤርትራን ዝሓለፈ ሓምለ ኣብ ኤርትራ ተራኺቦም ነይሮም። ቀ/ሚ ኣብዪ ኣሕመድ ኣብ ስነ ስርዓት ሃገራዊ ኣገልግሎት ተረኺቦም እዮም። እቲ ፕሮግራም ኣስገዳድ ምልመላ እዩ ተባሂሉ ንንውሕ ዝበለ ጊዜ ዝንቀፍ መደብ እዩ ። No media source currently available


ኣቶ ልደቱ ኣያሌው ዘይሕጋዊ ብረት ብምሓዝ ተኸሲሶም

መስራቲ ናይ ኢትዮጵያ ዴሞክራቲክ ፓርትን ኣባል ብሄራዊ ቤት ምኽሪ ናይቲ ፓርቲን ዝኾኑ ኣቶ ልደቱ ኣያሌው ዘይሕጋዊ ብረት ብምሓዝ ገበን ከም ዝተኸሰሱ ናይቲ ፓርቲ ኣቦ ወንበር ኣቶ ኣዳነ ታደሰ ገሊፆም። ጉዳይ ኣቶ ልደቱ ካብ ከተማ ቢሸፍቱ ወፂኡ ሎማዕንቲ ኣብ ከተማ ኣዳማ ተራኢዩ ኣሎ። ኣቶ ልደቱ ቅድሚ ሎሚ ኣብ ቤት ፍርዲ ቢሾፍቱ ቀሪቦም መዝገቦም እንተተዓፀወ እውን ብነፃ ይኹን ብዋሕስ ክፍትሑ ከምዘይክኣሉን ኣብ ቤት ማእሰርቲ ፀኒሖም ካሊእ ክሲ ከምዝተመስረቶም ኣቶ ኣዳነ ገሊፆም። ኣቶ ልደቱ ኣያሌው ቅድሚ ኣዋራሕ ኣብ ከተማ ቢሸፍቱ ኣብ ዝነበረ ዘይምርግጋእ ኣተሓባቢሮምን ደጊፎምን ብዝብል ተጠርጢሮም ተኣሲሮም ከምዝርከቡ ይፍለጥ። ብኻሊእ ዜና ገበናት ሽብር ንምቁፅፃርን ንምክልኻልን ብዝወፀ ሕ ሓዱሽ ኣዋጅ ብምጥሓስ ዝተኸሰሱ እኒ ብዓል እስክንድር ነጋ ናይ ዋሕስ መሰሎም ክኽበረሎም ሓቲቶም።ዓቃቢ ሕጊ ተቓዊሙዎ ኣሎ።ቤት ፍርዲ ውሳነ ንምሃብ ቆፀሮ ሂቡ ኣሎ።


ምምሕዳር ድሬዳዋ ዘይሕጋዊ ገንዘብ ኣብ ቁፅፅር ኣውዒለ ኢሉ

ምምሕዳር ድሪዳዋ ንስግኣት ቁጠባን ፀጥታን ምብራቕ ኢትዮጵያ ስግኣት ዝበሎ ዘይሕጋዊ ዝውውር ገንዘብ ንምቁፅፃር ብዝወሰዶ ስጉምቲ ኣስታት ሓደ ሚሊዮን ብርን ናይ ዝተፈላለያ ሃገራ ገንዘብ ኣብ ትሕቲ ቁፅፅር ምውዓሉ ምምሕዳር ናይታ ከተማ ኣፍሊጡ። ምኽትል ከንቲባ ምምሕዳር ድሬዳዋ ኣቶ ከዲር ጁሃር ሎማዕንቲ ኣብ ዝሃቡዎ መግለፂ ቀዳማይ ምንስቴር ኣብይ ኣሕመድ ብዘቐመጡዎ ኣንፈት ምምሕዳሮም ዘይሕጋዊ ኣገልግሎት ዝርዝር ይህቡ ኣለው ኢሉ ኣብ ልዕሊ ዝፈለዮም ኣርባዕተ ውልቀሰባት ብዘካየዶ ሃንደበታዊ ፍተሻ ዝተፈላለዩ መጠን ዘለዎ ገንዘብ ምሓዞም ገሊፆም።


ኣብ ስዑዲ ዓረብ ኣብ ፀገም ዝርከቡ ኢትዮጵያዊያን ናብ ሃገሮም ንምምላስ ምጅማሩ ተፈሊጡ

ኣብ ስዑዲ ዓረብ ኣብ ዝለዓለ ፀገም ዝርከቡ ዜጋታት ብዝተፈላለዩ ዙራት ናብ ሃገሮም ናይ ምምላስ ስራሕ ምጅማሩ ምንስቴር ጉድያት ወፃኢ ኢትዮጵያ ኣፍሊጡ። ወሃቢ ቃል ምንስቴር ወፃኢ ኣማባሳደር ዲና ሙፍቲ ከምዝበሉዎ ብቕድሚ ትማሊ ጥራሕ ኣብ ሓደ ማዕልቲ 274 ሰባት ኣዲስ ኣበባ ኣትዮም ኣለው ኢሎም። ክሳብ መወዳእታ ወርሒ መስክረም ብሰለስተ ዙራት 1,440 ዜጋታት ንምምላስ ትልሚ ከምዝተሓዘ ሓቢሮም።


ኪም ካርዳሺያን፥  ከቲ ፐሪ፥ ሌናርዶ ዲካፕሪዮን፥ ካብ መንጎ`ቶም ኣብ ልዕሊ ፈይስቡክ ተቓውሞ ዘልዓሉ ሰለብሪቲ ኮይኖም ኣለዉ

ኪም ካርዳሺያን፥ ከቲ ፐሪ፥ ሌናርዶ ዲካፕሪዮ፥ ካብ መንጎ`ቶም ኣብ ልዕሊ ፈይስቡክ ተቓውሞ ዘልዓሉ ሰለብሪቲ ኮይኖም ኣለዉ። እቲ ተቓውሞ፥ ን24 ሰዓታት ኢንስትግራም ዘይምጥቃም ዝብል`ዩ። ፈይስቡክ ጽልእን ባእስን ዘለዓዕል ትሕዝቶ ጠጠው ንኸብል ከምኡ ኣብ መስርሕ ምርጫ ጌጋ ሓበረታ ካብ ምሃብ ክቑጠብ፥ ኩሉ ሰብ ነቲ ኣካል ፈይስቡክ ዝኾነ ኢንስትግራም ን24 ሰዓታት ከይጥቀም ዝብል`ዩ። እቲ #StopHateforProfit ማለት `ጽልኢ ንመኽሰብ ደው ይበል` ዝብል ኣብ ልዕሊ ፈይስቡክ ዝግበር ጎስጓስ፥ ጽልእን ጎንጽን ዘለዓዕል ትሕዝቶታት ክንጻወሮ ኣይንኽእልን ኢና፥ ስለዚ ተቓውሞና፥ ንሓደ መዓልቲ ኢንስትግራም ብዘይምጥቃም ንግለጽ ዝብል`ዩ። ኣብ ኢንስትግራም 188 ሚልዮን ሰዓብቲ ዘለዉዋ ኺም ካርዳሽያን ወስት፡ ኣብ ዝሃበቶ ርእይቶ፥ ከም ፈይስቡክ ዝበሉ መድረኻት ማሕበራዊ ሚድያ፥ ንጽልእን ሓሶትን ፕሮፓጋንዳን ዝዕድም መድረኻት ክኾኑ ስቕ ኢለ ክርኢ ኣይክእልን`የ ኢላ ፈይስቡክ ብዛዕባ`ዚ ዳሕራዋይ ተቓውሞ ርእይቶ ኣይሃበን፥ ግን- ነቲ ዝመጽእ ሕዳር ዝካየድ ምርጫ ዩኤስ ንምሕላው፡ ጎንጺ ንዝድግፉ ጉጅለታት ቀይዲ ክገብረሎም ምዃኑ ኣቐዲሙ ኣፍሊጡ ኔሩ`ዩ። ዲካፕሪዮ`ውን ኣንጻር ምልዕዓል ጽልእን ዓለታውነትን ኣብ ጎኒ ጉጅለታት ሲቪላዊ መሰላት ደው ከም ዝብል ኣፍሊጡ`ሎ። ድሕሪ`ዞም ጸለውቲ ዝብሃሉ ስነ-ጥበበኛታት ዘቕረብዎ ተቓውሞ፥ ዕዳጋ ኣክስዮን ፈይስቡክ ክጎድል ተራእዩ`ሎ


በብዓመቱ ዝካየድ ሓፈሻዊ ጉባኤ ውድብ ሕቡራት ሃገራት ብማንዛ ማለት ብቪርቹዋል ይካየድ ኣሎ። ካብቶም ንኒውዮርክ ዘጨናንቅ፟ዋ ዓለምለኻዊ ኣኼባታት ሓደ ዝኾነን ፡ ደሕነት ተኣከብቲ ንምውሓስ ተባሂሉ ድማ በዝሒ ዘለዎም ሓይልታት ፀጥታ ዝዋፈሩሉ ዝነበሩን ጉባኤ ሕቡራት ሃገራት፥ ሎሚ ለበዳ ኮረና ቫይረስ ነቲ ልሙድ ቀይርዎ እቲ ጉባኤ ብማንዛ ማለት ብቨርቹዋል ይካየድ ኣሎ ።


ኮቪድ 19 ኣብ ሰባአዊ መሰላት ደቂ ሰብ ዘብፀሖ ፅዕንቶ

ማሕበራዊን ጥዕናውን ኣገልግሎት ንህዝቦም ዘቅርቡ መንግስታት ምስ ለበዳ ኮረና ቫይረስ ተተሓሒዙ ብፍላይ ነቶም ፍሉይ ሓገዝ ዘድዮም ክፋላት ማሕበረሰብ ጥንቃቅ፟ ብዝተመልኦን ብዝጥዕምን መልክዑ ክኸውን ይግባእ ክብሉ ሰበስልጣን ውድብ ሕቡራት ሃገራት ተዛሪቦም። ነዚ ዝሓበሩ ኮቪድ 19 ኣብ ሰባአዊ መሰላት ደቂ ሰብ ዘብፀሖ ፅዕንቶ ብዝብል ኣብ ቤት ምኽሬ ውድብ ሕቡራት መንግስታት ጉዳይ ሰባአዊ መሰላት ደቂ ሰብ ዝተኻየድ ክትዕ 'ዩ። ላዕለወይቲ ኮምሽነር ሰብኣዊ መሰል ሚሼል ባቺሌ ከምዝበለኦ ሓደ ሓደ ሃገራት ነቲ ቅልውላው ዝሃበኦ ምላሽ ንሰብኣዊ መሰል ደቂ ሰባት መሰረት ብዝገበረ ፖሊሲአን እዩ። ወፅእታት ክሽፍኑ ንዘይክእሉ ሕክምናዊ ኣገልግሎት ዝረኽብሉ ኣሰራርሓ ፣ሓገዝ ገንዘብ ፣ ኣቅርቦት መግብን ካልኦት ኣድለይቲ ናውትን ብምሃብ ነቶም ብምኽንያት እዚ ለበዳ ስራሕቶም ዝሰኣኑ ምህዳኣይ ኩነታት ይፈጥሩ ። እንተ ሓደሓደ ግን ነቶም ሓገዝ ዘድልዮም ክፋላት ማሕበረሰብ ፀማም እዝኒ ክህቡዎም ይረአ፤ እዚ ድማ ሰባኣዊ መሰል ደቂ ሰባት ዝሃሲ እዩ ክብላ የጠንቅቃ።


ኣብ ኡጋንዳን ብዝተፈጥረ ግጭት 10 ስደተኛታት ደቡብ ሱዳን ተቐቲሎም

ኣብ ሰሜናዊ ኡጋንዳ ኣብ መንጎ ነበርትን ስደተኛታትን ብዝተፈጥረ ረፅሚ እንተወሓደ 10 ሰባት ምስ ተቐትሉ ናይ ሕቡራት መንግስታት ትካል ስደተኛታትን ሰበስልጣንኡጋንዳን ሰላም ንምስፋን ይሰርሑ ከምዘለዎ ኣፍሊጦም።ኣብ መንጎ ደቡብ ሱዳናዊያን ስደተኛታትን ኣተኣናገድቲ ማሕበረሰብን ብሓባር ኣብ ዝጥቀምሉ ማይ ብዝተፈጥረ ጭቕጭቕ እዩ እቲ ጉድኣት ወሪዱ።እቲ ግጭት ብዙሕ ስደተኛ ተተኣናግድ ኣብዘላ ኡጋንዳ ናይ ፀጋታት ሕፀረት ስግኣት ምዃኑ ዘጉልሀ እዩ ይብሉ ተሓልቕቲ። ናይ ሕቡራት መንግስታት ላዕለዋይ ኮሚሽነር ስደተኛታት UNHCR ምርግጋእ ክፍጠርን ንስድተኛታት ዝቐተለ ህውከት ድማ ምርመራ ክካየድን ፅዊዑ ኣሎ። ዝሓለፈ ዓርቢ ብዘጋጠመ ግጭት 10 ሰባት ተቐቲሎም ካልኦት 19 ድማ ቆሲሎም ኣለው። ቲካ ተባሂሉ ኣብ ዝፅዋዕ ናይ ገጠር ዓዲ ዝርከብ ሪኖ መዕቖቢ ስደተኛታት ክልቲኦም ሓቢሮም ኣብ ዝጥቀምሉ ማይ ዝተፈጥረ ምስሕሓብ ስዒቡ ደማዊ ጎንፂ ተፈጢሩ ኢሎም ሰበስላጣን። ኣብ ኡጋንዳ ናይ UNHCR ወኪል ጆል ባውትሩ እቲ ህውከት ዘፍርሕ እዩ ኢሎም። ‘’ብኣተናገድቲ ማሕበረሰብ ዝተወሰደ መጠኑ ዝሓለፈ ግብረመልሲ እቶም ስደተኛታት ምስኡጋንዳዊያን ብሰላም ሓቢሮም ኣብ ምንባር ስግኣት ክፈጥር ከምዝኽእል መርኣያ ምልክት እዩ’’ምስበሉ ኣስዕብ ኣቢሎም‘’ሕፅረት ፀጋታት ተፈጥሮ ኣብ ዘለዎ ከባቢ ከምቲ ናይ ዝሓለፈ ዓርቢሓደጋ ኣሻቓሊ እዩ’’ ኢሎም። 15 ኣባይቲ ስደተኛታት ተቓፂሎም ኣስታት 26 ኣባይቲ ድማ ከምዝተወረሩ UNHCR ሓቢሩ። ናይ ኡጋንዳ ናይ ስደተኛታት ምንስቴር ሙሳ ኤክወሩ እቲ ኣጋጣሚ ዘሕዝን ክብሉ ብግላፅ ምርመራ ይካየድ ኣሎ ኢሎም። ስደተኛታት ንሓደ ቆልዓ ናይቲ ከባቢ ማሕበረሰብ ብዘይተፈልጠ ምኽኒያት ቀጥቂጦም ከምዝቐተሉዎ ኤክወሩ ገሊፆም። እቶም ስደተኛታት በቲ መጥቓዕቲ ዝወረዶም ስነ ኣእሙራዊ በሰላ ንምሕጋዝ ጉጅለታት ናብቲ ከባቢምልኣኹ UNHCR ኣፍሊጡ ኣሎ። ፈፃሚ ዳይረክተር ዓለምለኸ ተበግሶ መሰላትስደተኛታት ዝኾነ ኣቺየንግ ኣኬና ብሰንኪ እገዳታት ለበዳ ኮሮናቫይረስ ዝተጎድአ ቁጠባ ኡጋንዳ ንብዙሓት ሰባት ብፍላይ ድማ ንስደተኛታት ናብራ ኣዚዩ ኣፀጋሚ ገይሩዎ ይርከብ ኢሎም። ጥፍኣት ዝፈፀሙ ናብ ሕጊ ክቐርቡ’ውን ፀዊዖም።’’ግቡእ መቕፃዕቲ ክውሰድ ኣለዎ።ከምዚ ዝበለ ጥፍኣት ዝፈፀሙ ናብ ሕጊ ቐሪቦም ፍርዶም ክረኽቡ ኣለዎም’’ ኢሎም።ሕጋዊ ስጉምቲ እንተድኣ ዘይተወሲዱን እቲ ማሕበረሰብ ፍትሒ ኣይተረጋገፀን ኢሉ እንተ ኣሚኑን እቲ ቀፃላይ ግጭት ዝኸፍአ ክኸውን እዩ ክብሉ ገሊፆም። ዓለም ኣብ ኮቪድ-19 ጠመተ ኣብ ዝገበረሉ እዋን ኣብ መንጎ ስደተኛታትን ኣተኣናገድቲ ማሕበረሰባትንነታ ዘላ ሒደት ፀጋ እቲ ሓደ ነቲ ካሊእ ዝማቐሎ ኮይኑ እንተድኣ ተሰሚዑዎ ወጥሪ ክንህር ከምዝገብርንስደተኛታት ዝሕለቑ ኣክቲቪስታት ይገልፁ።


ህወሓት ብዘይካ ሓደ ወንበር ንኩሉ መናብር ቤት ምኽሪ እቲ ክልል ስዒራ

ናይ መወዳእታ ውፂኢት መረፃ ትግራይ ሎሚሸት ዕላዊ ኮይኑ።ብመሰረት እቲ ውፅኢት ካብ 190 ወናብር ህወሓት 189 ወናብር ከምዝሰዓረ ተፈሊጡ ኣሎ። ኮሚሽነር ቦርድ ምርጫ ትግራይ ኣቶ ሙሉወርቅ ኪዳነ ማሪያም ከምዝገለፁዎ ህወሓት ብበዝሒ ድምፂ ኩሉ 152 ወናብር ምስዓሩን ብተመጣጣኒ ድምፂ ድማ ካብ 38 ወናብር 37 ወናብር ከምዝተዓወተ ሓቢሮም። ሓደ ወንበር ብሄራዊ ባይቶ ዓባይ ትግራይ \ባይቶና\ ረኺቡ ኣሎ።ንመጀመሪያ ግዜ እዩ ተቓዋሚ ፓርቲ ኣብ ቤት ምኽሪ ናይቲ ክልል ወንበር ረኺቡ ዘሎ። ኣብቲ መረፃ ሓሙሽተ ፓርታትን ኣርባዕተ ብውልቅን ተወዳዲሮም 2.7 ሚሊዮን ሰባት ድማ ኣብቲ ምርጫ ንምስታፍ ተመዝጊቦም እዮም።


ኢትዮጵያ ባጢራኣ ቐይራ

መንግስቲ ኢትዮጵያ ነቲ ዝነበረ ናይ 10 ናይ 50ን ናይ 100ን ብር ብምቕያር ሓዲሽ ናይ 200 ብር ብምእትታው ባጤራ ቀይሩ`ሎ። እቲ ሓዲሽ ባጤራ ገንዘብ፥ ንዘይ-ሕጋዊ ፋይናንሳዊ ምንቅስቓሳትን ከምኡ`ውን ንብልሽውናን ኮንትሮባንድን ከምዝዓጽፍ ቀዳማይ ሚንስተር ኣቢይ ኣሕመድ ነቲ ሓዲሽ ባጢራ ብዕሊ ኣብ ዘፍለጠሉ እዋን ኣሰሚዑ`ሎ። No media source currently available


ሳልሳይ ወያነ ትግራይ ኣብ እዋን መረጻ ኣብ ልዕሊ ኣባላቱን ቤተሰቦምን ብኣካላት መራሕቲ ተጽዕኖ ከምዝተገብረ ገሊጹ

ሳልሳይ ወያነ ትግራይ ኣብቲ ክልል ኣብ ዝተኻየደ መረፃ ብምስታፉ ኩርዓትን ሓበንን ከምዝስመዖ ብምግላፅ ኣብ ከይዲ እቲ መረፃ ግና ዕንቅፋት ከምዝገጠሞ ሓቢሩ:: እቲ ውድብ ኣብ ዘውፀኦ መህለፂ ኣብቲ መረፃ ዝተሳተፉ ኣባላቱን ስድርኦምን ፅልዋ ከምዝበፅሖም እውን ገሊፁ:: ኣብዚ ጉዳይ ሙሉጌታ ኣፅብሃ ምላሽ ኮምሽን መረፃ እቲ ክልል እውን ኣካቲቱ ዝስዕብ ፀብፃብ ሊኢኹልና ኣሎ: No media source currently available


ማሕበር ኤርትራውያን ስነ-ጥበበኛታት ኣብ ሽወደን-ናጻ ማሕበር ኮይኑ ይነጥፍ

ካብ ዝምስረት 10 ወርሒ ኣሕሊፉ'ሎ። ካብ ፖለቲካ ናጻ ኮይኑ ዝተመስረተ ምዃኑ፡ ካብ ፍሉይነቱ ሓደ'ዩ። ኣብ ሽወደን 45 ስነ-ጥበበኛታት ሓቑፉ ስርሑ ጀሚሩ'ሎ። ዓበይትን ገዳይምን'ውን ከም ናይ ክብሪ ኣባላቱ ጌሩ ይሓቁፍ'ዩ። ስነ-ጥበብ ኤርትራ፡ ኣብ ወጻኢ ሞይቱ ከይተርፍ፡ ንምዕባዩን ንምሕያሉን፥ ከምኡ'ውን ንሕና'ውን ተጠርኒፍና ክንቅጽልን ክንተሓጋገዝን'ምበር፡ ካልእ ዕላማ የብልናን ይብሉ መራሕታ። ደራስን ዲረክተርን ፊልም እሰይ ተስፋጋብር ኣቦ መንበር። ሙዚቀኛ ማቴዎስ ሃይለኣብ ድማ ምኽትል ኣቦ-መንበር'ዮም። ዕላልና ይቕጽል፥ No media source currently available


ሚልዮን ኣብርሃም፥ ኣብ ወርሓት ሓንሰ መስቀለ ዘለዎ ዝንባለ

ኣብ ግጥምን ሙዚቃን ይነጥፍ'ዩ። ኣብ ባህልን ምስግጋር ባህልን ልዑል ተገዳስነት ኣለዎ። ሚልዮን ኣብርሃም ፥ ኣብ ከተማ ተወሊዱ ዓብዩ ከብቅዕ ካብ ቀረባ ዓመታት ጀሚሩ ድማ ኣብ ወርሓት መስከረምን ሓንሰ መስቀለን ኣመልኪቱ ናይ ምጽሓፍ ዝንባለ ኣርእዩ'ሎ። ዝያዳ ክደፍኣሉ ብምትብባዕ፡ ንሎሚ ምስኡ ዝገበርናዮ ዕላል እነሆ! No media source currently available


ዕጹብ ድንቅ ዝተባህለሉ ኣብ ኣዲስ ኣበባ ዝተሰርሐ ሸገር ፓርክ ተመሪቑ

ንከተማ ኣዲስ ኣበባን ህዝቢ ኢትዮጵያን ናይ ሓዲሽ ዓመት ህያብ ኮይኑ ዝቐረበ ሸገር ፓርክ ሎሚ ተመሪቑ። ፕረሲደንት ሳህለወርቅ ዘውደ፥ ኢትዮጵያውያን ዝኾርዑላን ናይ ኣፍሪቃ ፖለቲካዊ መዲና ዝኾነትን ኣዲስ ኣበባ፥ እዚ ዝመስል ናይ ህዝቢ መዘናግዒ ክትረክብ ከላ፥ስማን ደረጅኣን ልዕል ከምዝብል ኣመልኪተን። ተሰማሚዕናን ተርዳዲእናን፥ ዘለና ዓቕሚ ኣወሃሂድና እንታይ ክንገብር ከም እንኽእል`ውን እዚ ሓዲሽ ፓርክ ህያው ምስክር`ዩ ኢለን። ቀዳማይ ሚንስተር ኣቢይ ኣሕመድ ነቲ መዘናግዒ ፓርክ ኣብ ምትግባር ንዝገበሮ ኣስተዋጽኦ`ውን ኣመስጊነን። ኣብቲ ቦታ ዝነበረ ቀዳማይ ሚንስተር ኣቢ`ውን ኣብ ምህናጽ`ቲ ፓርክ ዓቢይ ኣበርክቶ ጌሮም ዝበሎም ህያባት ኣበርኪትሎም። ኣብቲ ስነ-ስርዓት ምረቓ፥ ኮማንዶታት ሓይሊ ኣየር፥ ኣየር ወለድን፥ ሪፓብሊካን ጋርድን ወተሃደራዊ ምርኢታት ኣርእዮም፥ ከምኡ`ውን እቲ መንግስቲ ሓደስቲ ታንክታቱን መዳፍዓቱን ንምርኢት ከም ዘቕረበ ተሓቢሩ`ሎ።


ሪኢቶታት ህዝቢ ኣብ መረፃ ትግራይ

ኣብ ክልል ትግራይ ትማሊ 4 ጳጉሜ ምርጫ ተኻይዱ ኣሎ።ኣብቲ ምርጫ ህወሓት ሓዊሱ ሓሙሽ ፖለቲካዊ ውዳባትን ኣርባዕተ ናይ ውልቂ ተወዳደርትን ተሳቲፎም ኣለው።ብመሰረት ሓበሬታ ኮሚሽን ምርጫ ናይቲ ክልል 2.76 ሚሊዮን ህዝቢ ድምፂ ንምሃብ ተመዝጊቡ እዩ።ንምዃኑ ሰባት ነቲ ምርጫ ከመይ ይሪኡዎ። ጋዜጠኛታት ቪኦኤ ናብ ዝተፈላለዩ ክፋላት ኢትዮጵያ ንዝርከቡ ሪኢቶታት ሓቲቶም ልኢኾም ኣለው። ሻሚል ዝተብሃለ ነባራይ ከተማ ኣዳማ ናይ ትግራይ ምርጫ ብዙሕ ለውጢ ዘምፅእ ኮይኑ ከምዘይሪኦ ይገልፅ።ቤት ምኽሪ ፌደረሽን ሕጋዊ ኣይኮነን ክሳብ ዝበሎ ብደረጃ ሃገር ዘምፅኦ ለውጢ ኣሎ ኢለ ኣይኣምንን ይብል። ‘’እቲ ክልል በይኑ ምርጫ ምክያዱ ትርጉሙ ኣይርድኣንን ዝበለ ንሱ ኣብ ውሽጢ ኢትዮጵያ ለውጢ ዘምፅእ ምርጫ ገይረ ኣይሪኦን’’ ኢሉ። ፌደራል መንግስቲ ሕጋዊ ኣይኮነን ስለዝበሎ ድሕሪ ዝተወሰነ ስጉምቲ ምውሳዱ ኣይተርፍን ይብል ብምውሳኽ። ‘’ብምዝርራብ እንተዝፍታሕ ፅቡቕ እዩ ከምዚ እንተቐፂሉ ግን ህወሓትን ፌደራል መንግስትን ናብ ኵናት ክኣትው ይኽእሉ’ዮም’’ ይብል ሻሚል ኣስዒቡ። ምርጫ ምክያዱ ተቓውሞ ከምዘይብሉ ዝገለፀ ዶክተር መገርሳ ዝተብሃለ ካሊእ ነባራይ ኣዳማ ኣብ ትግራይ ምርጫ ምክያዱ ህዝቢ ልዕልነት ከምዘለዎ እዩ ተሰሚዑኒ ምኽኒያቱ ድማ ብናይ ባዕሎም ፍቓድ ንምምራፅ ናይ ባዕሎምመፃኢ ዕድል ብባዕሎም ዝወሰንሉ ስለዝኾነ እዩ ይብል ዶክተር መገርሳ። ‘’ንሳቶም ምርጫ ክንገብር ኢና ኢሎም።ፌደራል ድማ ምርጫ ክተግብሩ የብልኩም ኢሉዎም።ንሳቶም ክኣ ምርጫ ኣካይዶም ኣለው።ኣነ ፅቡቕ እዩ ኢለ እየ ዝኣምን።ንኢትዮጵያ ይጎድእ እዩ ዝብል እምነት እውን የብለይን።ንኢትዮጵያ ዝጎድእ ነገር እውን ኣይኮነን።ካልኦት ከምኡ እንተመሪፆም እውን ፅቡቕ እዩ ንሕና እውን ክንመርፅ ኣለና ኢለ እየ ዝኣምን’’ ኢሉ። እቲ ውጥረት እውን ብምዝርራብ ክፍታሕ ኣለዎ ይብል ንሱ።ኣብ ብዙሓት ከባቢታት ክልል ኦሮሚያ ብዙሕ ግጭትን ቅልውላውን፣ብሓይልታት ፀጥታ ዝቕተሉ ሰባት፣ምዕፃው መንግዳታት እውን ስለዘሎ ነዚ ኣብ ግምት ብምእታው ምርጫ ተኻይዱ እቲ ህዝቢ እንተዝዓርፍን ብሰላም ስርሑ እንተዝፅቕፅልን ይሓይሽ ይብል ዶክተር መገርሳ። ሽሙ ክግለፀሉ ዘይደለየ ካሊእ ወሃቢ ሪኢቶ ድማ መንግስቲ ብዘውፅኦ ናይ ምርጫ እዋን ተጋሩ ሓቂ ዝመስል ነገር እንተሃለዎም እውን እዚ ምርጫ ግን ንህዝቢ ትግራይ ይጠቅም እዩ ዝብል እምነት የብለይን ምኽኒያቱ ድማ ኣብ ሓደ ሃገር ክልተ መንግስቲ ክህሊ ስለዘይብሉ እዩ ኢሉይ። ኢብራሂም ሳሊሕ ዝተብሃለ ወሃቢ ሪኢቶ ንናይ ትግራይ ምርጫ ኣወንታዊ ሪኢቶ ከምዝለዎ ይገልፅ። ‘’ናይ ትግራይ ምርጫ ደስ እናበለኒ እየ ሪኢዮ’’ ዝበለ ኢብራሂም ‘’ኩሉ ህዝቢ ናይ ካልኦት ክልላት ህዝቢ እውን ከምዚ ናይ ባዕሉ ዕድል ተዝውስን ኣዚዩ ደስ ምበለኒ ኢሉ። ’’ክልላት ተሰማሚዐን እየን ነቲ ፌደራል መንግስቲ መሰል ዝሃብኦን ዝመስረትኦን።ስለዚ ንፌደራል መንግስቲ ክቆፃፀርኦ ዝግበአን ክልላት እየን ብናይተይ እምነት’’ ይብል ኢብራሂም። እቲ ምርጫ ንኢዮጵያ ሓደጋ ኣይኮነን መንግስቲ ፌደራል ብፈኸራን ምፍርራሕን ከይኮነስ ነዚ ተቐቢሉ ኮፍ ኢሉ ክዘራረብ ኣለዎ ኢሉ ኢብራሂም ሳሊሕ። ነባራይ ኣዲስ ኣበባ ዝኾነ ታምራት ኣይጃ ናይ ትግራይ ምርጫ ኣብዚ ሕዚ እዋን እንተዘይካይድ ፅቡቕ ነይሩ ይብል። ካልኦት ብርክት ዝበሉ ዝተፈላለዩ ሰባት ካብ ድሬዳዋ፣ ጂጂጋን ካልኦት ከተማታትን ዝተፈላለዩ ሪኢቶታት ሂቦም ኣለው። ፌደራል መንግስቲ ኣብ ዝተቓወሞን ናይኢትዮጵያቤትምኽሪፌደረሽን ሕጋዊ ኣይኮነን ኣብ ዝበሎን መረፃ ግራይ ልዕሊ 2.76 ሚልዮን መረፅቲ ተመዝጊቦም ኣለው :: ኣብ 38 ክልላት መረፃ 2,672 ጣብያታት መረፃ ኣለዉ:: ኣብዚ መረፃ ህወሓት፣ሳልሳይ ወያነ ትግራይ፣ ባይቶና፣ውድብ ናፃነት ትግራይን ዓሲምባ ዴሞክራሲያዊ ፓርቲን ኣርባዕተ ናይ ውልቀ ተወዳደርቲ ኣብቲ መረፃ ተሳቲፎም:: ዓረናን ናይ ትግራይ ዴሞክራሲያዊ ፓርትን ካብቲ ምርጫ ንርእሶም ኣገሊሎም እዮም::ክልተ ናይ ውልቂ ተወዳደርቲ እውን ንባዕሎም ኣግሊሎም። እቲ መረፃ ን190 መናብር ቤት ምኽሪ ክልል ትግራይንምቁፅፃር እዩ ተኻይዱ:: 152 መናብር ኣብዝሓ ድምፂ ብዝረኸቡ ዝተሓዝ ኮይኑ 38 ድማ ኣብቲ መረፃ ዝተሳተፉ ውድባትዝረኸብዎ ድምፂ ብተመጣጣኒ ስርዓት መረፃ ተቖፂሩ ዝካፈልዎ እዩ::


ጥረ ሓቅታት ምርጫ ክልል ትግራይ

ኣብ መረፃ ትግራይ ልዕሊ 2 ነጥቢ 76 ሚልዮን መረፅቲ ተመዝጊቦም ኣለው:: ኣብ 38 ክልላት መረፃ 2,672 ጣብያታት መረፃ ኣለዉ:: ኣብዚ መረፃ ህወሓት፣ሳልሳይ ወያነ ትግራይ፣ ባይቶና፣ ውድብ ናፃነት ትግራይን ዓሲምባ ዴሞክራሲያዊ ፓርቲን ኣርባዕተ ናይ ውልቀ ተወዳደርቲ ኣብቲ መረፃ ተሳቲፎም:: ዓረናን ናይ ትግራይ ዴሞክራሲያዊ ፓርትን ካብቲ ምርጫ ንርእሶም ኣገሊሎም እዮም::ክልተ ናይ ውልቂ ተወዳደርቲ እውን ንባዕሎም ኣግሊሎም። እቲ መረፃ ን190 መናብር ቤት ምኽሪ ክልል ትግራይ ንምቁፅፃር እዩተኻይዱ:: 152 መናብር ኣብዝሓ ድምፂ ብዝረኸቡ ዝተሓዝ ኮይኑ 38 ድማ ኣብቲ መረፃ ዝተሳተፉ ውድባት ዝረኸብዎ ድምፂ ብተመጣጣኒ ስርዓት መረፃ ተቖፂሩ ዝካፈልዎ እዩ::


መረፃ ክልል ትግራይ ሎማዓንቲ ተኻይዱ

ኣብቲ መረፃ ብመራፅነት ዝተሳተፉ ሰባት ካብ ፍርቂ ለይቲ ጀሚሩ ኣብቲ መረፃ ንምስታፍ ናብ ጣብያ መረፃ ምምፀኦም ገሊፆም:: እቲ መረፃ "ህዝቢ ትግራይ ብዝመረፆ ጥራሕ ከምዝመሓደር ዘርኣየሉ ፍሉይ ዕለት እዩ" ኢሎም ኣለው መረፅቲ::  ኣብ ከተማ መቐለ ንህወሓት ወኪለን ዝተወዳደራን ኣፈ ጉባኤ ቤት ምኽሪ ፌደረሽን ዝነበራን ንባዕለን ካብስልጣን ኣፈ ጉባኤነት ዘግለላን ወይዘሮ ከሪያ ኢብራሂም "እቲ መረፃ ህዝቢ ትግራይኣብመድረኽ ዓለም ስሙ ክብ ዘበሎ ፀላእቱ ድማ ርእሶም ከድንኑ ዝገበረ እዩ" ኢለን::ንውድብ ናፅነት ትግራይ ወኪሉ ዝተወዳደሩ ኣይተ መሓሪ ዮሃንስ ብወገኑ መረፃ ትግራይ ከም ካሊእ መረፃ ከይኮነስ ከምሪፍረንደም እዩ ዝቑፀር ኢሉ:: ኣብ ክልል ትግራይ ኣብ ዝተኻየደ መረፃ ንዘይምሳታፍ ዝወሰነ ትግራይ ዴሞክራሲያዊ ፓርቲ ኣብቲ ናይ ሎማዓንቲ መረፃ ህዝቢ ተገዲዱ እዩ ናብ መረፃ ወፂኡ ኢሉ:: ኣብ ራያ፣ፀገዴን ወልቃይትን ክልል ትግራይ ሎሚ ኣብዝተኻየደ ምርጫ ብሓይሊ ክመርፁ ተግይሮም ክብሉ ሽሞም ክጥቀሰሎም ዘይደለዩ ነበርቲ ገሊፆም ይብል ፀብፃብ ኣስቴር ምስጋናው ካብ ባህርዳር። ሓላፊት ቢሮ ርክብ ህዝብን መንግስትን ትግራይ ወይዘሮ ሊያ ካሳ ነዚ ክምልሳ ከለዋ እዚ ንህዝቢ ትግራይ ካብዘይምፍላጥን ምንዓቕን ዝተዘረበ ናይ ሓሶት ዘረባ እዩ ኢለን:: ኣብ ምዕራባውን ደቡባዊ ከባቢታት ትግራይ ከምካሊእ ከባቢ ትግራይ እቲ መረፃ ብድልየት ህዝቢ ዝተኻየደን ሰፊሕ ተሳትፎ ህዝቢ ዝተኻየደሉን እዩ ኢለን:: ኣብቶም ከባቢታት ፀገም ፀጥታ ከምዘሎን ህዝቢ ብግዲ ክመርፅ ተገይሩ ተባሂሉ ዝተገለፀ ክፉእ ትምኒት ፀላእቲ ህዝቢ ትግራይ እዩ እምበር ኣብ መሬት ዘሎ ሓቂ ኣይኮነን ብምባል ህዝቢ ድማ ኣብዚ መረፃ ብበዝሒ ብምስታፍ ኣሕፊርዎም እዩ ክብላ ተዛሪበን:: እዚ ከምዚ ኢሉ እናሃለወ ብምኽኒያት ሓዱሽ ዓመት ምስ መንግስታዊ ቴሌቪዥን ኢትዮጵያ ቃለምልልስ ዘካየዱ ናይ ኢትይቶጵያ ቀዳማይ ምንስቴር ኣብይ ኣሕመድ ኣብ ክልል ትግራይ ዝተኻየደ ምርጫ ከም ብጸልማት ብርሃን ወርሒ ተሓቢእካ ዝስራሕ ገዛ`ዩ፥ ከም ኩሎም ብለይቲ ተሓቢእካ ብስርቂ ዝስርሑ ካብ ሕጊ ወጻኢ ዝኾኑ ገዛውቲ፥ እቲ ናይ ክልል ትግራይ ምርጫ`ውን ዋጋ ዘይብሉ`ዩ ኢሎም።


መረጻ ትግራይ 2012 ተዛዚሙ፣ ምቁጻር ድምጺ ተጀሚሩ

ናይ ሎምዘበን ክልላዊ መረፃ ትግራይ ሎማዓንቲ ተኻይዱ ኣሎ። እቲ መረፃ "ህዝቢ ትግራይ ብዝመረፆ ጥራሕ ከምዝመሓደር ዘርኣየሉ ፍሉይ ዕለት እዩ" ኢሉ ገሊጽዎ ክልላዊ መንግስቲ ትግራይ። ኣብቲ መረፃ ብመራፅነት ዝተሳተፉ ሰባት ካብ ፍርቂ ለይቲ ጀሚሩ ኣብቲ መረፃ ንምስታፍ ናብ ጣብያ መረፃ ምምፀኦም ገሊፆም። ‘እቲ መረፃ ህዝቢ ትግራይ ኣብ መድረኽ ዓለም ስሙ ክብ ዘበሎ ፀላእቱ ድማ ርእሶም ከድንኑ ዝገበረ እዩ’ ኢለን ኣብ ከተማ መቐለ ንህወሓት ወኪለን ዝተወዳደራ ወይዘሮ ከሪያ ኢብራሂም። ንውድብ ናፅነት ትግራይ ወኪሎም ዝተወዳደሩ ኣይተ መሓሪ ዮሃንስ ብወገኑ ‘መረፃ ትግራይ ከም ካሊእ መረፃ ኣይኮነን ከም ሪፍረንደም እዩ ዝቑፀር’ ኢሉ። ኣብ ትግራይ ዝመሰረቶም ዓረና ትግራይን ትግራይ ዴሞክራሲያዊ ፓርቲን ውድባት ‘እቲ መረፃ ሕጋዊ ኣይኮነን’ ብምባል እውን ዘይሳተፍሉ መረፃ እዩ። ኣብቲ መረፃ ክሳተፉ ምንቅስቓስ ጀሚሮም ዝነበሩ 2 ናይ ውልቀ ተወዳደርቲ ኮምሽን መረፃ ፍትሓዊ ኣይኮነን ብምባል ዓርሶም ኣግሊሎም። 4 ናይ ውልቀ ተወዳደርቲ ተሳቲፎም። ልዕሊ 2 ነጥቢ 76 ሚልዮን ህዝቢ መሪጹ። 38 ክልላት መረፃ 2672 ጣብያታት መረፃ ኣለዉ። ኣብዚ መረፃ ህወሓት፣ ሳልሳይ ወያነ ትግራይ፣ ባይቶና፣ ውድብ ናፃነት ትግራይን ዓሲምባ ዴሞክራሲያዊ ፓርቲን ተሳቲፎም ኣለዉ። ናይ 2012 ክልላዊ መረፃ ን190 መናብር ቤት ምኽሪ ክልል ትግራይ እዩ ተኻይዱ። 152 መናብር ኣብዝሓ ድምፂ ብዝረኸቡ ዝተሓዝ እቲ 38 መናብር ድም ኣብቲ መረፃ ዝተሳተፉ ውድባት ብዝረኸብዎ በዝሒ ድምፂ ብተመጣጣኒ ስርዓት መረፃ ተቖፂሩ ዝካፈልዎ እዩ።


ኣባላት ጸጥታ ኢትዮጵያ፡ ጋዜጠኛታት ናብ ክልል ትግራይ ከይዶም ነቲ መንግስቲ ዘይ-ሕጋዊ ዝብሎ ክልላዊ ምርጫ ከይስንዱ ብነፋሪት ምብራር ከልኪሎምመንግስቲ ቀዳማይ ሚንስተር ኣቢይ ኣሕመድ ንኢትዮጵያ ናብ ዝሓሸ ክፉት ምዕራፍ ከሳግራ ኣብ ዝፍትነሉ ዘሎ እዋን፥ ንጽባሕ ረቡዕ 9 መስከረም ወይ 4ተ ጳጉመን ኣብ ክልል ትግራይ ተሓሲቡ ዘሎ ምርጫ ጸገም ኮይንዎ`ሎ።  ቅድሚ ኣቢይ ኣሕመድ ናብ ስልጣን ምምጽኡ ን27 ዓመት ንጥምረት መንግስቲ ፓርትታት ኢትዮጵያ ዝመርሐ ክልል ትግራይ፥ መንግስቲ ብምኽንያት ኮሮናቫይረስ ነቲ ሃገራዊ ምርጫ ምስግጋሩ ብተሪር ክቃዎሞ`ዩ ጸኒሑ`ሎ። ንክልላዊ ምርጫ ንምኽልካል ዝግበር ዝኾነ ፈተነ ድማ ከም እወጃ ኩናት`የ ዝቖጽሮ ኢሉ ኔሩ።  ቤት-መኽሪ ፈደረሽን ዝሓለፈ ቀዳም ነቲ ምርጫ ትግራይ ዘይሕጋዊ`ዩ ኢልዎ`ዩ። ኣብ ልዕሊ`ቲ ክልል ዝኾነ ማዕቀብ ናይ ምግባር እማመ ግን ኣየቕረበን።  ጉጅለታት ሰብኣዊ መሰልን ናጽነት ፕረስን፥ ነቲ ኣብ ልዕሊ ረፖርተራት ዝተወስደ ምክልባት ኮኒኖሞ`ዮም- ከምቲ ኣብ ትግራይ ዝካየድ ምርጫ ዝበለ ፍጻመታት ንምሽፋን ንኣህጉራውን ዘቤታውን ሚድያታት ኣዝዩ ኣገዳሲ`ዩ ብምባል።  ለይቲሻ በይደር፥ ኣብ ሁማን ራይትስ ዋች ዲረክተር ጉዳይ ቀርኒ ኣፍሪቃ`ያ፥ ከምዚ ትብል፥ "ኣብ ክልል ትግራይ ዝግበሩ ፍጻመታት ኣብዚ እዋን`ዚ ዓቢይ ህዝባዊ ኣገዳስነት ኣለዎም። ፈደራል መንግስቲ ንጋዜጠኛታት ክኽልክሎም ኣይግባእን`ዩ። ኣህጉራዊያን ትካላት ይኹና ናይ ኢትዮጵያ ሚድያታት ከምዚ ዓይነት ፖለቲካዊ ምዕባለታት ብናጻ ሪፖርት ክገብራ ክፍቀደን ኣለዎ" ጋዜጠኛታትን ብርክት ዝበሉ ገያሾን -ምስ ኣህጉራዊ ጉጅለ ቅልውላው ዝሰርሕ ዊልያም ዳቪድሰን ዝርከቦም- ኣብ ከባቢ ማዕጾ መዓርፎ ነፈርቲ ምስ በጽሑ፥ ክልተ ሰበ-ስልጣን ጸጥታ መጺኦም፥ ምስ መን ከም ዝሰርሑ፥ ስለምንታይ ንመቐለ ይኸዱ ከምዘለዉን፥ ምኽንያት መገሻኦምን ሓቲቶሞም። 3ተ ንኣውሎ መዲያ ዝተባህለ ናይ ውሽጢ ሃገር ሚድያ ዝሰርሑን፥ ነዚ ሪፖርት`ዚ ዝለኣኸን፥ ተለፎናቶም፥ ፓስፖርቶምን ፕረስ ካርዶምን ተሓዲጎም። ሓደ በዓል ስልጣን ድማ ናይዚ ሪፖርተር ቁጽሪ ተለፎን ወሲዱ ንኣካውንት ማሕበራዊ ሚድያ ክፍትሽ ሓቲቱ። ክልተ ንኣውሎ ሚድያ ዝሰርሑ ሪፖርተራት ብምኽንያት`ቲ ኣብ መቐለ ዝካየድ ምርጫ ከምዝተኸልከሉ ገሊጾም ኣለዉ። ዝሓለፈ ሰሙን፥ በዓል-ስልጣን ብሮድካስቲንግ ኢትዮጵያ፥ ናብ ጋዜጠኛታት እናደወለ፥ ነቲ ፈደራል መንግስቲ ኣፍልጦ ዘይሃቦ ምርጫ ከይጽብጽቡ ኣጠንቂቑ ምንባሩ`ውን ተጠቒሱ`ሎ። ኣፈኛ ቤት ጽሕፈት ቀዳማይ ሚንስተር ርኢቶ ካብ ምሃብ ተቖጢቡ`ሎ፥ ሰበ-ስልጣን ሚንስትሪ ወጻኢ ድማ ክርከቡ ኣይተኻእለን። ማሕበር ወከልቲ ጋዜጠኛታት ወጻኢ ብዛዕባ`ቲ ኣብ ክልል ትግራይ ሪፖርተራት ከይጽብጽቡ ዝተግብረ ነገር ብኸቢድ ከምዘሻቐሎ ገሊጹ`ሎ። 'ሰበ-ስልጣን ኢትዮጵያ፥ ንጋዜጠኛታት ክጽብጽብዎ ዘለዎምን ኣብ ዘይብሎምን ጉዳይ ፖሊስ ብምዃን፥ ነቲ ኣብ ዝሓለፈ 2ተ ዓመታት ናጽነት ሚድያ ንምዕባይ ዝተወስደ ስጉምትታት ከይጎድእዎ ንምሕጸን "ይብል እቲ ማሕበር ዘውጽኦ መግለጺ- ከም ጸብጻብ ሳይመን ማርክስ ካብ ኣዲስ ኣበባ።


ቤት መኽሪ ፈደረሽን ኢትዮጵያ ኣብ ክልል ትግራይ ዝካየዱ ዘለዉ  ናይ ምርጫ ምንቅስቓሳት ከም ዘይተኻየዱ ዝቑጸሩ፥ ዘይጸንዑን ተፈጻምነት ዘይብሎምን`ዮም ብምባል ወሲኑ

ቤት መኽሪ ፈደረሽን ኢትዮጵያ ኣብ ዘካየዶ ህጹጽ ኣኼባ ፥ኣብ ክልል ትግራይ ዝካየዱ ዘለዉ ናይ ምርጫ ምንቅስቓሳት ንሕገ-መንግስቲ ዝጻረሩ ስለዝኾነ ብመሰረት ዓንቀጽ 9 (1) ፥ ከም ዘይተኻየዱ ዝቑጸሩ፥ ዘይጸንዑን ተፈጻምነት ዘይብሎምን`ዮም ብምባል ብምሉእ ድምጺ ወሲኑ`ሎ። ብዛዕባ`ዚ ርኢቶታቶም ዝሃቡ ራያ-ራዩማ ፓርትን ወልቃይት ጠገዴ መንነት ኣኽባሪ ኮሚቴን፥ ክልል ትግራይ ዘካይዶ ዘሎ ናይ ምርጫ ምንቅስቓስ፡ ቤት-መኽሪ ፈደረሽን ካብ ሕጊ ወጻኢ`ዮም ኢሉ ምምዳቡ ግቡእ`ዩ ድሕሪ ምባል፥ ኣብ ወልቃይትን ኣብ ራያን ንዝፈጸሙ ዘለዉ ግህሰታት ሰብእዊ መሰላት ግን ዝኾነ ዓይነት ፍታሕ ብዘይምቕማጡ ቅር ኢሉና`ሎ ። No media source currently available


ፕረሲደንት ሱዳን ጀነራል ዓብዱልፈታሕ ኣል ቡርሓን ሎሚ ኣብ ኤርትራ ናይ ሓደ መዓልቲ ምብጻሕ ከምዝገበረ ሚንስተር ዜና ኤርትራ ኣቶ የማነ ገብረመስቀል ኣብ ዝለኣኾ ትዊተር ሓቢሩ። ምስ ፕረሲደንት ኢሳያስ ኣፈወርቂ ድማ ኣብ ንግዲ፡ ጸጥታን ወተሃደራውን ጭቡጥ ስጉምትታት ንምውሳድ ኣብ ዘኽእል ስምምዕ ከምዝበጽሑ ጠቒሱ'ሎ። ከምኡ'ውን ዞባዊ ሰላም ኣብ ምሕያል ብዕቱብ ክሰርሑ ምስምምዖም ተተሓሒዙ ዝመጻና ዜና ይገልጽ። መራሒ ሱዳን ናብ ሃገሩ ቅድሚ ምምላሱ ኣብ ከባቢ ኣስመራ ኣብ ዝርከባ ዲጋታትን ልምዓታዊ ፕሮጀክትታትን'ውን ተዘዋዊሩ ከምዝተዓዘብ ኣቶ የማነ ኣብ ትዊተሩ ጠቒሱ'ሎ። No media source currently available


አሜሪካ ብሰንኪ ምምላእ ማይ ግድብ ህዳሴ ንኢትዮጵያ ካብ ዝሰልዐቶ ደገፍ ገንዘብ ንገሊኡ ከልኪላታ

ርክብ ኣሜሪካን ኢትዮጵያን ኣብ ሓባራዊ ረብሓ፣ ኣብ ቀርኒ ኣፍሪቃ ምዕሳል ሰላምን ጸጥታን ዘተኮረ ከምኡውን ንታሪኻዊ ፖለቲካዊን ቁጠባዊን ለውጢ ብመንግስቲ ኢትዮጵያ ምድጋፍን ኣብ ዝብሉ ዝተሰረተ እዩ። እንተኾነ፣ ብዛዕባ ኣመላልኣን ምሕደራን ግድብ ዓብዪ ህዳሴ ይካየድ ዝነበረ ልዝብ ሰለስቲኤን ሃገራት፣ ንቅድሚት ፈንተት ክብል ዘይምኽኣሉ ንዩናይትድ ስቴትስ ኣሻቂሉዋ ኣሎ። ኣሜሪካ፣ ንስሉሳዊ ልዝብ ኢትዮጵያ፣ ሱዳንን ግብጽን ተሳልጥን ሓባራዊን ምዕሩይን ተረባሓይነት ንክህሉን ሰሪሓ እያ። እቲ ንኢትዮጵያ ይዋሃብ ዝነበረ ገለ ደገፍ ንክቋራጽ ኣሜሪካ ምውሳና፣ ኢትዮጵያ ብዛዕባ ድሕነት እቲ ግድብ ኣብ ስምምዕነት ቅድሚ ምብጻሓ ብናይ ገዛእ ባዕላ ተበግሶ ነቲ ግድብ ማይ ንክትመልእ ምውሳና ከምዘሻቀላ ሓባሪ ይብል'ዩ ይብል ሚኒስቴር ወጻኢ ኣሜሪካ። ዩናይትድ ስቴትስ፣ ቅድሚ ኣገደስቲ ስጉምቲታት ምርግጋጽ ድሕነት’ቲ ግድብ ምፍጻሞም ምምላእ ማይ ምጅማር ግቡእ ኣይኮነን እናበለት አቀዲማን ደጋጊማን ተዛሪባ እያ። ብዘይካዚ፣ ልዝባት ኣብ ዝቅጽልሉ እዋን፣ ማይ ምምላእ ምጅማር ማለት፣ ንእምነት ታሕተዎት መፋስስ ሃገራት ዝሽርሽር’ዩ። ካብኡ ዝሰገረ፣ ኣብ ሓምለ ዝተፈጸመ ምምላእ ማይ እቲ ግድብ፣ ኢትዮጵያ፣ ኣብ’ቲ ኣፍሪቃ ትመርሖ ዘላ መስርሕ ልዝብ ‘ባዕላዊ ስጉምቲ’ ኣይወስድን ክትብል ንዝኣተወቶ ቃል ዝዓጸፈ እዩ። ዩናይትድ ስቴትስ ዓሚ ንኢትዮጵያ ዝለገሰቶ መጠን ድጋፍ፣ ኣሜሪካ ሎሚ’ውን ቀንዲ ልምዓታዊ መሻርኽታ ምዃና ዘረጋግጽ እዩ። መንግስቲ ዩናይትድ ስቴትስ ንስራሕቲ ጸረ ኤይድስን ካልኦት ሰብኣዊ ሓገዛትን ከምኡውን ኣብ ወፍሪ ጸረ ኮቪድ 19ን ካልኦት ገለ ምምሕዳራዊ ወጻኢታት ንኢትዮጵያ ዝልእኸላ ገንዘብ ክቅጽል እዩ። ምስ ሰለስቲኤን ሃገራት ዝተጀመረ መስርሕ፣ ስለ ምብጻሕ ስምምዕነት ርትዓዊን ምዕሩይን ተጠቃምነት ተባሂሉ ክንቅጽለሉ ኢና። ዝዓበየ መዘራረቢ ነጥቢታት ኢትዮጵያ፣ ሱዳንን ግብጽን ተፈቲሑ እዩ። ኣብ ልዕሊ ግድብ ዓብዪ ህዳሴ ዝብጻሕ ስምምዕነት ኣሳጋሪ ክኾን እዩ። ንህይወት 250 ሚልዮን ህዝቢታት፣ ብኣገባ ዶብ ሰገር ምትሕብባራትን ዞባዊ ምትእስሳራትን ንቁጠባዊ ዕድላት ዘስፍሕ ከምዝኾን መግለጺ ሚኒስትር ኣሜሪካ ይሕብር።


ኣብ ሶማሊያ ኣብ ዝተኻየደ ውግእ 10 ሰባት ተቐቲሎም

ኣብ ሶማሊያ ማእኸላይ ዞባ ከባቢ ሙዱግ ኣብ መንጎ ኣል ሸባብን ዕጡቓት ነበርትን ብዝተኻየደ ሓዱሽ ውግእ እንተወሓደ 10 ሰባት ከምዝተቐትሉ መሳኻኽር ገሊፆም። ነቲ ከባቢ ብኽፋል ዝተቆፃፀሩ ከቢድ ኣፅዋር ዝሓዙ ዕጡቓት ኣል ሸባብ ሎማዕንቲ ዓርቢ ምስ ነበርቲ ሻበሎ ተታዅሶም።በዝሒ ዝተቐተሉ10 ምብዝፅሑ ዘረጋገፁ ኣባል ቤት ምኽሪ ናይቲ ከባቢ ዓብዱልቃዲር ሰይድ ዓብዱል እቲ ኣሃዝ ካብኡ ንላዕሊ ክኸውን እዩ ኢሎም።መብዛሕቲኦም ዝተቐተሉ ነበርቲ ናይቲ ከባቢ ምዃኖም እውን ወሲኾም ሓቢሮም።


2ይ ክፋል ብዛዕባ ምምስራት ባይቶ ይኣክል ኤርትራውያን ጨንፈር ዋሺንግተን ዲሲ

ብሰንኪ ለበዳ ቫይረስ ኮሮና ንኣዋርሕ ተጎናዲቡ ዝጸንሐ ምምስራት ባይቶ ይኣክል ጨንፈር ዋሺንግተን ዲሲን ከባቢኣን፡ ዝሓለፈ ቀዳም 29 ነሓሰ 2020 ተመስሪቱ'ሎ። እቲ ብናይ ዙም ቪድዮ ብርሕቐት ዝተኻየደ ኣኼባ ብቕሉዕን ናጻን ዝተኻየደን ደሞክራሲያዊ ኣገባብ ዝተኸተለን ምንባሩ'ውን ተጠቒሱ'ሎ። ምስ ኣባል መሪሕነት ባይቶ ይኣክል ጨንፈር ዋሺንግተን ዲሲን ከባቢኣን ኣቶ ማሕፉዝ ኢብራሂም ዝተኻየደ ቃለ-መጠይቕ ቀዳማይ ክፋል ኣብዚ ምስማዕ ይክኣል። No media source currently available


'ቤት ምኽሪ ፈደረሽን ምስ ምርጫ ትግራይ ኣተኣሳሲሩ ዘሕልፎ ውሳነ፣ ማዕረ ኣዋጅ ኩናት'ዩ ዝቁጸር' ኢሉ ፈጻሚ ስራሕ ቤት ምኽሪ ትግራይ

መንግስቲ ክልል ትግራይ ሎሚ ምሸት ኣብ ዝዘርገሖ መግለጺ ‘ምቅርራባት ቅድመ መረፃ፣ ሕግን ስርዓትን ተኸቲሎም ይዛዘሙ ኣለው። ዝተርፍ ተግባር፣ መረፃ ምክያድን ብውሳነ ህዝቢ መንግስቲ ምምስራትን ይኸውን’ ይብል። ሃገራዊ ቤት ምኽሪ ፌደሬሽን፣ ከይዲ መረፃ ትግራይ ደው ክብል እንተዘይኾይኑ ሕጋዊ ስጉምቲ ክወስድ ከምዝግደድ ኣፍሊጡ ነይሩ። ክልል ትግራይ ብወገኑ፣ ነቲ ቤት ምኽሪ ፈደረሽን ዝተልኣኸ ደብዳበ መልሲ ከምዝሃበ'ውን ናይ ሎሚ መግለጺ ይሕብር። ፈጻሚ ስራሕ ቤት ምክሪ ትግራይ ኣብ መግለጺኡ 'ቤት ምክሪ ፈደረሽን ብዘይተለመደ ኣግባብ ኣጀንድኡ ዘይፍለጥ ህፁፅ ኣኼባ ፀዊዑ ይርከብ። ኣብ ዝሓለፈ እዋን ዝተፅሓፈ ናይ መልሲ ደብዳበ ብግልፂ ከምዘቐመጦ ንክልላዊ መረፃ ህዝቢ ትግራይ ንምትዕንቓፍ ዝመሓላለፉ ዝኾነ ይኹን ውሳነ ተቐባልነት ከምዘይብሉ ክፍለጥ ይግባእ’ ይብል። 'ምርጫ ትግራይ፣ ብዝለዓለ መንፈስ፣ ድሌትን ልዑል ተሳትፎን ንኹሉ ግልፂ ብዝኾነ ኣግባብ ንምፍጻም ጫፍ ኣብ ዝበፅሓሉ እዋን፣ ከይዲ መረፃ ንምትዕንቓፍ ብፌደራል መንግስቲ ዝግበር ዝኾነ ይኹን ኢድ ኣእታውነት ኣብ ናይ ሃገር ህልውና ሓደጋ ዘምፅእ ከምዝኾነ ክፍለጥ ይግባእ’ ይብል መግለጺ ስራሕ ፈፃሚ ብ/ክ/መ/ትግራይይብል። እቲ ፈጻሚ ስራሕ ካብ ዘሕለፎም ውሳነትት ገሊኦም፣ 6ይ ክልላውን ከባብያውን መረፃ ብዝኾነ ይኹን ኢድ ኣእታውነትን ፀቕጥን ንሰከንድ እውን ደው ክብል ከምዘይኽእል ደጊምና ነረጋግፅ፣ ቤት ምኽሪ ፌደሬሽን፣ መረፃ ትግራይ ዝኾልፍ ይኹን ዝኾነ ዓይነት ዕንቅፋት ዝፈጥር ውሳነ እንተሕሊፉ ማዕረ ናይ ኹናት ኣዋጅ ምዃኑ ፈሊጡ ካብ ከምዚ ዝበለ ታሪኻዊ ጥፍኣት ንባዕሉ ክቑጠብ ኣጥቢቕና ነተሓሳስብ፣ ንውሳነ ቤት ምኽሪ ፌደሬሽን ስዒቡ ዝመፅእ ግብረ መልስን ጉድኣትን፣ ቤት ምኽሪ ፌደሬሽንን ቀ/ሚኒስትር ሃገርን ተሓተትቲ ከምዝኾኑ ንኹሉ ፈታውን ፀላእን ግልፂ ክንገብር ንፈቱ፣ ማሕበረሰብ ዓለም ብወገኑ፣ ንዕዉትነት እቲ መረፃ ቲተረዲኡ ድጋፍ ክገብርን መረፃ ንምትዕንቓፍ ዝግበር ኢድ ኣእታውነት ክኩንንን ፀቕጢ ክፈጥርን ሓላፍነቱ ክዋጻእ ፃውዒትና ነቕርብ’ ዝብሉን ካልኦትን ነጥቢታት ዝሓዘ መግለጺ ኣውጺኡ ኣሎ።


ተጋሩ ነበርቲ ሰሜን ኣሜሪካ ኣንጻር ምምሕዳር ቀ/ሚ ኣብዪ ኣሕመድ ሰልፊ ኣካይዶም

ካብ ዝተፈላለያ ክፍላተ ግዝኣት ዩናይትድ ስቴትስ ናብ ዋሽንግተን ዲሲ ዝኣተው ትግራዎት ኢትዮጱያዊያን፣ ኣብ ፊት ንፊት ሚኒስትር ወጻኢ ኣሜሪካ ሎሚ ሓሙስ ድምጾም ኣቃሊሖም። ኣብ’ቲ ሰልፊ መደረ ዘስመዐ ፕረዚደንት ቤት ጽሕፈት ማሕበር ተጋሩ ሰሜን ኣሜሪካ ኣሉላ ሰሎሞን ዕላማ’ቲ ናይ ሎሚ ሰልፊ ‘ንጨቋኒ ዝበሎ ምምሕዳር ቀ/ሚ ኣብዪ ኣሕመድ ንምቅዋምን ንምርጫ ትግራይ 2012 ንምድጋፍን’ ከምዝኾነ ገሊጹ። ኣብ’ቲ ሰልፊ ንዝተሳተፉ ኤርትራዊያን’ውን ኣመስጊኑ ኣቶ ኣሉላ ሰሎሞን። አሉላ ኣስዒቡ ‘ዕላማ እቲ ሰልፊ፣ ህዝቢ ትግራይ፣ ንናይ 2012 ዓ/ም ምርጫ ንምክያድ ንዝጀመሮ ንጥፈት ንምድጋፍ፣ ድምጺ እቶም ተጋሩ ብምኻኖም ጥራሕ ኣብ ኣብያተ ማእሰርቲ ኢትዮጵያ፣ ሳኣን ፍትሒ ይሳቀዩ ንዘለው ናይ ፖለቲካ እሱራት ንምቅላሕ፣ መንግስቲ ኢትዮጵያ ኣይቅበልን ስለዝበለ ኣብ ኣብያተ ማእሰርቲ ስዑድያን የመንን ይሳቀዩ ንዘለው ዜጋታት ድምጾም ንማሕበረ ሰብ ዓለም ንምቅራብ እዩ’ ኢሉ።


ብሰንኪ ለበዳ ኮሮናቫይረስ ኣብ ኣብያተ ማእሰርቲ ስዑዲ ዝርከቡ ኢትዮጵያዊያ ናብ ሃገሮም ክምለሱ ይደልዩ

ምስ ስግኣት ኮቪድ-19 ተኣሳሲሩ ኣብ ኣብያተ ማእሰርቲ ስዑዲ ዓረብ ተዳጕኖም ይነብሩ ዘለው ኢትዮጵያዊያን ኣብ ኣስካፊ ኩነታት ከምዝርከቡ ብምግላፅ ናብ ሃገሮም ክምለሱ ከምዝደልዩ ገሊፆም።ኣብ ዶብ ስዑዲ ዓረብን የመንን ዝርከብ ‘’ጄዛን’’ ተባሂሉ ኣብ ዝፅዋዕ ቤት ማእሰርቲ ካብ ዝርከቡ ሓደ ካብ ክፍሊ ኦሮምኛ ንትዕግስቲ ገሜ ኣብዝሃቦ ቃለ ምልልስ ‘’ናብ ሃገርኩም ክትምለሱ ምስመንግስትኹም ተዘራሪብና ኣለና’’ ኢሎም ወታደራት መንግስቲ ስዑዲ ዓረብ ቅድሚ ሽዱሽተ ኣዋርሕ ናብ ቤት ማእሰርቲ ኣእትዮምና ይብል። ብድሕሪኡ ግን ቁሊሕ ኢሉ ዝርኣዮም ዝኾነ ይኹን ኣካል ከምዘየለ፣እኹል ምግቢ ከምዘይረኽቡ፣እቲ ቤት ማእሰርቲ ፀቢብ ብምዃኑ ብዝፍጠር ምፅቕቓጥን ሙቐትን ዝተልዓለ ንሕማም ይቃልዑ ከምዘለው ሓቢሩ። ካብ ወሎ ባሕሪ ኣቋሪፁ የመን ንምእታው 70,000 ብር ከምዝኸፈለ ዝገለፀ መንእሰይ ኣብ ቤት ማእሰርቲ ጂዛን ዝርከቡ እሱራት ዝርከብሉ ዘስካሕክሕ ኩነታት ዘርዚሩ ኣሎ።


ባይቶ ይኣክል ጨንፈር ዋሺንግተን ዲሲ ዝሓለፈ ቀዳም ተመስሪቱ

09-02-20 ብሰንኪ ለበዳ ቫይረስ ኮሮና ንኣዋርሕ ተጎናዲቡ ዝጸንሐ ምምስራት ባይቶ ይኣክል ጨንፈር ዋሺንግተን ዲሲን ከባቢኣን፡ ዝሓለፈ ቀዳም 29 ነሓሰ 2020 ተመስሪቱ'ሎ። እቲ ብናይ ዙም ቪድዮ ብርሕቐት ዝተኻየደ ኣኼባ ብቕሉዕን ናጻን ዝተኻየደን ደሞክራሲያዊ ኣገባብ ዝተኸተለን ምንባሩ'ውን ተጠቒሱ'ሎ። ምስ ኣባል መሪሕነት ባይቶ ይኣክል ጨንፈር ዋሺንግተን ዲሲን ከባቢኣን ኣቶ ማሕፉዝ ኢብራሂም ዝተኻየደ ቃለ-መጠይቕ ቀዳማይ ክፋል ኣብዚ ምስማዕ ይክኣል። No media source currently available  .


ኣብ ኣዲስ ኣበባ ተኣሲሮም ዝነበሩ ሓሙሽተ ኣመራርሓን ኣባላትን ህወሓት ተፈቲሖም

ምሉእ ትሕዝቶ ኣብዚ ምስማዕ ይክኣል ::  No media source currently available


ኣብ ሱዳን ብዘጋጠመ ምዕልቕላቕ ውሕጅ 90 ሰባት ምሟቶም ተገሊጹ

ኣብ ሱዳን ኣብ ታሪኽ'ታ ሃገር ዝኸፍአ ዝተባህለ ዘጋጠመ ምዕልቕላቕ ውሕጅ ብኣሽሓት ዝቑጸሩ ዜጋታት ሓገዝ የድልዮም ኣሎ ክብል ሕቡራት ሃገራት ገሊጹ  እቲ ብርቱዕ ውሕጅ ንፈለግ ኒል ኣብ ውሽጢ 100 ዓመታት ናብ ዝለዓለ ጥርዚ ክበጽሕ ከምዘኽኣሎን ከም ሳዕቤኑ ድማ 90 ሰባት ምሟቶም ተገሊጹ'ሎ  እዚ ምዕልቕላቕ ውሕጅ ንመነባብሮ ኣስታት 380 ሽሕ ሰባት ከምዝተንከፈን ኣስታት 80 ሽሕ አባይቲ:34 ኣብያተ ትምህርቲ:2,400 ትካላት ጥዕና ጉድኣት ምብጽሑ'ውን ተገሊጹ'ሎ።


20 ኣባላት ኮንግረስ ኣሜሪካ ኣብ ኢትዮጵያ ዘሎ ኩነታት ከምዘተሓሳሰቦም ገሊፆም

ኣብ ኢትዮጵያ ዘሎ ኩነታት ከምዘተሓሳሰቦም ዝገለፁ 20 ኣባላት ኮንግረስ ዩናይትድ ስቴትስ ምንስቴር ጉዳያት ወፃኢ ምፍትሒ ንምርካብ ክንቀሳቐስ ሓቲቶም።እዞም ኣባላት ወከልቲ ህዝቢ ንምንስቴር ጉዳያት ወፃኢ ማይክ ፖምፒዮ ኣብዝለኣኹዎ ደብዳበ ኣብዚ ሕዚ እዋንኣብ ኢትዮጵያ ይርኣዩ ኣለው ዝበሉዎም ስግኣታት ብምሕባር ዝተስወዱ ስጉምትታት ኣብ ውሽጢ 60 ማዕልታት ከፍልጡዎም ሓቲቶም ኣለው። እቶም ኣባላት ኮንግረስ 15 ነሓሰ 2012 ዓ\ም ኣብ ዝፀሓፉዎ ደብዳበ ኣብ ኢትዮጵያ ኣብ ቀረባ ይርኣይ ኣሎ ብዝበሉዎ ኩነታት ስግኣቶም ገሊፆም።’’ሓይልታት ፀጥታ ይወስዱዎም ኣለው’’ ዝበሉዎም ‘’ብዘይኣገባብ ሓይሊ ምጥቃም፣ብሄርን ሃይማኖትን መሰረት ዝገበረ ህውከት፣ካብ ዴሞክራሲያዊ ኣገባብ ምውፃእ፣ ዝፈጠሩዎም ኣስጋኢ ኩነታት ናብ ሓደገኛ ዝኾነ ዘይምርግጋእ የምርሕ ኣሎ’’ ይብሉ እቶም ኣባላት ኮንግረስ። ‘’ስለዝኾነ ድማ’’ ይብሉ እዞም ኣሜሪካዊያን ኣባላት ኮንግረስ ንፖምፒዮ ኣብዝለኣኹዎ ደበዳበ ‘'ህውከት ጠጠው ንምባልን ንስቪላት ንምሕላውን ምርግጋእን ዝርርብ ንምትብባዕ፣ዴሞክራሲያዊ ትካላት ዓቕሞም ንምሕያል ምስ መንግስቲ ኢትዮጵያን ምስ ኩሎም ሰብ ብፅሒትን ተራኺቦም ክዘራረቡ ነተሓሳስብ’' ኢሎም። ይርኣይ ዘሎ ቅልውላው ኣብዚ ደረጃ ክበፅሕ ዝኽኣለ ቕትለት ድምፃዊ ሃጫሉ ሁንዴሳ ስዒቡ ምዃኑ ብምዝኽኻር ንናይ ኢትዮጵያ ዴሞክራሲያዊ ስግግር ከዐንቅፉ ዝኽእሉ ሓደገኛ ዝበሉዎም ናይ ብሄራት፣ ሃይማኖታውን ፖለቲካውን ወጥርታት እናወሰኹ ምምፅኦም ሓቢሮም። ብርክት ዝበሉ ፍሉጣት መራሕቲ ፖለቲላ ምእሳሮም፣ ዝምስረቱ ክስታት ምህላዎምን ሓሳብ ብነፃነት ናይ ምግላፅ ንምኽባር እቲ መንግስቲ ኣርእይዎ ዝነበረ ድልውነት ንድሕሪት ናይ ምምላስ ስግኣት ከምዝሓደሮም ገሊፆም ኣለው። ቀዳማይ ምንስቴር ኣብይ ኣሕመድ ናብ መነበረ ስልጣን ኣብ ዝደየብሉ እዋን ፖለቲካዊ እሱራት ብምፍታሕ፣ ተኣጊዶም ዝነበሩ ብርክት ዝበሉ ፖለቲካዊ ፓርትታት ብነፃነት ክንቀሳቐሱ ብምፍቃድ፣ነፃን ፍትሓውን መረፃ ንምክያድ ዝነበሮም ራእይ ብምዝኽኻር ‘’ስርሖም ክጅምሩ ከለው የሰጉምዎ ዝነበሩ ናይ ለውጢ ኣጀንዳ ንምዕዋት ሎሚ እውን ብዙሕ ስራሕ ከምዘድሊ ግልፂ እዩ’’ ኢሎም። ‘’ኣብ ቀረባ ኣዋርሕ ኢትዮጵያ ካብ ዴሞክራሲያዊ መርሓታት ሸተት ትብል ኣላ’’ ዝበሉ እዞም 20 ኣባላት ኮንግረስ ዩናይትድ ስቴትስ ኣብዚ መደምደምታ ዘብፅሖም መረዳእታ ክዝርዝሩ ከለው ሓሳብ ብነፃነት ናይ ምግላፅ ከም እትደረተ፣ጋዜጠኛታትን ተቓወምቲ መራሕቲ ምእሳሮም፣ብኢንተርኔት ሓሳብ ናይ ምግላፅ ደረት ይግበር ከምዘሎ ተዛሪቦም።እዞም ኩነታት እዚኦም ህይወማን ራይትስ ዎች፣ኣምነስቲ ኢንተርናሽናልን ኢንተርናሽናል ክራይስስ ግሩፕን ዝኣመሰሉ ትካላት ሰብኣዊ መሰላት ምምዝጋቦምን ቅድሚ ቕትለት ሃጫሉ ሁንዴሳ ኣብ ዝነበሩ ኣዋርሕ እውን ኢትዮጵያ ንዴሞክራሲያዊ መርሆታት ኣብ ምሕላው ንዝተወሰነ ግዜ ከምዝኣበያን ምግላፆም ሓቢሮም። ዝተወሰኑ ብሄረሰባትን ናይ ሃይማኖትን ዒላማ ዝገበረ ህውከት ብግልፂ ዘርኢዩ ሪፖርትታት ብሓደ ወገን ሓይልታት ፀጥታ ኢትዮጵያ ኣብ ልዕሊ ተቓወምቲ ሰልፈኛታት ኣውሪዶምዎ ዝበሉዎም ካብ መጠን ዝዘለለ ሓይሊ ድማ ብኻሊእ ወገን ኣዚዩ ዘተሓሳስብ ምዃኑ ገሊፆም።’’ብመሰረት ሕገ መንግስቲ ኣብዚ ዓመት ክካየድ ዝነበሮ ምርጫ ንዘይተወሰነ እዋን ተናዊሑ ‘’ ዝበለ እቲ ደብዳበ ‘’ኣብ መጀመሪያ ናይ ኣብይ ናይ ስልጣን እዋን ሓሳብ ብነፃነት ናይ ምግላፅ ነፃነት ተኸፊቱ እንተነበረ እውን ሎሚ ግን ብተኸታታሊ ይድረት እዩ ዘሎ’’ክብል ወሲኹ ይግለፅ እቲ ደብዳበ። ‘’ብሰንኪ ህውከት ግጭትን ናይ ነገዳት፣ብሄረሰባትን ፖለቲካን ዘይተረጋግአት ኢትዮጵያ ንዩናይትድ ስቴትስ እትምጥን መሻርኽቲ ኣይትኸውንን፣ዴሞክራሲያዊ እሴታትና ንምርኣይ እውን ክኣብያ እዩ’’ ኢሎም እቶም ኣባላት ቤት ምኽሪ። ኣብ ቀረባ ግዜ ብዝተፈጥሩ ኩነታት ምስ መንግስቲ ኢትዮጵያ፣ተቓወምቲ ፖለቲካ፣ምስ ናይታ ሃገር ኣክቲቭስታት ክሰርሑን ኣብ ኢትዮጵያ ሰብኣዊ መሰላትን ዴሞክራሲያዊ መትከላትን ክኽበር ፃዊዒት ንክገብሩ ንምንስቴር ወፃኢ ማይክ ፖምፒዮ ኣብ ዝለኣኹዎ ደብዳበ ኣተሓሳሲቦም። ምርጫ ዝካየደሉ ግዜ ዳግም ንምትላምን ነፃን ፍትሓውን ምርጫ ንምክያድ ዘኽእሉ ቅድመ ኩነታት ክፍጠሩ ምስ ኩሎም ፖለቲካዊ ፓርትታት ዝርርብ ከካይዱ፣ንኩሎም ዜጋታት፣ተቓወምቲ ፓርትታትን መራኸቢ ብዙሃንን ኢንተርኔትን ሓሳብ ናይ ምግላፅ ምሉእ ነፃነት ክሰፍን፣ኣዋጅ ህፁፅ ግዜ ዓለምለኸ ደረጅኡ ዝሓለወ ምዃኑ ብዘንፀባርቕ ኩነታት፣ ብዘይኣግባብ ሓይሊ ምጥቃም ዝኽልኽል፣ብግዜ ዝተደረተን ኣዚዩ ኣድልይ ክኸውን ከሎ ጥራሕ ኣብ ጥቕሚ ዝውዕል ኮይኑ ክኽለስ፣ኣብ ቀረባ ምስ ዝነበሩ ዕግርግራት ብዝተኣሳሰረ ዝተኣሰሩ ኣግባብነት ብዘለዎ፣ፍትሓውን ግልፂ ብዝኾነ ናይ ዳይነት ከይዲ ክርኣይ፣ኣብ ቀንዲ ትካላት ተሓለቕቲ ሰብኣዊ መሰላትን መራኽቢ ብዙሃንን ብዝተፀብፀቡ መግሃስትታት ሰብኣዊ መሰላት ግልፅን ነፃን ምርመራ ክካየድ፣ናይ ሃጫሉ ሁንዴሳ ቅትለት ሰበብ ብምግባር ካልኦት ማሕበረሰባት ዒላማ ምግባር ሓዊሱ ኣብ መላእ ሃገር ናይ ብሄር መምነትን ሃይማኖትን መሰረት ዝገበሩ ህውከታት ክኹንኑዎ፣ኣብ ልዕሊ ሃጫሉ ዝተፈፀመ ቅትለት ግልፅን ነፃን ምርመራ ክካየድ ማይክ ፖምፒዮ ፃዕሪ ክገብሩ እዞም 20 ኣባላት ኮንግረስ ፀዊዖም ኣለው። እቲ ደብዳበ ብምውሳኽ ‘’ኢትዮጵያ ናይ ዴሞክራስን ሰብላዊ መሰላትን መትከላት ኣብ ምሕላው ብዙሕ ፈተና የጋጥማ ኣሎ’’ይብል።ዩናይትድ ስቴትስ ኣብዞም ጉዳያት ሃናፂ ብዝኾነ ኣገባብ ክትኣቱ ናይ ግድን እዩ ዝበሉ እዞም ኣሜሪካዊያን ኣባላት ኮንግረስ ኣብ ዝለኣኹዎ ሕቶ እዚ ኣዚዩ ዘተሓሳስብ ኩነታት ብቐረባ ተኸታቲሎም ኣሽማቶምን ፊርምኦም ኣብቲ ደብዳበ ንዝተዘርዘሩ ኣባላት ኮንግረስ ኣብ ውሽጢ 60 ማዕልታት ሪፖርት ክገብሩ ኣተሓሳሲቦም። እዚ ከምዚ ኢሉ እናሃለወ ‘’ናይ ዩናይትድ ስቴትስ ሚኖሶታ ሰባት እዮም’’ ዝበልኦም ኣብ ኢትዮጵያ ተታሒዞም ዝርከቡ ሚሻ ጪሪን ጀዋር መሓመድን ክፍትሑ ዝሓትት ደብዳበ ክልተ ኣባላት ሰኔት ክፍለ ግዝኣት ሚኖሶታ ንምንስቴር ጉዳያት ወፃኢ ዩናይትድ ስቴትስ ምልኣኸን ናይቲ ከባቢ ፎክስ ናይን ቴሌቪዥን ፀብፂባ። ሰኔተራት ኤሚ ክሎቡሻርን ቲና ስሚዝንት ‘’ናይዞም ሚኖሶታዊያን ሰብኣውን ሕጋውን መሰላቶም ክሕለወሎም፣ኣብ ኢትዮጵያ ይርኣዩ ኣለው ዝበሉዎም ህውከትን መግሃስቲ ሰብኣዊ መሰላትን ክግትኡ ምንስቴር ጉዳያት ወፃኢ ፃዕሪ ክገብር ንሓታት’’ ይብል ብመሰረት ፀብፃብ ፎክስ ናይን። ኣቶ ጃዋር መሓመድ ኣብ ቀረባ ነባሪት ከተማ ብሌይን ሚኒሶታ ምስ ዝኾነት ብዓልቲ ብስልኪ ኣብ ዝተዘራረብሉ ምሕማሙ ከምዝነገረቶን ነገር ግን ብናይቲ ቤት ማእሰርቲ ሓካይም ክርኣይ ኣዚዩ ከምዘስግኦን ከምዝገለፀላን ፀብፃብ ፎክስ ናይን ወሲኹ ተብፂቡ። ብዛዕባ እዚ መልሲ መንግስቲ ኢትዮጵያ ንምርካብ ፃዕሪ እናገበርና ኢና።መልሲ ምስ ረኸብና ክነቕርብ ኢና። ኣብ ዩኒቨርስቲ ኣዲስ ኣበባ መምህር ፖለቲካዊ ሳይንስ ዝኾኑ ዶክተር ኣስናቀ ከፍኣለ ብዛዕባ እዚ ደብዳበ ተሓቲቶም ኣብቲ ደብዳበ ዝተጠቐሱ ከም ኣብ መንጎ ፖለቲካዊ ፓርቲ ልዝብ ምክያድ ዝኣመሰሉ ቁም ነገራት እንተወሃለዎ እውን ሓፈሻዊ ድምፀት ናይቲ ደብዳበ ክርአ ከሎ ግን ንሓንቲ ልኡላዊት ሃገር ክልኣኽ ዘለዎ ኮይኑ ኣይረኸቡዎን ኢሎም። ‘’ልኡላዊት ንዝኾነት ሓንቲ ሃገር ዝልኣኽ፣ልኡላዊ ንዝኾነት ሃገር ዝምልከት ዝተፅሓፈ ደብዳበ ኣይመስልን።መንግስቲ ኢትዮጵያ ከምዚ ክገብር ኣለዎ ዝብል ናይ ትእዛዝ ስምዒት እዩ ዘለዎ። ኢትዮጵያን ኣሜሪካን መሻርኽቲ ሃገራት እንተኾና እውን ከምዚ ንዝበለ ሪኢቶ ዘይክትቕበሎ ትኽእል፤ኣይክትቕበሎን እውን’’ ኢሎም።


ኣብ ክልል ትግራይ ንዝካየድ ምርጫ ምምዝጋብ መረጽቲ ተዛዚሙ

ኣብ ክልል ትግራይ ንዝካየድ ምርጫ ምምዝጋብ መረጽቲ ትማሊ ተዛዚሙ::  ኣብዚ ምዝገባ 2.6 ሚልዮን መረፅቲ ንምምዝጋብ ተተሊሙ ልዕሊ 2. 74 ሚልዮን መረፅቲ ከምዝተመዝገቡ ኮምሽን ምርጫ ክልል ትግራይ ገሊፁ::  እቲ ኮምሽን ቫይረስ ኮረናብምክልኻል እቲ ከይዲ ምርጫ ይቕፅል ከምዘሎ ሓቢሩ::  ኣብ ገለ ገለ ከባቢታት ሰባት ብግዲ ካርድ ምርጫክወስዱ ይግደዱ ኣለዉ ንዝበሃል ጠሚቱ ነቲ ኮምሽን: "ምርጫ መሰል እዩ ብፍቓድኻ ዝካየድ: ኣብዚ ከይዲ ድማ ተገዲደ እየ ኢሉ ዘመልከተ ኣብቲ ክልል የለን" ዝብል ምላሽ ሂቡ::  ንኣባል ኣመራርሓ እቲ ኮምሽን ተሓባባሪ ፕሮፌሰር መረሳ ፀሃየ ኣዘራሪብና ዝተዳለወ ጸብጻብ ኣብዚ ምስማዕ ይክኣል ::  No media source currently available


ኣብ ኤርትራ ዞባ ማእከል ዕስለ ኣንበጣ ተራእዩ

ኣብ ኤርትራ ሰሜናዊ ምብራቕ ዞባ ማእከል፥ ዝተራእየ ዕስለ ኣንበጣ ፥ ኣብ ዘራእትን ጀርዲንን ጉድኣት ከየውረደ ንምቁጽጻሩ፡ ብምትሕብባር ህዝቢ፡ ምምሕዳራት፡ሓይልታት ምክልኻልን ሞያውያን ሕርሻን፥ ሓያል ስራሕ ይካየድ ከምዘሎ ኣገልግሎት ዜና ኤርትራ ጸብጺቡ። ካብ ጨንፈር ሚንስትሪ ሕርሻ ዞባ ማእከል ኣቶ ኣብርሃም እዮብ ኣብ ዝሃቦ ሓበሬታ፡እቲ ዕስለ ኣንበጣ ምድረ-በዳ ፡ ካብ ቀዳም 29 ነሓሰ ጀሚሩ ካብ ዞባ ሰ/ቀ/ባሕሪ ብዓርጎሎ ኣቢሉ ናብ ከባቢ ድርፎ ከምዝሰገረ ብምግላጽ፡ ኣቐዲሙ ክትትልን ምድላዋትን ክግበር ብምጽንሑ ግን ኣብ ዝዓረፈሉ ቦታታት መድሃኒት ብምንጻግ ንምቁጽጻሩ ኣድማዒ ስራሕ ከም ዝተዓመ ሓቢሩ። ሚንስትሪ ሕርሻ ኣቐዲሙ ብዝሃቦ ሓበሬታ መሰረት ፡ነበርትን ሓረስቶትን ዕቱብ ክትትል ክገብሩ ምጽንሖም ዝሓበረ ኣመሓዳሪ ከባቢ ድርፎ ኣቶ ዑመር ኢብራሂም ጀቢብ ድማ፡ ኣብ ሃብቲ ገረብን ዘራእትን ዝጥቀስ ዕንወት ከየውረደ መድሃኒት ብምንስናስ ንምጥፍኡ ይስራሕ ከምዘሎ ኣፍሊጡ። ኣብ’ቲ ዕማም ነበርቲ ናይ’ተን ዝተራእየለን ዓድታት ብውህደት ይሳተፉ ከምዘለዉ፡ተራ ኣባላት ሓይልታት ምክልኻልን ህዝባዊ ሰራዊትን ድማ ኣድማዒ ምዃኑ ኣገልግሎት ዜና ኤርትራ ሓቢሩ። ካብ ጎረባብቲ ሃገራት ኢትዮጵያን የመንን ዝሰገረ ጻዕቂ ዘይብሉ ሓዲሽ ተርእዮ ዕስለ ሳጋሚ ኣንበጣ ምድረ-በዳ ፡ ኣብ ዝሓለፈ ቅንያት ብንኡስ ጉጅለታት ኣብ ውሱን ከባቢታት ዞባ ሰ/ቀ/ባሕሪ ተራእዩ ምንባሩ ዝዝከር’ዩ። እቲ ኣብ ንኡስ ዞባታት ገልዓሎ፡ ፎሮ፡ ጊንዳዕ፡ ሽዕብ፡ ኣፍዓበትን ቃሮራን ዝተኸስተ ኣንበጣ ፡ተጌሩ ብዝጸንሐ ኩሉመዳያዊ ምድላዋት ብመድሃኒት ንምጥፍኡ ውሁድ ስራሕ ከምእተዓመ እቲ ዜና ወሲኹ ይገልጽ።


ኣብ ኢትዮጵያ ሃብቶም ወግዓዊ ዘይገበሩ 164 ሰበስልጣን መንግስቲ ኣብ ትሕቲ ቐይዲ ክውዕሉ ተወሲኑ

ኣብ ኢትዮጵያ ሃብቶም ወግዓዊ ዘይገበሩ 164 ሰበስልጣን መንግስቲ ኣብ ትሕቲ ቐይዲ ክውዕሉ ምውሳኑ ኮምሽን ስነ ምግባርን ፀረ ብልሽውና  እታ ሃገር ኣፍሊጡ።  ኣብቲ ኮሚሽን ዳይረክተር ዳይረክቶሬት ምፍላጥን ምምዝጋብን ሃብቲ ኣቶ መስፍን በላይነህ ከምዝገለፁዎ ኣብ ቀይዲ ክኣትው ዝተወሰኖም ሰበስልጣን መጠን ሃብቶም ከመዝግቡ ክሳብ 30 ሰነ 2012  ናይ ግዜ ደረት ተቐሚጥሎም ከፍልጡ ፍቓደኛታት ብዘይምዃኖም እዩ ኢሎም።  ኣቶ መስፍንሽም ናይቶም ሰበስልጣን ኣይተገለፀን፤ኣብ ኣዲስ ኣበባን ኣብ ፌደራልን ዝተሸሙ ምዃኖም ግን ሓቢሮም ኣለው ። ዝርዝር ሽም ናይቶም ሰበስልጣንን ደረጃ ሓላፍነቶምን 20 ነሓሰ 2012 ዓ\ም ናብ ፌደራል ፖሊስ ከምዝተልኣኸው ወሲኾም ገሊፆም ።


ሚ/ሕርሻ ኤርትራ ተርእዮ ኣንበጣ ምድረበዳ ንምምካት ህዝቢ ከባቢኡ ብንቕሓት ክከታተል ጸዊዑ

ሚኒስትሪ ሕርሻ ኤርትራ ተርእዮ ኣንበጣ ምድረበዳ ንምምካት ህዝቢ ከባቢኡ ብንቕሓት ክከታተል ጸዊዑ :: ለበዳ ኣንበጣ ንምምካትን ንምቁጽጻርን ኣብ ዝካየድ መኸተ ኩሉ ሕብረተሰብ ከባቢኡ ብዕቱብ ክዕዘብን ተርእዮታት ኣንበጣ ምስ ዝዕዘብ ንዝምልከቶ ኣካል ብቕልጡፍ  ክሕብርን ሚንስትሪ ሕርሽ ኤርትራ ንህዝቢ መልእኽቲ ኣመሓላሊፉ።   ምሉእ ትሕዝቶ ኣብዚ ምስማዕ ይክኣል ።    No media source currently available


ካብ የመንን ኢትዮጵያን ተበጊሱ ናብ ኤርትራ ዝሰገረ ዕስለ ኣንበጣ፥ኣብ ገለ ከባብታት ከምዝተራእየ ሚ/ሕርሻ ኣፍሊጡ

ካብ የመንን ኢትዮጵያን ተበጊሱ ናብ ኤርትራ ዝሰገረ ዕስለ ኣንበጣ፥ኣብ ከባብታት ፎሮ፡ገላዕሎ፡ቃሩራ፡ ኣፍዓበትን ጊንዳዕን ከምዝተራእየ ሚንስትሪ ሕርሻ ኤርትራ ኣፍሊጡ። ነቲ ዕስለ ኣንበጣ ንምቁጽፃር ድማ፡ ናይ መንጸጊ ማሺናት ተመዲበን፡ ቅድሚ ሓደጋ ምብጽሑ ናይ ምክልኻል ጻዕሪ ይካየድ ከምዘሎ ኣፍሊጡ'ሎ። ኣብ ኢትዮጵያ'ውን ኣብ ክልል ትግራይን ገለ ካልኦት ክልላትን ወራር ኣንበጣ ከምዝተራእየ ምሕባርና ይዝከር።


ደቡብ ክልል ኢትዮጵያ: ኣብ ውሽጢ ሓደ ወርሒ 28ሽሕ ሰባት ብሰንኪ ውሕጅን ምሕማም መሬትን ካብ መነባብሮኦም ምፍንቓሎም ተሓቢሩ

ኣብ ክልል ደቡብ ኢትዮጵያ፥ ኣብ ውሽጢ 10 ዓመት ተራእዩ ዘይፈልጥ ሓደጋ ተፈጥሮ የጋጥም ከምዘሎ ይግለጽ ኣሎ። እቲ ሓደጋ ን10`ታት ኣሸሓት ዜጋታት ንሕሰም ናብራ ከምዘቃልዐ`ውን ይግለጽ። ኣብ ክልል ደቡብ፥ ኮሚሽን ምክልኻል ሓደጋ ከምዝሓበሮ፥ ኣብ ውሽጢ ሓደ ወርሒ ጥራሕ፥ ልዕሊ 28 ሺሕ ህዝቢ ብውሕጅን ብሓደጋ ምህማም መሬትን ፡ ካብ ቤት ንብረቶም ተፈናቒሎም ኣለዉ- ውሑዳት ዘይብሃሉ`ውን ህይወቶም ምስኣኖም ሓቢሩ'ሎ። ነቶም ዝተጎድኡ ንምሕጋዝ ዝግበር ጻዕሪ ድማ ብለበዳ ሕማም ኮሮና ፈታኒ ይኸውን ከምዘሎ- ኮሚሽነር ጋንታ ጋሩማ ንድምጺ ኣሜሪካ ሓቢሩ: በንጻሩ ግን ብመጽናዕቲ ዝተደገፈ ፍታሕ ንምምጻእ ይስርሓሉ ከምዘሎ ገሊጹ'ሎ።


አባላት ፍሉይ ሓይሊ ትግራይ ንመንግስቲ ክልሎም ራሕሪሖም ናብ ክልል ኣምሓራ ምእታዎም ተገሊጹ፥ መንግስቲ ክልል ትግራይ ግን ነቲ ሓበሬታ ነጺግዎ'ሎ

ኣብ ኢትዮጵያ፥ ኣባላት ፍሉይ ሓይሊ ክልል ትግራይ፡ ንመንግስቲ ክልል ትግራይ ራሕሪሖም ናብ ክልል ኣምሓራ ኣትዮም ክብል ክልል ኣምሓራ ኣፍሊጡ ።  ክሳብ ትማሊ፥ 60 ኣባላት ፍሉይ ሓይሊ ክልል ትግራይ መምስ ዕጥቆም ናብ ክልል ኣምሓራ መጺኦምና`ለዉ ዝበለ ዳይሬክተር ኮሚኒኬሽን ክልል ኣምሓራ ጌታቸው ብዙነህ፥ ምስ ምርጫ ትግራይ ብምትሕሓዝ ካብ ማእሰርትን መቕጻዕትን ከም ዝሃደሙ ምዃኖም'ውን ገሊጹ`ሎ።  ብዛዕባ'ዚ ምላሽ ዝሃበ ቤት-ጽሕፈት ርክብ ህዝቢ ክልል ትግራይ ብወገኑ፥ እቲ ንክልል ትግራይ ራሕሪሖም ናብ ክልል ኣምሓራ ኣትዮም ዝብል ወረ 'ውጹእ ሓሶት`ዩ-ነቲ ኣብ ክልል ትግራይ ዝካየድ ምርጫ ንምህዋኽ ዝዓለመ`ዩ' ዝብል ምላሽ ሂቡ`ሎ።  ምሉእ ትሕዝቶ ኣብዚ ምስማዕ ይክኣል ። No media source currently available


ቃለ-መጠይቕ ድምጺ ኣመሪካ ምስ ሓድነት ቀለታን በረኸት ተኽለን

ምስ ሓላፊት ህዝባውን ኮማውን ጉዳያት ኢምባሲ ኤርትራ ኣብ ዋሺንግተን ዲሲ ከምኡ ድማ ምስ ኣባል ሃገራዊ ሽማግለ ኤርትራውያን ኣመሪካውያን በረኸት ተኽለን ዝተኻየደ ቃለ-መጠይቕ ቀዳማይ ክፋል ኣብዚ ኣብ ዩኤስ ን8ተ መዓልታት ብርሕቐት(ማንዛ) ክካየድ ዝቐነየ ዓመታዊ ፈስቲቫል ኤርትራውያን ፥ ዝሓለፈ ቀዳም ተዛዚሙ`ሎ። እቲ ፈስቲቫል ኣብ ታሪኽ ኤርትራ፡ ኣብ ተሳትፎ ደቀንስትዮ፥ ከምኡ`ውን ኣብ መንእሰያትን ቆልዑትን ኣተኩሩ ከም ዝተኻየደ ዝገለጹ ወደብቲ`ቲ ፈስቲቫል፥ ኣመሪካውያንን ካልኦት ኣፍሪቃውያንን ክኢላታትን ጋዜጠኛታትን ዝተሳተፍሉ ንፖለቲካዊ ኩነታት ቀርኒ ኣፍሪቃን፥ ምሕዝነት ኤርትራን ኣመሪካን ዝጠመተ መድረኽ`ውን ተዳልዩ ከምዝነበረ ሓቢሮም ኣለዉ። ምስ ሓላፊት ህዝባውን ኮማውን ጉዳያት ኢምባሲ ኤርትራ ኣብ ዋሺንግተን ዲሲ ከምኡ ድማ ምስ ኣባል ሃገራዊ ሽማግለ ኤርትራውያን ኣመሪካውያን በረኸት ተኽለን ዝተኻየደ ቃለ-መጠይቕ ቀዳማይ ክፋል ኣብዚ ምስማዕ ይክኣል። No media source currently available


'መንግስቲ ክልል ትግራይ ናይ ምርጫ ካርድ ኣይወሰድኹምን ብምባል ሰባት ምእሳሩ ናይ ወልቃይት አምሓራ መንነት አስመላሽ ኮሚቴ ይኸስስ:መንግስቲ ክልል ትግራይ ግን ነዚ ይነጽግ

'መንግስቲ ክልል ትግራይ ኣብ ውሽጢ ሓደ ሰሙን፣ ካርዲ ናይ ምርጫ ኣይወሰድኩምን ኢሉ ካብ 200 ክሳብ 300 ሰባት ኣሲሩልና’ ክብል የወልቃይት የአማራ ማንነት አስመላሽ ኮሚቴ ከሲሱ።    ኣብ ጠገዴ ዝነብሩ ገለ ሰባት ‘ካድረታት ወያነ፣ መንግስቲ ምርጫ ንክነካይድ ተሰማሚዑ እናበሉ፣ ካርዲ ምርጫ ንክንወስድ ንግደድ አለና’ ከምዝበሉ ተገሊጹ።    እንተኾነ፣ ንክሲ እቲ ኮሚቴ ዝነጸጉ ሓላፊ ጸጥታን ምክትል ኣማሓዳሪን ንወልቃይት ዝሓወሰ ዞባ ምዕራብ ትግራይ ኣቶ ስቦሕ ሓጎስ ‘ኣገዲድካ ምርጫ ዝባሃል ነገር የለን፣ ይትረፍ’ዶ 200 ወይ 300 ሰባት፣ ሓደ ሰብ በዚኣ ተኣሲረ ዝብል እንተልዩ፣ ተሓተቲ ንኸውን’ ኢሎም።    ዛጊት ኣብ’ቲ ዞባ ክሳብ 90 ሚእታዊት መረጽቲ፣ ተመዝጊቦም መምረጺ ካርዲ ከምዝወሰዱ ኣቶ ስቡሕ ንድምጺ ኣሜሪካ ገሊጾም አለው።   ምሉእ ትሕዝቶ ኣብዚ ምስማዕ ይክኣል።   No media source currently available


መቐለ- ኣብ ምርባሕ ከብቲን ውፅኢት ፀባን ዝተዋፈረት ኣብነታዊት ጓል ኣንስተይቲ

ወይዘሮ ሙሉ ነጋሽ ትብሃል ነባሪት ከተማ መቐለ ክፍለ ከተማ ሰሜን ጣብያ ዓይደር ቀበሌ 03 እያ። ወይዘሮ ሙሉ ምስ ቤት ምክሪ ንግድ ዘፈር ማሕበራይን ከተማ መቐለ ካብ ክልል ትግራይ ወፃኢ ዑደት ልውውጥ ተሞክሮ እንክትገብር ቀልባ ዝወሰደ ዝርኣየቶ ምርባሕ ፀባ ላሕሚ ምንባሩ ትዛረብ። ሙሉ ኣብ ከይዲ ስራሕ እናሃለት 18 ዝኣኽላ ናይ ፈረንጂ ፀባ ላሕሚ ሞይተንኣ ተስፋ ከይቆረጸት ዳግም ናብ ስራሕ ብምእታው ውፅኢታዊት ከምዝኮነት ትዛረብ። ምሉእ ትሕዝቶ ኣብዚ ምስማዕ ይክኣል ። No media source currently available


በዓል ኣሸንዳ 2012 ኣብ ክልል ትግራይ ኣብ ኣደባባይ ኣይተኸበረን::  እቲ በዓል ብምኽንያት ቫይረስኮረና "ኣሸንዳ ኣብ ገዛና" ብዝብል እዩ ተኸቢሩ::  ምክትል ምምሕዳር ክልል ትግራይ ዶክተር ደብረፅዮን ገብረሚካኤል: "ኣሸንዳ ኣብ ኣደባባይ ከይነኽብር ዝገበረና ለበዳ ኮረና ቫይረስ ጠመተ ሂብና ክንከላኸሎ ይግባእ ኢሎም::  ምሉእ ትሕዝቶ ኣብዚ ምስማዕ ይክኣል:: No media source currently available


ኣብ ኢትዮጵያ ዝተላዕለ ህውከት ዝያዳ ጥርጣረን ምክፍፋልን ይፈጥር ኣሎ ተባሂሉ

ንቕትለት ድምጻዊ ሃጫሉ ሁንዴሳ ስዒቡ ዝተላዕለ ናዕቢ ዛጊት ክሃድእ አይከኣለን ። ስጋብ ሐጂ ኣስታት178 ሰባት ሞይቶም፤  ብዝሒ ዘለዎም መንበሪ ኣባይትን ኣብያተ ንግድን ዓንዮምን ብአሻሓት ዝቑጸሩ ሰባት ድማ ተኣሲሮም ኣለዉ።   ምሉእ ትሕዝቶ ኣብዚ ምስማዕ ይክኣል ።  No media source currently available


ኣብ ክልል ኣምሓራ ምስ ኦነግ ሸኔ ብዝተኻየደ ቶክሲ 3 ሰባት ሞይቶም

ኣብ ክልል ኣምሓራ ዞባ ምምሕዳር ብሄረሰብ ኦሮሞ ከባቢ ኣርጡማ ፋርሲ ምስ ኣባላት ኦነግ ሸኔ ብዝተኻየደ ቶኽሲ 3ሰባት ከምዝተቐተሉ ኣማሓዳሪ’ቲ ዞባ ኣሕመድ ሓሰን ንሬድዮ ድምፂ ኣሜሪካ ገሊፆም።    እቲ ቶኽሲ ዝሓለፈ ዓርቢ ከምዝተኻየደን ክልተ ኣባላት ኦነግ ሸኔን ሓደ ኣባልፖሊስን ከምዝሞቱን ክልተ ኣባላት ሸኔ እውን ከምዝተማረኹን እቶም ኣማሓዳሪ ገሊፆም።    እቶም ኣማሓዳሪዝተጀመረ ናይ ሰላም ምርግጋፅ ስራሕ አሓይሉ ከምዝቕፅል ገሊፆም:: ካብ ኦነግ ሸኔ መልሲ ንምርካብ ዝተኻየደ ፈተነ ኣይተዓወተን ምላሽ ምስ ረኸብና ከንሕብር ኢና።


ኣብ ኣብያተ ማእሰርቲ ኢትዮጵያ ዝርጋሐ ኮቪድ 19 ይውስኽ ኣሎ ተባሂሉ

ኣብ ኣብያተ ማእሰርቲ ኢትዮጵያ፣ ቫይረስ ኮሮና ብብዝሒ ይረአ ከምዘሎን አብ ጽቅጥቅጥ ዝበዝሖም ኣብያተ ማእሰርቲ’ታ ሃገር ብናህሪ እቲ ቫይረስ ክጋፋሕ ከምዝኽእል፣ ሰራሕተኛታት ጥዕናን ከባቢያዊ ሰበ ስልጣንን ይገልጹ። ኣብ ዝዋይ ሓላፊት ምርመራ ኮቪድ 19 ዝኾነት ነርስ ዳምባል ቃሲምን ካልኦትን ከምዝብልዎ ‘ዝተወሰኑ እሱራት፣ ቫይረስ ኮሮና ሒዝዎም ኣሎ’ ይብሉ፣ ሰበ ስልጣን እቲ ከባቢ ድማ ‘እሱራት ንክምርመሩ ይግበር ከምዘሎ’ውን’ ጠቂሶም። ደምባል ወሲኻ ‘ኣብ’ተን ዝሓለፋ ሰለስተ ኣዋርሕ ክልተ ሕሙማት ኮቪድ 19 ከምዝነበሩ፣ ኣብ’ዘን ዝሓለፋ ክልተ ቅነ ግና በዝሒ ሕሙማት ናብ 23 ክብ ምባሉ ተሓቢሩ'ሎ። ብተመሳሳሊ ዜና፣ ኣብ ኢትዮጵያ ዝርጋሐ ኮቪድ 19 ንምንጻርን ን17 ሚልዮን ቤታት ክሳብ 200 ሽሕ ሰባት ንምምርማር ብመሰረት ዝወጸ መደብ፣ ዛጊድ ልዕሊ 200 ሽሕ ሰባት ከምዝተመርመሩ ዳይረክተር ትካል ጥዕና ሳይንስ’ታ ሃገር ዶ/ር ኤባ ኣባተ ገሊጾም።


ኣብ ክልል ኦሮምያ ተቓውሞ ኣብ ዘይተራእየሉ ከባቢታት ሰላማዊያን ሰባት ምቕታሎም ቤተሰብ ግዳያት ሓቢሮም

ተቃውሞ ኣብ ዘይተኸሰተሉ ገለ ከባቢታት ክልል ኦሮምያ፣ ሰላማዊ ዜጋታት ብሓይልታት ጸጥታ ከምዝተቀተሉ ኣባላት ስድራቤት ግዳያት ንድምጺ ኣሜሪካ ገሊጾም። ብፍላይ ኣሳሳ ኣብ ዝተባሃለት ከተማ ክልል ኦሮምያ፣ ገሊኦም ኣብ ቤቶም እናሃለው ካልኦት ድማ ካብ መስጊድ እናወጹ ከለው ከምዝተቀትሉ ቤተሰቦም ንድምጺ ኣሜሪካ ተዛሪቦም። ኣብ ካልእ ከባቢታት ክልል ኦሮምያ’ውን፣ ህጻናትን ኣረጋዊያንን ከምዝተቀተሉ እቲ ዜና ይሕብር። ቢሮ ጸጥታን ምሕደራን ክልል ኦሮምያ ብወገኑ ‘ካብ ሕጊ ወጻኢ ንዝኾነ ምንቅስቃስ ንምቁጽጻር መንግስቲ ስጉምቲ ከምዝወሰደን፣ ገሊኦም ስጉምቲታት ተወሳኺ መስርሕ ምጽራይ ክግበረሎም ከምዝግባእ ሓቢሩ'ሎ።


ኣብ ክልል ትግራይ ንዝካየድ ምርጫ ምዝገባ መርፅቲ ተጀሚሩ

No media source currently available     No media source currently available


ኣብ ክልል ትግራይ ቁጽሪ ብቫይረስ ኮሮና ዝተሓዙ ሰባት ይውስኽ ምህላው ተገሊጹ

ቢሮ ሓለዋ ጥዕና እቲ ክልል ትግራይ ኣብ ሕብረተሰብ ብዘሎ ሸለልተኝነትን መንግስታዊ ኣብያተ ዕዮ ድማ ጠመተ ገይሮም ብዘይምስርሖም ቑፅሪ ብኮረና ቫይረስ ዝተታሕዙ ሰባት ይውስኽ ኣሎ ኢሉ:: ኣብ ዝሓለፉ 14 መዓልታት ጥራሕ በቲ ቫይረስ ልዕሊ 1500 ሰባት ተለኺፎም:: ኣብቲ ክልል ክሳብ ሐዚ 2527 ብቫይረስ ኮሮና ዝተታሕዙ ሰባት ምምዝጋቦም’ውን ተሓቢሩ’ሎ:: ቢሮ ጥዕና ክልል ትግራይ ሎሚ ዓርቢ ብዘውፀኦ ውፅኢት ምርመራ ቫይረስ ኮሮና ከምዘመላኽቶ ኣብ ውሽጢ 24 ሰዓት ዝተኻየደ ምርመራ 133 ሰባት ቫይረስ ኮረና ተረኺብዎም:: ዛጊድ ልዕሊ 38 ሽሕ ሰባት ምርመራ ተኻይድሎም 2527 በቲ ቫይረስ ዝተለኸፉ ምምዝጋቦም ተረጋጊፁ:: ሓበሬታ እቲ ቢሮ ከምዘመላኽቶ ኣብ ውሽጢ 4 ኣዋርሕ በቲ ቫይረስ ዝተጠቕዑ ሰባት ቑፅሪ ከባቢ 1000 ዝነበረ ኮይኑ ካብ ባሕቲ ነሓሰ ጀሚሩ ግን ለበዳ እቲ ቫይረስ እናተጋደደ ይመፅእ ብምህላዉ ኣብ ውሽጢ 14 መዓልታት በቲ ቫይረስ ልዕሊ 1500 ሰባት ተለኺፎም:: በቲ ቫይረስ ኣብ ክልል ትግራይ ህይወት 15 ሰባት እውን ሓሊፉ ኣሎ:: ምክትል ሓላፊ እቲ ቢሮ ዶክተር ርእየ ኢሳያስ ለበዳ እቲ ቫይረስ ይጋደድ ዘሎ ግንዛበ ኣብ ሕብረተሰብ ዋላ እንተሃለወ ብኣግባቡ ብዘይምጥንቃቕን መንግስታዊ ኣብያተ ዕዮ እውን ግቡእ ጠመተ ሂቦም ብዘይምስርሖም እዩ ኢሎም:: ብተወሳኺ በቲ ቫይረስ ዝተትሓዙ ሰባት ቑፅሮም ይውስኽ ዘሎ ናይ ምምርማር ዓቕሚ እቲ ክልል ብምውሳኹ እዩ ክብሉ ተዛሪቦም:: ኣብ ትግራይ በቲ ቫይረስ ካብ ዝተትሓዙ ሰባት 1105 ሰባት ድሒኖም ካብ ገዝኦም ከምዝተፋነዉ እውን ተሓቢሩ ኣሎ:: ምሉእ ትሕዝቶ ኣብዚ ምስማዕ ይክኣል። No media source currently available


ክልል ትግራይ: ዕስለ ኣንበጣ ኣብ ሰለስተ ወረዳታት ከምዝተራእየ ተገሊጹ

ኣብ ኢትዮጵያ ክልል ትግራይ፥ ካብ ቅድሚ ትማሊ ጀሚሩ ፥ ዕስለ ኣንበጣ፥ ኣብ ሰለስተ ወረዳታት ከም ዝተራእየ ቤት ጽሕፈት ልምዓት ሕርሻ ክልል ትግራይ ኣፍሊጡ። እቲ ዕስለ፥ ክሳብ ሕጂ ኣብ ዝተወሰነ ዘራእቲ ጉድኣት ከም ዘውረደ ቤት ጽሕፈት ልምዓት ሕርሻ ክልል ትግራይ ብምጥቃስ፥ ናይቲ ጉድኣት መጠን ገና ይጽናዕ ከምዘሎ ኣፍሊጡ`ሎ። ምሉእ ትሕዝቶ ኣብዚ ምስማዕ ይክኣል ። No media source currently available


ኣብ ኤርትራ ቁጽሪ ቫይረስ ኮሮና ዝተረኽቦም ሰባት ናብ 304 ክብ ኢሉ

ኣብ መወሽቢ ማእከላት ዞባታት ጋሽ ባርካን ደቡብን ተዓቒቦም ንዝጸንሑ ሰባት ሰሉስ 18 ነሓሰ ብዝተገብረሎም መርመራታት፡ 19 ሰባት ቫይረስ ኮሮና ከምዝተረኽቦም ሚንስትሪ ጥዕና ኣፍሊጡ`ሎ። እዞም ቫይረስ ዝተረኽቦም ሰባት 16 ካብ መወሽቢ ማእከል ዓዲባራ፡ሓደ ካብ መወሽቢ ማእከል ዓሊጊድር፡ ሓደ ካብ መወሽቢ ማእከል ኦምሓጀር ዞባ ጋሽ ባርካ ክኾኑ’ከለዉ፡ ሓንቲ ድማ ካብ መወሽቢ ማእከል ሰርሓ ዞባ ደቡብ ከምዝኾኑን፥ ኣብ ዝሓለፉ ቀረባ ሳምንታት ካብ ኢትዮጵያን ሱዳንን ዝተመልሱ ከምዝኾኑን ሚንስትሪ ጥዕና ኤርትራ ሓቢሩ’ሎ። እዚ ከምዚሉ’ከሎ እቲ ቫይረስ ተረኺብዎም ኣብ ዞባታት ጋሽ- ባርካን ደቡብን ኣብ ዝርከቡ ሆስፒታላት ተዓቑቦም ሕክምናዊ ክንክን ክግበረሎም ዝጸንሑ 13 ዜጋታት ሓውዮም ነናብ ቤቶም ከምእተፋነዉ እቲ ሚንስትሪ ኣፍሊጡ’ሎ። በዚ መሰረት ቁጽሪ ቫይረስ ኮሮና ዝተረኽቦም ሰባት 304 በጺሑ’ሎ። ካብኣቶም ድማ 261 ብዝተገብረሎም ሕክምናዊ ክንክን ሓውዮም ክፋነዉ’ከለዉ 43 ድማ ኣብ ሆስፒታላት ተዓቑቦም ከምዝርከቡ ተሓቢሩ’ሎ። ዛጊት ቁጽሪ ካብ ጎረባብቲ ሃገራት ብፍንዉ ናብ ሃገሮም ዝተመልሱ ዜጋታት ድማ 13,306 ከምዝበጽሐ ሚንስትሪ ጥዕና ኤርትራ ሓቢሩ’ሎ።


ቀ/ሚ ኣብይ ኣሕመድ ኣብ ካቢነኦም ሓድሽ መዝነትን ምደባ ስራሕን አካይዶም

ናይ ኢትዮጵያ ቀዳማይ ሚንስትር ኣብይ ኣሕመድ ኣብ ካብኔኦም ሓዱሽ መዝነትንን ናይ ስራሕ ምደባን ገይሮም። ዶክተር ቀንኣ ያዴታ ሚንስትር ምክልኻል ብምዃን ተሸይሞም ኣለው።  ቀዳማይ ሚንስትር ኣብይ ካብ ዝሸሙዎን11 ሰባት ናይ ኣዲስ ኣበባ ምኽትል ከንቲባ ዝነበሩ ኣቶ ታከለ ኡማ ሚንስትር ሚንስትሪ ማዕድንን ነዳድን ኮይኖም ኣለው።ኣብ ክንድኦም ናይ ፌደራል ጠቕላሊ ዓቃቢት ሕጊ ዝነበራ ወይዘሮ ኣዳነች ኣበቤ ናይ ኣዲስ ኣበባ ምኽትል ከንቲባ ኮይነን ተሸይመን ኣለዋ።  ምኽትል ጠቕላሊ ዓቃቢ ሕጊ ዶክተር ጌድዮን ጢሞትዮስ ጠቕላሊ ዓቃቢ ሕጊ ብምዃን ተሸይሞም ኣለው። ሓላፊ ፕረስ ሰክሬታሪያት ቤት ፅሕፈት ቀዳማይ ሚንስትርዝነበሩ ኣቶ ንጉሱ ጥላሁን ኮሚሽን ኮሚሽነር ፈጠራ ዕድል ስራሕ ብምዃን ተሸይሞም ኣለው።


ኣብ ቐይዲ ዝርከብ ፖለቲከኛ ጀውሃር መሓመድ ይሓምም ከምዘሎ ድሕሪ ምሕባሩ ኣብ ክልል ኦሮምያ ተቓውሞ ምልዓሉ ተገሊጹ

ኣብ ትሕቲ ቀይዲ ፖሊስ ዝርከብ ፖለቲከኛ ኣቶ ጀውሃር መሓመድ ሕማም ይስምዖ ከምዘሎ ንቤት ፍርዲ ድሕሪ ምግላፁ ኣብ ገለ ከባቢታት ክልል ኦሮሚያ ብዝተልዓለ ተቓውሞ ህይወት ሰባት ዝጠፍአሉ ጉድኣት ምውራዱ ድምጺ ኣሜሪካ ዘዘራረቦም ነበርቲ ገሊፆም። ወሃቢ ቃል ክልል ኦሮሚያ ግን መጠን ዝወረደ ጉድኣት ይጻረይ ምህላውንን ንህዝቢ እውን ከምዝግለፅን ኣፍሊጦም።


ኣብ ኢትዮጵያ ሩባ ኦሞ ብዘጋጠመ ምዕልቕላቕ ውሕጅ 15,000 ሰባት ካብ መነባብርኦም ምዝንባሎም ተገሊጹ

ኣብ ደቡብ ክልል ዞባ ኦሞ ሩባ ኦሞ ምዕልቕላቕ ውሕጅ ስዒቡ ኣብ ወረዳ ዳሰነች 15,000 ሰባት ካብ መነባብርኦም ምዝንባሎም ሓላፊ ጉዳያት ኮሚኒኬሽን ናይቲ ዞባ ኣቶ መላኩ ለማ ገሊፆም። ናይ ደቡብ ክልል ኮሚሽን ኮሚሽነር ስግኣት ሓደጋን ኣመራርሓ ስራሕን ኣቶ ጋንታ ጋሩማ ንግዳያት ሰብኣዊ ሓገዝ ምቕራብ ከምዝተጀመረ ሓቢሮም። ብተወሳኺ ብርክት ዝበሉ እንስሳት ዘቤት ጉድኣት ከምዝወረዶምን ማሕበራዊ ትካላት ከምዝዓነውን እውን ተገሊፁ ይብል።


ኤርትራ: ዝናብ ጉድኣት ከምዘውረደ ተገሊጹ

ኣብ ዝተፈላለዩ ዞባታት ናይ ኤርትራ ብዝወቅዕ ዘሎ ብርቱዕ ዝናብ ሩባታት ልዕሊ ዓቐን ብምምልኦም ዝሰዓበ ውሕጅን ምዕልቅላቕን ኣብ ንብረት፡ሕርሻዊ ትሕተ ቅርጽን እንስሳታትን ከቢድ ጉድኣት ከምዘውረደ ኣገልግሎት ዜና ኤርትራ ጸብጸቡ።በት ሓደጋ 266 ዒላታት፡176 ሞተረታት ማይን ብርክት ዝበለ መንበረ ኣባይቲ ከምዝዓነዉ ተገሊጹ። እዚ ከምዚ’ሉ እንከሎ ብሰንኪ ምምላእ ሩባታት ኣብ ወሰናስን ሩባታት ዝተደኮና ዓድታትን ከተማታትን ስግኣት ከምዘሕደረ ተገሊጹ’ሎ። ብካልእ ዜና መበል 11 ኮርስ ን 33 ዙርያ ሃገራዊ ኣገልግሎትን ዝሓለፈ ቀዳም ተመሪቆም።ኣብ’ቲ ናይ መመረቅታ ስነ-ስርዓት መደረ ዘስመዐ ፕረዚደንት ኢሳይያስ ኣፈወርቂ፡”ሸቶናን ዕላማናን ኣብዚ ፈታኒ እዋን ኮሮና ቫይረስን ካልኦት ለበዳታትን ምሉእ ብምሉእ ንምቁጽጻር፡ኩሉ ጎናዊ ዓቕምናን ብቕዓትናን ናብ ኣዝዩ ዘተኣማምን ጽፍሒ ሓፍ ምባል’ዩ” ኢሉ።  ምሉእ ትሕዝቶ ጸብጻብ ኣብዚ ምስማዕ ይክኣል። No media source currently available


ቀ/ሚ ኣቢይ ኣሕመድ ፥ `መኣዲ ሃገር` ዝተባህለ ሰፊሕ ፕሮጀክት ድለባ ገንዘብ ጀሚሩ

ቀዳማይ ሚንስተር ኣቢይ ኣሕመድ ፥ `መኣዲ ሃገር` ዝተባህለ ሰፊሕ ፕሮጀክት ድለባ ገንዘብ ከፊቱ።  እቲ ኣብ ሰለስተ ከባብታት`ታ ሃገር ዘተኮረ ፕሮጀክት፥ ነታ ሃገር ናብ ሓዲሽ ብልጽግና ንምልዋጥ ዝዓለመ ምዃኑ መንግስታዊ መሓውራት ዜና ጸብጺበን ኣለዋ።  እቶም ተመሪጾም ዘለዉ ሰለስተ ከባብታት፥ `ጎርጎራ` ኣብ ክልል ኣምሓራ፡ `ወንጪ` ኣብ ክልል ኦሮሚያ፥ ከምኡ ድማ `ቆይሻ` ኣብ ክልል ደቡብ`ዮም።  ፕሮጀክት `መኣዲ ሃገር` ምስ ኢትዮጵያውያንን ምስ መሻርኽትን ኣብ ውሽጢ ዝቕጽላ ክልተ ኣዋርሕ 3 ቢልየን ብር ከተኣኻኽብ መደብ ከም ዘለዎ ፋና ጠቒሱ`ሎ።


ኤርትራ : መበል 33 ዙርያ ሃገራዊ ኣገልግሎትን መበል 11 ዙርያ ተማሃሮ ማእከል ስልጠና ተክኒክን ሳዋን ተመሪቖም

ኤርትራ : መበል 33 ዙርያ ሃገራዊ ኣገልግሎትን መበል 11 ዙርያ ተማሃሮ ማእከል ስልጠና ተክኒክን ኣብዚ ዝሓለፈ ቀዳመ ሰንበት ኣብ ሳዋ ኣመሪቓ። ኣብቲ ናይ ምርቓ ስነ-ስርዓት ዝተረኽበ ፕረዚደንት ኢሳያስ ኣፈወርቂ፥ ምረቓ መበል 33 ዙርያ ኣብ ትሕቲ ዓለማዊ ስግኣት ኮቪድ 19 ምክያዱ ብፍሉይነት ድሕሪ ምጥቃስ ንዝርግሐ ኮሮና ምሉእ ንምሉእ ንምቁጽጻር መንግስቲ በቲ ሒዝዎ ዘሎ ዕቱብ ስራሕ ኣሐይሉ ከም ዝቕጽሎ ምፍላጡ- ሚንስተር ዜና የማነ ገብረመስቀል ብትዊተር ሓቢሩ`ሎ። ኣብቲ ቦታ ዝተረኽበት ሚንስተር ጥዕና ኣምና ኑርሑሰን ብወገና: መንግስቲ ነቲ ለበዳ ንምቁጽጻር ሒዝዎ ዘሎ ስትራተጂ ንተመረቕቲ ተመሃሮ ምሕባራ ኣቶ የማነ ወሲኹ ጠቒሱ`ሎ። ብኻልእ ወገን 463 ደቂንስትዮ ዝርከብኦም 1,078 ተመሃሮ`ውን ኣብ ሳዋ ማእከል ስልጠና ተክኒክ ኣብዚ ቀዳመ-ሰንበት ምምራቖም ተተሓሒዙ ዝመጻና ዜና ይሕብር። እቶም መበል 11 ዙርያ ተመረቕቲ ማእከል ስልጠና ተክኒክ፥ ብኤለክትሮኒክስ፥ ጽገና ኮምፒተር፡ ኣውቶ መካኒክ ከምኡ መዝሓሊ ማሽናትን ካልእ ሞያን ከምዝተመረቑ እቲ ዜና ይጠቅስ። ዝሓለፈ ዓርቢ`ውን ብሚንስትሪ ጥዕና ዝተዳለወ ኣገባብ ምቁጽጻርን ምክልኻል ኮቪድ 19 ዝሕብርን መንግስቲ ዝኽተሎ ዘሎ ናይ ምክልኻል ስትራተጅን ዘርኢ ኤግዚቪሽን ኣብ ሳዋ ከም ዝተኸፍተ ካብ ሚንስትሪ ዜና ኤርትራ ዝተረኽበ ሓበረታ ኣመልኪቱ`ሎ።


መንግስቲ ክልል ትግራይ 1,568 እሱራት ብይቕሬታ ክፍትሑ ወሲኑ:: ቢሮ ፀጥታን ምምሕዳርን እቲ ክልል እቶም እሱራት ለበዳ ቫይረስ ኮረና ንምክልኻል ተባሂሉ ከምዝተፈትሑ ሓቢሩ:: ሓላፊ ቢሮ ፀጥታን ምምሕዳርን ክልል ትግራይ ኣይተ ተኪኡ መተኩ ኣብ ዝሃብዎ መግለፂ ትማሊ 07 ነሓሰ 2012 ዓ.ም. ኮማንድ ፖስት ምክልኻል ቫይረስ ኮረና ትግራይ ኣብ ዘካየዶ ስሩዕ ኣኼባ መምርሒ ይቕሬታ ዘማልኡ 1,568 እሱራት ብይቅርታ ክፍትሑ ከምዝተወሰነ ገሊፆም:: ኣይተ ተኪኡ ከምዝሓበርዎ ለበዳ ቫይረስ ኮረና ንምክልኻል ተባሂሉ: ርእሶም ክኢሎም ነቲ ህንፀት ክውድኡ ዘይኽእሉ ምዃኖም ብሰብሞያ ሕክምና ዝተረጋገፀሎም ንኮረና ብቐሊሉ ክቃልዑ ዝኽእሉ ሕዱር ሕማም ዘለዉዎምን ክፍትሑ ምውሳኑ ሓቢሮም :: ብተወሳኺ ድማ ምስ ዝበደልዎ ኣካል ዕርቂ ዝፈፀሙን ባህርያዊ ለውጢ ዘምፅኡ ተአረምቲ ሕጊ ክፍትሑ ከምዝተወሰነሎም ተሓቢሩ::ኣይተ ተኪኡ ይቕሬታ ዝተገበረሎም እሱራት ንህዝቦም ኣብ ልምዓት ዓዶም ብምስታፍ ክክሕሱ ይግባእ ኢሎም:: ምስ ዝበድልዎም ሰባት ዕርቂ ዘይፈፀሙን ብኣገዲድኻ ምድፋር ዝተኣሰሩን ግን ኣብቲ ይቕሬታ ኣይተኻተቱን:: እቶም እሱራት ካብ ፅባሕ ጀሚሩ ተፈቲሖም ናብ ስድርኦም ክሕወሱ ምኻኖም ተሓቢሩ ኣሎ:: ቅድሚ ሐዚ ኣብ መወዳእታ ወርሒ መጋቢት ኣብ ክልል ትግራይ ለበዳ ቫይረስ ኮረና ንምክልኻል ብዝብል ን1,601 ተአረምቲ ሕጊ ብይቕሬታ ክፍትሑ ተገይሩ ነይሩ:: ምሉእ ትሕዝቶ ኣብዚ ምስማዕ ይክኣል:: No media source currently available


ኣብ ኢንዱስትሪ ፓርክ ሃዋሳ ልዕሊ 170 ሰራሕተኛታት ብቫይረስ ኮሮና ከም ዝተታሕዙ ተሓቢሩ

ቫይረስ ኮሮና ንምክልኻል ተባሂሉ ዝተኣወጀ ህጹጽ ኣዋጅ ኣብ ክልል ሲዳም ብግቡእ ብዘይምፍጻሙ፥ እቲ ቫይረስ ኣብቲ ክልል ብዝለዓለ ደረጃ ይውስኽ ከምዘሎ፡ ናይቲ ክልል ኢንስቲቱት ጥዕና ኣፍሊጡ። ኣብ ሃዋሳ ኢንዱስትሪ ፓርክ`ውን ልዕሊ 170 ሰራሕተኛታት ብቫይረስ ኮሮና ከም ዝተታሕዙ ዳይሬክተር`ቲ ኢንስቲቱት ዶ/ር ማቴ መንገሻ ሓቢሩ'ሎ።


ኣብ ማእሰርቲ ዝርከቡ አባላት ባላንደራስ ብዓቓቢ ሕጊ ዝቐረቡ ምስክራት ከምዘይሰምዑ ሓቢሮም

ሎሚ ኣብ ኣዲስ ኣበባ ቤት-ፍርዲ ቀሪቦም ዝነበሩ ኣባላት ባላንደራስ ፓርቲ በዓል እስክንድር ነጋ ብዝተጠርጠርሉ ገበን ኣብ ቀዳማይ መርመራ ናይ ዓቃቢ-ሕጊ ምስክራት ኣይንሰምዕን ኢሎም። ንጠበቓታቶም`ውን ኣሰናቢቶሞም። ቤት ፍርዲ ብወገኑ መንግስቲ ንክሱሳት ተኸላኻሊ ጠበቓ ጌርሎም ንጽባሕ ንክቐርቡ ትእዛዝ ሂቡ`ሎ።


ኣብ ኢትዮጵያ ድሕሪ ዝተላዕለ ግጭት 9,000 ሰባት ኣብ ትሕቲ ቀይዲ ምእታዎም ኮሚሽን ሰብኣዊ መሰላት'ታ ሃገር ገሊጹ

ኣብ ኢትዮጵያ ድሕሪ`ቲ ዝሓለፈ ወርሒ ዝተራእየ ግጭት፡ ልዕሊ 9,000 ሰባት ከምዝተአሰሩ፥ ብመንግስቲ ዝመሓደር ኮሚሽን ሰብኣዊ መሰላት ኣፍሊጡ። ብጽገናዊ ለውጢ ክሙገስ ዝጸንሐ መንግስቲ ቀ/ሚ ኣቢይ ኣሕመድ፥ ናብቲ ዝሓለፈ ብሓይሊ ዘመሓድር ዝነበረ ስርዓት ከይምለስ ዝብል ስግኣት `ውን ኣበጊሱ`ሎ። ኣብታ ካብ መንጎ ዝያዳ ረገጽቲ ዝብሃላ ሃገራት ኣፍሪቃ ሓንቲ ዝነበረት ኢትዮጵያ ደሞክራሲያዊ ለውጢ ከምጽእ ቃል-ዝኣተወ ቀ/ሚ ኣቢይ ኣሕመድ፥ ነቲ ሓሓሊፉ ዝትኮስ ዘሎ ዓሌታዊ ብሄረተኝነት ንምቁጽጻር ኣብ ምቅላስ ይርከብ። ቀ/ሚ ኣቢይ ኣብ ኢትዮጵያ ኣብ 2021 ፈላማይ ናጻን ዲሞክራሲያውን ምርጫ ንምክያድ`ውን ቃል-ኣትዩ`ሎ። ብዛዕባ`ዚ ዳሕራዋይ ማእሰርቲ ዝተሓተተት ወሃቢት ቃል ቀ/ሚ ኣቢይ ዝኾነት ቢል-ለነ ስዩም፡ ቀዳማይ ሓላፍነት መንግስቲ፥ ግዝኣተ- ሕጊ መታን ዕድል ክረክብ፥ ጸጥታን ርግኣትን ምርግጋጽ`ዩ ኢላ። ነቐፍቲ ግን ነቲ ዝሓለፈ ሕማቕ ከም ዘዘኻክሮም ይገልጹ።


ኣብ ትግራይ ብዝካየድ ምርጫ ኣብ መንጎ እቲ ክልልን ፌደራልን ወጥሪ ከምዝነሃረ ተሓቢሩ

ክሳብ 2018 ኣ\ፈ ንዓሰርተታት ዓመታት ነታ ሃገር ዝገዘአ ህዝባዊ ወያነ ሓርነት ትግራይ \ህወሓት\ ናይ ባዕሉ ክልላዊ ምርጫ ንምክያድ ወሲኑ ኣሎ።ናይ ፌደራል መንግስቲ ብወገኑ እዚ ንሕገ መንግስቲ ዝጥሕስ እዩ ኢሉ ኣሎ።መንግስቲ ፌደራል ንለበዳ ኮሮናቫይረስ ብምጥቓስ ኣብዚ ዓመት ክካየድ ዝነበሮ ሃገራዊ ምርጫ ምስ ኣናውሖ እዩ ህወሓት ምርጫ ከምዝካየደ ዝኣወጀ።ክልል ትግራይ ወታደራዊ ምርኢት ምስ ምግባራን ምርጫ ካብ ምግባር ዝኽልክለኒ የለን ምስ ምባላን እቲ ምስሕሓብ ስግኣት ግጭት ክውስኽ ገይሩ ኣሎ። ቅትለት ሙዚቀኛን ኣክቲቪስትን ጅግና ንኢትዮጵያዊያንመናእሰይ ሃጫሉ ሁንዴሳ ስዒቡ ልዕሊ 230 ሰባት ምስተቐተሉ ድሕሪ ሰሙናት ኣብ ኢትዮጵያ ‘’ስረይ ስረኻ’’ ረፅሚ ናይ ምፍጣር ተኽእሎ ዘለዎ ዛዕባ ይቀላቐል ኣሎ። ብቀዳማይ ምንስቴር ኣብይ ኣሕመድ ካብ ዝምራሕ ጥምረት ገዛኢ ፓርቲ ኣብ ዝሓለፈ ዓመት ዝተፈለየ ህዝባዊ ወያነ ሓርነት ትግራይ \ህወሓት\ መንግስቲ ንሃገራዊ ምርጫ ብዘይደረትብምንዋሕ ስልጣን ይሕዝ ኣሎ ክብል ይኸስስ።ፌደራል መንግስቲ ብወገኑ ለበዳ ኮሮናቫይረስይጋፋሕ ኣብዘለሉ ምርጫ ምክያድ ዘይሓላፍነታዊ እዩ ይብል። ክልቲኦም ወገናት እቲ ሓደ ነቲ ካሊእ ብጥሕሰት ሕጊ ይካሰሱ ስለዘለው እቲ ውጥጥ ምትሕልላኽ ሕጊ ፈጢሩ ይርከብ።መንግስትን ሃገራዊ ፓርላማን ሃገራዊ ቦርድ ምርጫ ዘይተሓወሶ ዝካየድ ምርጫ ዘይሕጋዊ እዩ ክብሉ ከለው ክልል ትግራይ ብወገኑ ናይቲ ሕገ መንግስቲ ዓንቀፃት ብምጥቓስ መሰላት ዓርሰ ውሳነይ ሕሉው እዩ ይብል። ኣብ 2018 ኣ\ፈ ስልጣን ካብ ዝሕዙ እቶም ቀዳማይ ምንስቴር ንቁጠባ እታ ሃገር ነፃ ንምግባርን ሓዱሽዘመነ ዴሞክራሲ ንምምፃእን ቃል ኣትዮም እዮም። ይኹን እምበር ርሱን መንነት ካብ ዝንፀባረቐሎም ከባቢታት ንዝመፅእ ሕቶታት ዓርሰ ምሕደራ ንምቕናስ ክቃለሱ ፀኒሖም ኣለው። ከምዚ ክብል ንቪኦኤ ይገልፅ።‘’ምርጫ በብሓሙሽተ ዓመት ክካየድ ኣለዎ፤ኣብ ክልቲኡ፤ ብደረጃ ሃገር ይኹን ንክልላውን ከባቢያዊን ኣብያተ ምኽሪ ምርጫ ክካየድ ኣለዎ’’ ዝበለ ኣባል ማእኸላይ ኮሚቴ ህወሓት ፍስሃ ፍስሃ ሃብተፅዮን እቲ ሕገ መንግስቲ ከምኡ እዩ ብምባል ይገልፆ። ‘’ፌደራል መንግስቲ ግን ነቲ ምርጫ ንምንዋሕን ብዘይ ገደብ ኣብ ስልጣን ንምፅናሕን ከም ምስምስ ስግኣትን ለበዳን ኮሮናቫይረስ እዩ ተጠቒሙ’’ይብል ብምዝዓብ። እቲ ክልል ምርጫ ናይ ምክያድ ትልሙ ብምቕፃሉ ወታደርዊ ስጉምቲ ዝወሰዶ እንተኾይኑ ዝተሓተተ ፍስሃ እቲ ክልል ንርእሱ ንምክልኻል ዝኣክል ኣፅዋር ኣለዎ ኢሉ። ንቪኦኤ መግለፂ ዝሃበ ወሃቢ ቃል መንግስቲ ቀዳማይ ምንስቴር ኣብይ ብክልላዊ መንግስቲ ትግራይይውሰዱ ብዘለው ‘’ዘይሕገ መንግስታዊን በይናዊን ስጉምቲታት ስኽፍታታቶም ገሊፆም እዮም’’ይብል።ፀረ ሕገ መንግስቲ ንዝግበሩ ምንቅስቓሳት ልዕልነት ሕጊ ንምርግጋፅ ስጉምትታት ከምዝውሰዱ እውን ገሊፆም እዮም ይብል።ነዚ ኣብዝገለፅሉ እዋን መንግስቲ ‘’ኣብ ልዕሊ ነገረኛታት ፋሕጠርቲ ፅልኢ ናይ ክልል መንግስታት ወታደራዊ ስጉምቲ ናይ ምውሳድ ድልየት ከምዘይብሉ’’ እውን ኣስሚረምሉ እዮም። ማርሸት መሓመድ ሃምዛ ኣብ ጄኔቭ ኣካዳሚ ዓለምለኸ ሰባዊ ሕጊን ሰብኣዊ መሰላትን ናይ ድህረ ምረቓ ምፅናዕቲ የካይድ ዘሎ ተንታኒ እዩ።ሃምዛ ክልቲኦም ወገናት ብሕጊ ይሰርሑ የለውን ምስበለ ፖለቲካዊ ፍታሕ ከናዲዩይፅውዕ። ክልቲኦም መንጋስታት እቲ ሓደ ነቲ ኻሊእ ከም ገሃሲ ሕገ መንግስቲ ክርኣይ ነንሕድ ሕዶም ነቲ ሕጊ ከም መጥቅዒ ክጥቀምሉ እዮም ዝፍትኑ ዘለው ይብል ሃምዛ። ‘’ኣብ ኣብይታ ግን ምርጫ ብዝምልከት ክልቲኦም ሕገ መንግስታዊ መሰረት የብሎምን።ከም ከማይ ኽልቲኦም ወገናት ኣብ ጠረጴዛ ኮፍ ኢሎም ተኸባቢሮም ክዘራርቡ ኣለዎም’’ ይብል። ኣብ ትግራይ ትማሊ ረቡዕ ወፍሪ ምርጫ ጀሚሩ ኣሎ።ድምፂ ዝወሃበሉ ዕለት ግን ብዕሊ ኣይተገለፀን።


ቀ/ሚ ኣብይ ኣሕመድ : ኣቶ ሽመልስ ኣብዲሳ ዝተዛረብዎ ንዝተባህለ ርእይቶ ነቒፎም

ቀ/ሚ ኣብይ ኣሕመድ ፕረዚደንት ክልል ኦሮምያ ኣቶ ሽመልስ ኣብዲሳ፣ ቅድሚ ሸሞንተ ወርሒ ዝተዛረብዎ፣ ግጉይን ክግምገም ከምዝኾነን አብ ኣኼባ ብልጽግና ፓርቲ ክልል ኣምሓራ ምግላጾም ወሃቢ ቃል ቤት ጽሕፈት ቀ/ሚ ኣፍሊጦም።    ‘ፕረዚደንት ክልል ኦሮምያ ኣቶ ሽመልስ ኣብዲሳ፣ ቅድሚ ሸሞንተ አዋርሕ ዝተዛረብዎ፣ ግጉይን ክግምገም ዘለዎን ምኳኑ’ ቀ/ሚ ኣብዪ ኣሕመድ አብ ኣኼባ ፓርቲ ብልጽግና ክልል ኣምሓራ ምግላጾም ወሃቢ ቃል ቤት ጽሕፈት ቀ/ሚ አቶ ንጉሱ ጥላሁን ጠቂሶም።    እቶም ቀ/ሚ ናብ ባህርዳር ዝኣተውሉ ጊዜ ምስ ምዝዛም ንሰለስተ መዓልታት ክኻየድ ዝቐነየ ኣኼባ ፓርቲ ብልጽግና ክልል ኣምሓራ ተገጣጢሙ ኣሎ። አቶ ንጉሱ ጥላሁን ቀ/ሚ ኣብይ ኣሕመድ መብርሂ ምሃቦም ውን ሓቢሮም ኣለው።    እቲ መብርሂ ፕረዚደንት ክልል ኦሮምያ ኣቶ ሽመልስ አብዲሳ፣ ቅድሚ ሸሞንተ ኣዋርሕ ኢሎምዎ ዝተባሃለን ብማሕበራዊ ሚድያታት ዝተወዓወዐን ፖለቲካዊ ርእይቶ ማእከል ዝገበረ እዩ።    ኣቶ ንጉሱ ወሲኾም ‘ብዛዕባ እቲ ጉዳይ ንክቡር ቀ/ሚ ከምዝተለዓለሎም፣ እቶም ቀ/ሚ ድማ ቅኑዕ ከምዘይኮነ እቲ ዝተፈነወ መልእኽቲ ብትሕዝትኡን ብውጽኢቱን ቅኑዕ ዘይምዃኑ፣ ክእረምን ክግምገምን ከምዝግባእ ንተኣከብቲ ኣረጋጊጾም እዮም’ ኢሎም።    እቲ ዝተባሃለ ካብ ኢትዮጵያ ንላዕሊ ኣይኮነን ዝበሉ ኣቶ ንጉሱ ጥላሁን ንኢትዮጵያን ኢትዮጵያዊያንን እናሃነጽና ኣብ ውሽጥና ንዝላዓሉ ኣበራት እናአረምና ክንከይድ ኢና ናብ ዝብል ሓባራዊ ምርድዳእ እዩ ተበጺሑ ዘሎ ኢሎም።    ድሕሪ ናይ 15 ሰነ ክስተት ንፈለማ ጊዜ ባህርዳር ዝኣተው ቀ/ሚ ኣብዪ ኣሕመድ፣ ንናይ ኣምሓራ ብልጽግና ፓርቲ መብርሂ ሂቦም፣ ኣብ ፕሮግራም መርሃ ግብሪ ምትካል ፈልሲ’ውን ተሳቲፎም ምስታፎም ወኪል ድምጺ ኣሜሪካ ካብ ከተማ ባህርዳር ሓቢር’ላ።    ምሉእ ትሕዝቶ ኣብዚ ምስማዕ ይክኣል።   No media source currently available


ወፍሪ ምርጫ ክልል ትግራይ ምጅማሩ ተገሊጹ

ኣብ ክልል ትግራይ ንዝካየድ ምርጫ ወፍሪ 'ምረፁኒ' ብማዕኸናት ዜና ሎሚ ረቡዕ ተጀሚሩ:: እቲ ጎስጓስ ምርጫ ብምኽንያት ቫይረስኮረና ህዝባዊ ኣኼባታት ዘይካየደሉን ሰላማዊ ሰልፍታት እውን አይህልውዎን ተባሂሉ’ ሎ:: ኣብ ምርጫ ዝሳተፉ ውድባት ፖለቲካ: ብሰለስተ ጣብያታት ቴሌቪዥን: ሰለስተ ኤፍ ኤም ራድዮታትን ሓደ ብሄራዊ ራዲዮ ፕሮግራሞም ምልላይ ጀሚሮም አለዉ:: ምሉእ ትሕዝቶ ኣብዚ ምስማዕ ይክኣል ::  No media source currently available